*പുഞ്ചപ്പാടം: സൗഹൃദത്തിന്‍റെ മതം\nചിലപ്പോള് ആലോചിക്കാറില്ലേ ഈ മതമില്ലായിരുന്നെങ്കില്.............എന്ന്?\nപണ്ട് "മതമില്ലാത്ത ജീവന്" എന്ന സ്കൂള് പാഠഭാഗത്തിനു പിറകേയുണ്ടായ പുകിലുകള്, അതുള്‍പ്പെടുത്തിതിയവരുടെ ഉദ്ദേശശുദ്ധി, ഇതൊന്നുമല്ല വിഷയം. മറിച്ച് ചില തോന്നലുകള്......(ഭ്രാന്തമായതെന്ന് വായനക്കു ശേഷം നിങ്ങള് മറുപടി പറയും)\nകാലമേറയായി ഉള്ളില് തികട്ടി വന്നത് ഇന്നു ച്ഛര്‍ദിക്കാമെന്ന് കരുതി. അത്രേയുള്ളൂ! ഒന്നും കാര്യമാക്കരുത്! ഇതു വെറുംമൊരു "വാളാണ്". വാളെടുത്തവനെല്ലാം വെളിച്ചപ്പാടാകുമോ ആവോ? :)\nമുകളില് ഉന്നയിച്ച ചോദ്യം ഇക്കാലമത്രയും ഒരിക്കലും നിങ്ങളെ അലട്ടിയിട്ടില്ലേ? "ഞാന് മറ്റൊരു മതത്തിലാണ് ജനിച്ചിരുന്നെങ്കില് എന്താകുമായിരുന്നു കഥ" എന്നുപോലും ആലോചിച്ചിട്ടില്ലേ? ഇല്ലെങ്കില് ബാക്കി വായിക്കാതിരിക്കുകയാണ് ബുദ്ധി. വിരസമാകും വിട്ടുകള!\nഉള്ളത് പറഞ്ഞാല് കുട്ടിക്കാലത്തും എനിക്ക് നല്ല സൗഹൃദങ്ങളുണ്ടായിരുന്നു. അന്നാരും കൂട്ടുകാരന്റെ ജാതി നോക്കിയിരുന്നില്ല. പക്ഷേ കാലക്രമേണ ബന്ധങ്ങളില് വലിയ വിള്ളലുകള് വീണു. മുതിന്നവര് പറഞ്ഞുതരുന്നതിനും അപ്പുറത്തെ ശരിയും തെറ്റും ആ പ്രായത്തിലെ ബുദ്ധിയില് അത്രകണ്ട് വികസിച്ചിരുന്നില്ല. പലതും *നഷ്ടസ്വപ്നങ്ങള് എന്ന കഥയില് കുറിച്ചിട്ടിട്ടുണ്ട്. അവിടെ അര്‍ദ്ധവിരാമമിട്ട ചിന്തകളാണ് ഞാന് തുടര്‍ന്ന് പങ്കുവയ്ക്കുന്നത്.\nഇടക്കാലമെപ്പോഴോ തോന്നിയിരുന്നു ശാസ്ത്രവും വിവര സാങ്കേതിക വിദ്യയുമൊക്കെ മനുഷ്യ മനസിലൊരു വേലിയേറ്റം സൃഷ്ടിച്ച് ആ കുത്തൊഴുക്കില് മതവും തല്‍സംബന്ധിയായ ആധികളും ഒലിച്ചുപോകുമെന്ന്! ദൈനംദിന ജീവിതപ്പാച്ചിലിനിടെ വ്യക്തികള്‍ക്ക് മതവൈരം മെനഞ്ഞെടുക്കാന് നേരം തികയാതെ വരുമെന്നും പതിയെ അവരില്‍നിന്നും ജാതി-മത ചിന്തകള് അപ്രത്യക്ഷമാകുമെന്നും! എന്നാല് അതിശയമാം വിധം ഇന്നു വര്‍ഗീയത എല്ലാ മേഖലയിലും കരുത്താര്‍ജിച്ചു. മതവും അനുബന്ധ സംഘടനകളും വലിയ വില്പ്പന ചരക്കുകളായി. ഏതൊരു വിശ്വാസിയും എളുപ്പം വ്രണിതനാക്കപ്പെടും വിധം മതാന്ധത മനസുകളില് ആഴത്തില് വളര്‍ന്നു. വര്‍ഗീയ ശക്തികള് രാഷ്ട്രീയത്തില് കൈകടത്തുകയും ഇന്നു ഭരണയന്ത്രത്തിന്‍റെ പോലും ചുക്കാന് നിയന്ത്രിക്കുന്നു!\nനാം ജീവിച്ചുകൊണ്ടിരിക്കുന്ന നൂറ്റാണ്ടിന്റെ ചില സ്ഥിതിവിശേഷങ്ങളിലൂടെ ഒന്നു കണ്ണോടിച്ചു നോക്കിയാല്.........എന്താണ് ഇടക്കാലത്തെ ശുഭാപ്തിവിശ്വാസത്തെ തകിടം മറിച്ച ഘടകങ്ങള്?\nഇന്ത്യാ വിഭജനത്തിനു ശേഷം ബ്രിട്ടീഷുകാര് പാകിയിട്ട വര്‍ഗീയതയുടെ വിഷ വിത്ത് മുളപൊട്ടിയെങ്കിലും അധികം കിളിര്‍ക്കാതെ ഏറെക്കാലങ്ങള്‍ക്ക് ശേഷം വീണ്ടും തളിര്‍ത്തത് എന്നാണ്?\nഅധികാരത്തിലേയ്ക്ക് കാലെടുത്തു വെയ്ക്കാന് അയോധ്യയിലെ ബാബറിമസ്ജിദിനെ തീവ്ര ഹിന്ദുത്വവാദികള് കരുവാക്കിയതോടെയാണ് ഇന്ത്യയിലെ രാഷ്ട്രീയ സാമൂഹികാന്തരീക്ഷം വര്‍ഗ്ഗ വര്‍ണ്ണമണിഞ്ഞത്. ഭാരതത്തില് ഇങ്ങനെയെങ്കില് ലോകരാജ്യങ്ങളുടെ തന്നെ പാരസ്പരിക സൗഹൃദത്തില് വലിയ വിള്ളല് വീഴ്ത്തിയത്, അന്യനാടുകളിലെ ആഭ്യന്തര പ്രശ്നങ്ങളില് അമേരിക്കയുടെ അനാവശ്യ ഇടപെടലുകള്‍ക്ക് മറുപടിയായി അതേ നാണയത്തില് ട്രേഡ്സെന്‍ററിന് നേരെ അല്‍ഖ്വയ്ദ തൊടുത്ത ആക്രമണമാണ്. പിന്നീടുള്ള സംഭവ വികാസങ്ങള് വിവരിക്കേണ്ട കാര്യമില്ലല്ലോ?\nഇന്ന് അമേരിക്ക മുസ്ലീം നാമ ധാരികളെ എയര്‍പോര്‍ട്ടില് ഉടുതുണി ഉരിഞ്ഞു പരിശോധിക്കുന്നു! അറബികള് ക്രിസ്ത്യാനികളെ അമേരിക്കയുടെ പ്രതിപുരുഷരായി കാണുന്നു. ഇന്ത്യയിലെ മുസ്ലീങ്ങള് നരേന്ദ്രമോഡിയുടെ പ്രേതത്തെ ദു:സ്വപ്നം കാണുന്നു. തീവ്ര ഹിന്ദുക്കളെപ്പോലെ പലര്‍ക്കും മുസ്ലീമെന്നാല് മനസ്സിലോടിയെത്തുക ലാദനും വിമാനവുമാണ്! ക്രിസ്ത്യാനിക്ക് സകല മതസ്ഥനോടും പുശ്ചം! പാലം കുലുങ്ങിയാലും കേളന് കുലുങ്ങില്ല എന്ന ഭാവം.\nരാജ്യങ്ങളുടെ ബന്ധത്തിലെ ഉലച്ചില് അവിടെ നില്‍ക്കട്ടെ. എന്നാല് ആഗോള പ്രത്യാഘാതമെന്നവണ്ണം ആ അലയടികള് നമ്മുടെ സമൂഹത്തിലെ ഭൂരിഭാഗ വ്യക്തിബന്ധങ്ങളെയും സൗഹൃദങ്ങളെയും മതത്തിന്‍റെ ചട്ടക്കൂടിനുള്ളില് ഒതുക്കി. ഇന്ന് സമൂഹത്തിലെ ഒട്ടുമിക്ക ഇടപാടുകളും അതാത് ജാതിക്കാര് തമ്മിലായി. എവിടെയും തൂക്കി നോക്കപ്പെടുന്നത് സാമുദായിക സന്തുലനവും! ന്യൂനപക്ഷ ഭൂരിപക്ഷ ഭേദമില്ലാതെ എല്ലാ മതസ്ഥരും അത് ആസ്വദിക്കുന്നു എന്നതാണ് അതിലേറെ വേദനാജനകം.\nഇതിനു ഒരു പ്രതിവിധിയുണ്ടോ?\n"മതമേതായാലും മനുഷ്യന് നന്നായാല് മതി" എന്നോതിയ യുഗ പുരുഷരുള്ള നമ്മുടെ കേരളത്തില് പോലും ആളുകള് എത്ര മാറിപ്പോയിരിക്കുന്നു! മതവും രാഷ്ട്രീയവും അഴിക്കാനാവാത്തവണ്ണം കെട്ടുപിണഞ്ഞു കുരുങ്ങിക്കിടക്കുന്നു. മതസൗഹാര്‍ദ്ദവും നിക്ഷ്പക്ഷ രാഷ്ട്രീയവും പ്രസംഗിക്കുന്ന ഏത് പ്രമുഖനും ഉള്ളില് ഒളിപ്പിച്ചുവെച്ച വ്യക്തമായ ജാതി-രാഷ്ട്രീയ വിശ്വാസങ്ങളുണ്ട്. ഇതെഴുതുന്ന നിസ്സാരനായവന് തികഞ്ഞ മതേതര വാദിയാണെന്ന് വിശ്വസിക്കുന്നുവെങ്കില് ഗന്ധര്‍വഗായകന് യേശുദാസിനെയും നിങ്ങള്ക്ക് വിശ്വസിക്കാം! പലരും അണിഞ്ഞിരിക്കുന്ന പുറംകുപ്പായം കാണുവാനാകുന്നില്ല!! എല്ലാറ്റിനെയും മുന്‍വിധിയോടെ സമീപിക്കുമ്പോള് മറ്റുള്ളതൊന്നും നാം ശ്രദ്ധിക്കുന്നില്ല.\nകുറച്ചുകൂടെ പച്ചയ്ക്കു പറഞ്ഞാല്.......\nവഴിവക്കില് മുണ്ടുപോക്കി മൂത്രമൊഴിച്ചുകൊണ്ടിരിക്കുന്ന അപരിചിതന്റെ ട്രൌസറിന്‍റെ നിറം നോക്കി പച്ചയായാല് മുസ്ലീം അല്ലെങ്കില് ലീഗ് എന്നും, ചുവപ്പ് ആയാല് കമ്മ്യൂണിസ്റ്റ് അല്ലെങ്കില് നിരീശ്വരവാദി എന്നും കാവിയായാല് ഹിന്ദു അഥവാ ബി.ജെ.പി. യെന്നും വെള്ളയായാല് ക്രിസ്ത്യാനിയുല്പടെ പലതും കൂടിച്ചേര്‍ന്ന അവിയല്‍പോലത്തെ കോണ്‍ഗ്രസെന്നും അനുമാനിക്കാം! അതല്ല സംഗതി "വിത്തൗട്ട്" ആണെങ്കില് പി.സി. ജോര്‍ജിന്‍റെ കേരളാ കോണ്ഗ്രസ് എന്നോ മലയോര കുടിയേറ്റക്കാരനെന്നോ കണ്ണുമടച്ചു നിര്‍വ്വചിക്കാനുമുള്ള നമ്മുടെ അപാര കഴിവ്!!\n"മതം മനുഷ്യനെ മയക്കുന്ന കറുപ്പ്" എന്നു മാര്‍ക്സ്സ് പറഞ്ഞത് തന്‍റെ സിദ്ധാന്തം അരക്കിട്ടുറപ്പിക്കാനാണെങ്കിലും ഇന്നത്തെ ചുറ്റുപാടില് അത് അക്ഷരംപ്രതി ശരിയാണ്! നമ്മുടെ വിശ്വാസം കമ്മ്യൂണിസമല്ലെങ്കില് കൂടി ഇതിനൊക്കെ ഒരു മാറ്റം വേണ്ടേ? ജാതിയുടെ മാത്രം പ്രശ്നത്തില് നാം മനപ്പൂര്‍വ്വം തഴഞ്ഞു കളയുന്ന നല്ല സൗഹൃദങ്ങള്‍ക്കു വേണ്ടിയെങ്കിലും? മതത്തിന്‍റെ വിവിധ തൊഴുത്തുകളില് തടഞ്ഞു നിര്‍ത്തപ്പെട്ട കാലിക്കൂട്ടങ്ങള്‍ക്ക് വിശാലമായ ഒരേ പുല്‍മേടുകളില് മേഞ്ഞുനടന്നുകൂടെന്നുണ്ടോ? ഞാനും നിങ്ങളും അങ്ങനല്ല എന്നൊരു ധാരണയുണ്ടോ? എങ്കില് വരും തലമുറ തീര്‍ച്ചയായും ഈ വാദങ്ങള് ബലപ്പെടുത്തുക തന്നെ ചെയ്യും!!\nആര്‍ക്കും തനിക്കിഷ്ടമുള്ള മതത്തില് വിശ്വസിക്കാന് ഇന്ത്യന് ഭരണഘടനയുടെ പൗരാവകാശം അനുവദിക്കുന്നുണ്ട്. എങ്കിലും ജനനം കൊണ്ട് നാമോരോരുത്തരും വ്യത്യസ്ത മതങ്ങളുടെ ഭാഗങ്ങളാക്കപ്പെടുകയാണ്. വോട്ടു ചെയ്യാനും, ലൈസന്‍സ് എടുക്കാനും, വിവാഹം കഴിക്കാനും ഒക്കെ പ്രായപരിധി നിശ്ചയിച്ചിട്ടുണ്ട്. അപ്പോള് ഇഷ്ടമുള്ള മതം തിരഞ്ഞെടുക്കുന്നതോ? വകതിരിവാകുന്നതിനു മുന്‍പേ അപ്പനപ്പൂപ്പന്മാരായി തുടര്‍ന്നുവന്ന മതത്തിന്‍റെ മുദ്രകുത്തുന്നത് പൗരാവകാശ ലംഘനമാണോ? അതോ അത് ജന്മം കൊടുത്തതിലുള്ള മാതാപിതാക്കളുടെ അവകാശമാണോ? അതുപോട്ടെ, പതിനട്ടു വയസായി പൗരനായത്തിനു ശേഷം ഇഷ്ടമുള്ള മതത്തിലേയ്ക്ക് ഒന്ന് മാറിയാലോ? അവനെ മതഭ്രാന്തര് ജീവനോടെ വിട്ടാല് തന്നെ വീട്ടുകാരും നാട്ടുകാരും ഭ്രഷ്ട് കല്‍പ്പിക്കും!\nഅന്യ മതങ്ങളെപ്പറ്റി വ്യക്തമായി പഠിക്കാതെ താന് വിശ്വസിക്കുന്നതാണ് ശ്രേഷ്ഠം എന്ന് ഒരാള്‍ക്ക് എങ്ങനെ പറയാന് കഴിയും? അതിന് അവസരമൊരുക്കുകയല്ലേ യഥാര്‍ത്ഥ മതേതര രാജ്യം ചെയ്യേണ്ടത്? പതിനെട്ടു വയസുവരെ പേരില് ഒരു മതത്തിന്‍റെയും വാലു ചേര്‍ക്കാതെ സര്‍ക്കാര് രേഖകളില് (ജനന സര്‍ട്ടിഫിക്കറ്റ്, പാസ്പോര്‍ട്ട്, എസ്.എസ്.എല്.സി. ബുക്ക്) ജാതി അടയാളപ്പെടുത്താതെ, എല്ലാ മതങ്ങളെയും പറ്റി അറിയുവാന്, പഠിക്കുവാന്, എല്ലാ ആരാധനാലയങ്ങളും സന്ദര്‍ശിക്കുവാന് ഒക്കെ ഒരാള്‍ക്ക് അവസരം കൊടുത്താല്...? അതില്‍നിന്നു താന് കണ്ടെത്തിയ സത്യങ്ങളില് വിശ്വസിച്ചാല്...? അന്നുമുതല് തനിക്കിഷ്ടമുള്ള മതം തിരഞ്ഞെടുത്താല്....? അവനല്ലേ യഥാര്‍ത്ഥ വിശ്വാസി? അതിലൂടെ കണ്ടെത്തുന്നത് വിശ്വ മാനവികതയുടെ വലിയ പാഠങ്ങളല്ലേ!!\nഅതായത് മതം ദൈവത്തിലേയ്ക്ക് അല്ലെങ്കില് മോക്ഷത്തിലേയ്ക്ക് എത്താന് വേണ്ട ശരിയായ മാര്‍ഗ്ഗനിര്‍ദേശം നല്‍കുന്നു. അത് ഒരു വ്യക്തിക്ക് വേണമെങ്കില് ഉള്‍ക്കൊള്ളാം അല്ലെങ്കില് തന്‍റെ ഇഷ്ടത്തിനനുസരിച്ച് ജീവിക്കാം.\nഎന്‍റെ ഭ്രാന്തിനു ഞാന് കടിഞ്ഞാണിടട്ടെ.\nമതം വേണ്ട എന്നാണു ഇതുവരെ പറഞ്ഞെതെന്നു ധരിച്ചെങ്കില് തെറ്റി. എങ്കില് ഈ എഴുത്തുതന്നെ അര്‍ത്ഥശൂന്യമാകും. മതപഠനത്തിലൂടെ ലഭിക്കുന്ന സാന്മാര്‍ഗികതയുടെ ചട്ടക്കൂടുകളാണ് സദാചാരത്തിന്റെ സീമകളില്ലാത്ത അനന്തമായ സ്വാതന്ത്യത്തെക്കാള് നല്ലത് എന്നു ഞാന് വിശ്വസിക്കുന്നു. നാളിതുവരെയുള്ള ചരിത്രം പരിശോധിച്ചാല് മനസ്സിലാവുന്ന വസ്തുത മതങ്ങള് ഏറെക്കുറെ നിഷ്പക്ഷമായി ചിന്തിക്കാനും ശരിയെന്നതിനെ ഉള്‍ക്കൊള്ളാനും വ്യക്തിക്ക് സ്വാതത്ര്യം നല്‍കുന്നുണ്ട്. പക്ഷേ കാലാകാലങ്ങളായി എല്ലാ മതങ്ങളും ദുരുപയോഗം ചെയ്യപെട്ടു വരികയാണ്. അത് രണ്ടു തരത്തിലാണ്.\n(1). ഒരു ജീവിത മാര്‍ഗമായി\n(2). ഒരുവന് മറ്റൊരുവനില് അധീശത്വം സ്ഥാപിച്ചെടുക്കാന്.\nഇതു രണ്ടും ഒഴിവാക്കപ്പെടെണ്ടതുണ്ട്. മതത്തെ അതിന്റെ വഴിക്കുവിടുക. ഒരു കുഞ്ഞിന്‍റെ വ്യക്തിത്വ വികാസം വീട്ടില് നിന്ന് തുടങ്ങട്ടെ. തന്നെ ചുറ്റിപ്പറ്റിയുള്ളവര് നയിക്കുന്ന ഉല്‍കൃഷ്ടമായ ജീവിതം കണ്ട് അവന് പറയട്ടെ "ഞാന് ഈ മതത്തിന്‍റെ ഭാഗമായതില് അഭിമാനിയ്ക്കുന്നു എന്ന്".\nഅല്ലാത്തവര്‍ക്ക് നല്ലത് ഏത് എന്ന് തേടി കണ്ടെത്തുവാന് നാം വിലങ്ങു തടിയാവരുത്! അത്രമാത്രം!\n"നടക്കുന്ന വഴിയിലാകെ നാമ്പിടട്ടെ സൗഹൃദങ്ങള്\nനാടുകള് തന് നാനാത്വത്തില് തെളിയെട്ടെ ഏകത്വം\nതത്വങ്ങള് തെളിമയാര്‍ന്നതി ലുറയട്ടെ മനുഷ്യസ്നേഹം\nസത്തയെല്ലാമൊന്നല്ലോ മതവുമതുപോല് മനുഷ്യനിണവും."\n*അനുബന്ധ പോസ്റ്റ്: നഷ്ടസ്വപ്നങ്ങള് (കഥ)\nPosted by Joselet Joseph at 3:04 PM\nജീ . ആര് . കവിയൂര് April 30, 2012 at 4:03 PM\nഅവിശ്യമുള്ളവര് ആചാരിക്കട്ടെ എന്തിനു ബലം പിടിക്കുന്നു\nചിന്തകള് നല്ലത് തന്നെ മതം എന്നത് അഭിപ്രായം എന്നും\nപിന്നെ ഈശ്വര സാക്ഷാല്‍ക്കാരം മതം എന്നും പണ്ഡിതര് പറയുന്നു\nഅവനവന്റെ വിശ്വാസം രക്ഷിക്കപ്പെടട്ടെ\nമെഹദ് മഖ്‌ബൂല് April 30, 2012 at 4:07 PM\nഎല്ലാ മതങ്ങളും ആശയങ്ങളും ജീവിത വ്യവസ്ഥകളും രൂപപ്പെട്ടത് നല്ല നാളെകള് കിനാകണ്ടായിരുന്നിരിക്കണം..\nപിന്നീടെത്തിപ്പെട്ടവര് തങ്ങളുടെ സ്വാര്‍ഥ താല്‍പര്യങ്ങള്‍ക്കായതിനെ വികൃതമാക്കി..\nനല്ലൊരു പോസ്റ്റ് .. ചിന്തനീയം..\nഅനില്‍കുമാര് . സി. പി. April 30, 2012 at 4:45 PM\nജോസേ (പേര് അധികം നീട്ടണ്ട എന്ന് വെച്ചു കേട്ടോ) കാലികമായ നല്ലൊരു വിഷയം. പറയാന് ശ്രമിച്ച കാര്യങ്ങളും നന്നായി. പക്ഷേ ഈ കുറിപ്പ് വീണ്ടും വായിച്ചു നോക്കാതെ തിരക്കിട്ട് പോസ്റ്റ് ചെയ്തതുപോലെ തോന്നി. അക്ഷരത്തെറ്റുകള് ഒഴിവാക്കിയാലും, വാചകഘടനയിലെ പോരായ്മകള് കൊണ്ടും, ചിഹ്നങ്ങള് വേണ്ടിടത്ത് ഉപയോഗിക്കാത്തതുകൊണ്ടും, ചില വാക്കുകളുടെ എങ്കിലും തെറ്റായ പ്രയോഗത്തിലൂടെയും പലയിടത്തും അര്‍ത്ഥവും ശക്തിയും നഷ്ടപ്പെട്ടിരിക്കുന്നു. നന്നായി എഴുതാന് കഴിയുന്ന ജോസലെറ്റിനു ഒരു നല്ല എഡിറ്റിങ്ങിലൂടെ ഇത് നല്ലൊരു ലേഖനമാക്കി മാറ്റാന് കഴിയും.\nജോസെലെറ്റ് എം ജോസഫ് May 1, 2012 at 8:55 AM\nതിടുക്കം കാട്ടിയത് അബദ്ധമായി. എങ്കിലും ഉടനെതന്നെ താങ്കളുടെ നിരീക്ഷം ലഭിച്ചതില് ഞാന് സന്തോഷിക്കുന്നു. ചൂണ്ടിക്കാട്ടിയവ ഒട്ടുമിക്കവയും പരിഹരിച്ചിട്ടുണ്ട് എന്നുതന്നെയാണ് വിശ്വാസം.\nRoni April 30, 2012 at 4:56 PM\nനന്നായിട്ടുണ്ട്... കലക്കീ ട്ടോ ......നിന്റെ അച്ചായനെ ഞാനൊന്നു കാണുനുണ്ട് ... ഹീ ഹീ\nപ്രവീണ് ശേഖര് April 30, 2012 at 5:00 PM\nജോസൂ..ഇതേ കാര്യം ഞാന് വേറെ രീതിയില് ചിന്തിച്ചു കൊണ്ടിരിക്കുന്ന സമയത്താണ് ഈ പോസ്റ്റ് വായിക്കനിടയാകുന്നത്. ആ പോസ്റ്റിന്റെ ചില പ്രസക്ത ഭാഗങ്ങള് ഇവിടെ ചേര്‍ക്കുന്നു.\nകുറെ കാലമായി കേള്‍ക്കുന്ന രണ്ടു വാക്കുകളാണ് വര്‍ഗീയതയും വര്‍ഗീയവാദിയും. സത്യത്തില് ഈ വാക്കുകള് കേള്‍ക്കുമ്പോള് തന്നെ നമ്മുടെ മനസ്സില് തെളിഞ്ഞു വരുന്ന രണ്ടു മുഖങ്ങളുണ്ട്. . ഒന്ന് നെറ്റിയില് ചുവന്ന കുറിയിട്ട് കാവി മുണ്ടുടുത്ത് നില്‍ക്കുന്ന ഒരാളും , മറ്റൊന്ന് താടി നീട്ടി വളര്‍ത്തി മീശ വെട്ടിക്കളഞ്ഞ് തലയില് വെളള തൊപ്പിയിട്ടിരിക്കുന്ന ഒരാളും. അത്, ഒരു ഹിന്ദുവായും മുസ്ലിമായും വേണമെങ്കില് പറയാം. ഭാഗ്യം! ക്രിസ്ത്യാനി ഇതില് എന്തോ പെടുന്നില്ല. ഒരു പക്ഷെ , അയാള്‍ക്ക് തൊടാന് ചുവന്ന കുറിയും കാവി മുണ്ടും പോലെയുള്ള ഒന്നും കിട്ടി കാണില്ല. അല്ലെങ്കില് അയാള്‍ക്ക് താടിയും മീശയും വളരുന്നുണ്ടാകില്ല, വെളള തൊപ്പി പോലെ ഒന്നും കിട്ടി കാണുകയുമില്ല.\nഈയിടെയായിട്ട് എന്താണെന്നറിയില്ല , വര്‍ഗീയവാദികളുടെ എണ്ണം കൂടി കൂടി വരുന്നു എന്ന് പറയപ്പെടുന്നു. . ലീഗിനെ വിമര്‍ശിച്ചാല് , ബി , ജെ. പി എന്ന വാക്ക് പറഞ്ഞാല് , മദനിക്ക് നീതി കിട്ടില്ലേ എന്ന് ചോദിച്ചാല് , ഗുജറാത്തിനെയും മോഡിയേയും, എന് എസ് എസ് - എസ് എന് ഡി പി ക്കാരെ കുറിച്ചു സംസാരിച്ചാല്, കമ്മൂനിസ്റ്റ്റ് നേതാക്കന്മാരെ ചോദ്യം ചെയുന്ന രീതിയില് എന്തെങ്കിലും പറഞ്ഞാല് , എല്ലാം നമ്മള് വര്‍ഗീയ വാദികള് ആകുമത്രെ. അയ്യോ..ഞാന് ഇതൊക്കെ കേട്ടു പേടിച്ചു. ഇവരെ കുറിച്ചൊന്നും ഒരക്ഷരം പോലും ഞാന് മിണ്ടിയില്ല. ജനാധിപത്യ മതേതരത്വ ഇന്ത്യയില് എല്ലാം അക്ഷരം പ്രതി അനുസരിക്കാന് നമ്മള് ഇന്ത്യക്കാര് ബാധ്യസ്ഥരാണ് എന്നെനിക്കും തോന്നി. വോട്ട് ചെയ്യാന് പറയുമ്പോള് ഓരോ പാര്‍ട്ടിക്കാര്‍ക്കും അതങ്ങ് ചെയ്തു കൊടുക്കുക എന്നതിലുപരി നമ്മളാര് ഇതൊക്കെ അന്വേഷിക്കാനും ചോദിക്കാനും ?\nചുവന്ന കുറിയും കാവി മുണ്ടും നീട്ടി വളര്‍ത്തിയ താടിയും വെള്ള തൊപ്പിയും വര്‍ഗീയ വാദികളുടെ മുഖച്ഛായ ആണെന്ന് മറ്റുള്ളവര്‍ക്ക് തോന്നിപോകാന് കാരണം എന്ത് ?\nവര്‍ഗീയതയുടെയും വര്‍ഗീയവാദിയുടെയും ചിത്രം ഇങ്ങനെയാണ് നമ്മുടെ മനസ്സില് വരച്ചിടുന്നതെങ്കില് മതേതരത്വത്തിന്റെയും മതേതര വാദിയുടെയും ചിത്രം നമ്മുടെ മനസ്സില് എങ്ങിനെ വരക്കണം ?\nപടന്നക്കാരൻ ഷബീർ April 30, 2012 at 5:42 PM\nപ്രവീണ്, സ്വന്തം വാദം മറ്റുള്ളവരിലേക്ക് അടിച്ചേല്‍പ്പിക്കുമ്പോളുള്ള സ്വാഭാവിക പ്രതിഭാസമാണ്”തീവ്രവാദം”!!\nസ്വന്തം ജനവിഭാഗം എന്തു ചെയ്താലും അത് നല്ലയായി കണ്ട് സഹായിക്കുന്നതാണു സ്വജന്‍പക്ഷപാതം അല്ലെങ്കില് വര്‍ഗീയത!! നല്ല ചോദ്യം....\nകാരണമന്നുമില്ല നമ്മുടെ കണ്ണിന്റേയും ബുദ്ധിയുടെയും പ്രശനം.\nജോസെലെറ്റ് എം ജോസഫ് April 30, 2012 at 6:04 PM\nശ്രീക്കുട്ടന് April 30, 2012 at 5:04 PM\nമതം എന്നതിനു അഭിപ്രായം എന്നുകൂടി അര്‍ത്ഥമുള്ളതിനാല് ഇപ്പറഞ്ഞതെല്ലാം സാധൂകരണമുള്ളതാകുന്നു. മതങ്ങള് എന്തിനു എന്നു ചോദിക്കുന്നതിനു മുമ്പ് മതങ്ങള് എന്താണ് എന്നത് വ്യക്തമായി നമ്മള് അറിയണം. ഓരോ മതത്തേയും കുറിച്ച് കൂടുതലറിയുമ്പോള് മതം എന്നതിന്റെ അര്‍ത്ഥവ്യാപ്തി നമ്മള് തിരിച്ചറിഞ്ഞുതുടങ്ങും. ഒരു മതവും അന്യനെ വേദനിപ്പിക്കണമെന്ന് പറഞ്ഞിട്ടില്ല. ഒരു മതവും അക്രമം നടത്തണമെന്ന് പറഞ്ഞിട്ടില്ല..ഒരു മതവും പരസ്പ്പരം സ്നേഹിക്കരുതെന്ന് പറഞ്ഞിട്ടില്ല...വിശാലമായ അര്‍ഥങ്ങള് മുന്നോട്ടുവയ്ക്കുന്ന മതങ്ങളില് വിശ്വസികുന്ന,ജീവവായുപോലെ കരുതുന്നവര് സത്യത്തില് എന്താണു ചെയ്യുന്നത്. മതങ്ങള് എന്തു പറഞ്ഞിട്ടുണ്ടോ അതിനു നേര്‍വിപരീതമായതു ചെയ്യുന്നു. ഇതില് നിന്നും മനസ്സിലാകുന്നത് ഒരു വിശ്വാസിയും മതത്തെക്കുറിച്ച് പഠിച്ചിട്ടല്ല വാചാലനാകുന്നതെന്നല്ലേ..പഠിപ്പിച്ചു കൊടുക്കാന് കച്ചകെട്ടിയിറങ്ങിയിരിക്കുന്നവര് തങ്ങളുടെ നിലനില്‍പ്പിനുവേണ്ടിയുള്ളവ പഠിപ്പിച്ചുകൊടുക്കുന്നു. എല്ലാവരും ആദര്‍ശങ്ങള് പ്രസംഗിക്കുന്നു..പ്രവര്‍ത്തിക്കുന്നില്ല..ഒരു ജാതി ഒരു മതം ഒരു ദൈവം മനുഷ്യനു എന്നു പഠിച്ചിടത്ത് ഇന്നത്തെക്കുട്ടികള് ആ വാചകത്തില് അവസാനഭാഗത്തുള്ളത് മാറ്റി ഒരു മനുഷ്യന് എന്ന് പഠിക്കുന്നു..ഏകോദരസഹോദരങ്ങളെപ്പോലെ എല്ലാവരും ചേര്‍ന്ന് വാഴുന്ന ഒരു ഭാരതം ഞാന് സ്വപ്നം കാണുന്നു...ഒരിക്കലും സംഭവ്യമല്ലാത്ത സ്വപ്നം മാത്രം\nRashid April 30, 2012 at 5:23 PM\nപ്രസക്തമായ ലേഖനം. അഭിപ്രായം പറയാനുള്ള നോളേജ് ഇല്ല..\nമതത്തിന്‍റെ അതിര്‍വരമ്പുകള് ഇല്ലാതെ മനുഷ്യനെ മനുഷ്യനായി കാണുന്ന ഒരു അവസ്ഥ സംജാതമാവട്ടെ....\nഷാജു അത്താണിക്കല് April 30, 2012 at 5:34 PM\nനമ്മൾ മനുഷ്യാനകുമ്പോൾ എന്തിനാ ഒരു മതം, പക്ഷെ മനുഷ്യൻ തന്നെയാകണം\nArif Zain April 30, 2012 at 5:41 PM\nഎനിക്കെന്‍റെ മതമനുസരിച്ച് ജീവിക്കുന്നതില് യാതൊരു പ്രശ്നവുമില്ലെങ്കില് ഞാനെന്തിന് മറ്റുള്ള മതങ്ങളെ ദൂഷ്യം പറയണം? സഹകരനാത്മകമായ സഹവര്‍ത്തിത്വത്തിലൂടെ സമാധാനം കൈവരിക്കാവുന്നതെ ഉള്ളൂ. അഭിനന്ദങ്ങള് ജോസെലെറ്റ് ഒപ്പം നന്ദിയും\nമുഹമ്മദ് ഷാജി April 30, 2012 at 5:44 PM\nമത സാമുദായിക താല്പര്യങ്ങളാണ് ഇന്ന് മിക്ക സംഘടനകളെയും, പുരോഗമന പ്രസ്ഥാനങ്ങളെ പോലും നയിച്ച് കൊണ്ടിരിക്കുന്നത്.സാമുദായിക താല്പര്യങ്ങള്‍ക്ക് അനുസൃതമായി സ്ഥാനാര്‍ഥി പട്ടിക തയ്യാറാക്കുന്നതില് അഗ്രഗണ്യരാണ് ഇന്നത്തെ രാഷ്ട്രീയ നേതാക്കള് ,വര്‍ഗീയതയിലേക്ക് ക്ഷണിക്കുന്നവനും, വര്‍ഗീയതക്കു വേണ്ടി സമരം ചെയ്യുന്നവനും, വര്‍ഗീയതക്കു വേണ്ടി മരിച്ചു വീഴുന്നവനും എന്നില് പെട്ടവനല്ല എന്ന മുഹമ്മദ് നബി (സ) യുടെ പ്രഖ്യാപനം ഏറ്റെടുക്കാന് മുസ്ലിമിന് പോലും കഴിയാതെ പോവുന്നു.മതദര്‍ശനങ്ങളില് നിന്നും പാഠം ഉള്‍ക്കൊള്ളാതെ മതനേതാക്കളില് നിന്നും ആഹ്വാനങ്ങള് പിന്‍പറ്റുന്നവരായി ഓരോ സമൂഹവും മാറിക്കൊണ്ടിരിക്കുന്നു.. ഈ പുഴുക്കുത്തുകള് കൊണ്ട് മതവും, ദര്‍ശനങ്ങളും ഒക്കെ മലീമസമായിക്കൊണ്ടിരിക്കുന്നു. ഇവിടെയാണ് ഈ ലേഖനത്തിന്റെ പ്രസക്തി... ജോസലൈറ്റ് നന്നായി പറഞ്ഞു\nപടന്നക്കാരൻ ഷബീർ April 30, 2012 at 5:47 PM\nപ്രതീക്ഷച്ച പോലെ നന്നായി.....ഈ ചോദ്യം അതിലേറെ പ്രസകതം....“അന്യ മതങ്ങളെപ്പറ്റി വ്യക്തമായി പഠിക്കാതെ താന് വിശ്വസിക്കുന്നതാണ് ശ്രേഷ്ഠം എന്ന് ഒരാള്‍ക്ക് എങ്ങനെ പറയാന് കഴിയും? അതിന് അവസരമോരുക്കുന്നതല്ലേ യഥാര്‍ത്ഥ മതേതര രാജ്യം ചെയ്യേണ്ടത്?“\nമതങ്ങള് മനുഷ്യനെ മയക്കുന്ന കറുപ്പാകുന്നത് പൌരൊഹിത്ത്യം എന്ന “നാറിയ“ വിഭാഗത്തെ അന്ധമായി പിന്തുണക്കുമ്പോള് മാത്രമാണു....നന്ദി\nAbsar Mohamed April 30, 2012 at 6:53 PM\nമതം അല്ല പ്രശ്നങ്ങളുടെ കാരണം.\nമതം കൈകാര്യം ചെയ്യുന്നവര് ആണ് പ്രശ്നങ്ങള് ഉണ്ടാക്കുന്നത്.\nമതം എന്ത് എന്നറിയാതെ അതിനെ വില്‍പ്പന ചരക്കാക്കാന് ശ്രമിക്കുന്നു.\nഅതില് രാഷ്ട്രീയക്കാര് കൈകടത്തല് കൂടി ചെയ്യുന്നതോടെ മതത്തിന്റെ പേരില് ഉള്ള അപകടം തുടങ്ങുന്നു...\nഭിന്നിപ്പിച്ചു ഭരിക്കുക എന്ന ബ്രിട്ടീഷ് തന്ത്രത്തിന്റെ ഇരകളായി നമ്മള് ഇന്നും തുടരുന്നു...\nഈ വിഷയവുമായി ബന്ധപ്പെട്ട ഒരു പോസ്റ്റ് ഇട്ടിരുന്നു....\nമതമില്ലാത്ത മതസൗഹൃദം അഥവാ ചിക്കന് ചേര്‍ക്കാത്ത ചിക്കന് ബിരിയാണി....\nമതത്തെ ശരിക്ക് പഠിക്കുകയും ഉള്‍ക്കൊള്ളുകയും ചെയ്യാത്തവര്‍ക്ക് മാത്രമേ മതത്തെ മനുഷ്യനെ മയക്കുന്ന കറുപ്പായി തോന്നികയുള്ളൂ.....\nമതം എന്തെന്ന് ശരിക്കും മനസ്സിലാക്കാതെ മതത്തെ വെച്ച് കോപ്രായം കാണിക്കുന്നവര് കാണിക്കുന്നത് കണ്ടു ഇതാണ് മതം എന്ന് തെറ്റിദ്ധരിച്ചതാണ് മാര്‍ക്സിനെ പോലെ ഉള്ളവര്‍ക്ക് പറ്റിയ ഏറ്റവും വലിയ തെറ്റ് !!!\nഈ വിഷയം അവതരിപ്പിച്ചത് നന്നായി...\nജോസെലെറ്റ് എം ജോസഫ് May 1, 2012 at 9:35 AM\n"മതത്തെ കൈകാര്യം ചെയ്യുന്നവര്" എന്നു പറഞ്ഞാല് പുരോഹിത വര്‍ഗ്ഗം മാത്രമല്ല, വിശ്വാസികള്മുണ്ട്. ഓതിക്കൊടുക്കുന്നതെന്തും അന്ധമായി സ്വീകരിച്ച് തല്ലാനും കൊല്ലാനും നടക്കുന്നവര് പലരും വിദ്യാഭാസത്തില് പിന്നോക്കം നില്‍ക്കുന്നവരല്ല. അതാണ് മതാന്ധത! മറ്റുള്ളവയുടെ സത്ത ഗ്രഹിക്കാന് പോലും സഹിഷ്ണത കാണിക്കാത്തവര്.\nപിന്നെ, മാര്‍ക്സിന്റെ സാമ്പത്തിക ശാസ്ത്രം മാത്രമേ ഇന്നു കാലത്തെ അതിജീവിച്ചും നിലനില്‍ക്കുന്നുള്ളൂ. പല സിദ്ധാന്തങ്ങളിലും എനിക്ക് വിശ്വാസവുമില്ല. പറഞ്ഞത് മാര്‍ക്സ് ആയാലും മഹാതമജി ആയാലും ആ വാചകം അര്‍ത്ഥവത്താണ്. അത് മാത്രമേ ഞാന് കടമെടുത്തിട്ടുള്ളൂ!\nതാങ്കള് ഡോക്ടരേറ്റ് എടുത്ത "മതേതരത്വം" എന്ന വിഷയത്തില് ഞാനും ഒന്ന് കൈവച്ചു നോക്കി! :)\nArtof Wave April 30, 2012 at 7:04 PM\nഒരു പാടു കാര്യങ്ങള് വളരെ വിശദമായി തന്നെ ജോസ് പറഞ്ഞു, ജോസിന്റെ ചിന്തകള് ഇനിയും ഒരു പാടു പേര് വായിക്കട്ടെ എന്നാശംസിക്കുന്നു.\n"മതം ദൈവത്തിലേയ്ക്ക് അല്ലെങ്കില് മോക്ഷത്തിലേയ്ക്ക് എത്താന് വേണ്ട ശരിയായ മാര്‍ഗ്ഗനിര്‍ദേശം നല്‍കുന്നു. അത് ഒരു വ്യക്തിക്ക് വേണമെങ്കില് ഉള്‍ക്കൊള്ളാം അല്ലെങ്കില് തന്‍റെ ഇഷ്ടത്തിനനുസരിച്ച് ജീവിക്കാം"...\nമനുഷ്യന് മുമ്പില് രണ്ടു വഴികളുണ്ട്, ഒന്നു ദൈവം കാണിച്ചു തന്ന സത്യത്തിന്റെ വഴി, മറ്റൊന്ന് അസത്യത്തിന്റ വഴി ഇതിലേത് തിരഞ്ഞടുക്കാനുമുള്ള വിവേചനാധികാരവും മനുഷ്യന് ദൈവം നല്‍കിയിട്ടുമുണ്ട് ...ഇത് രണ്ടിന്റെയും അനന്തര ഫലം വ്യക്തമായി അവന് പഠിപ്പിക്കുകയും ചെയ്തു ....\nപരസ്പരം കലഹിക്കാന് ഒരു മതവും അനുവാദം നല്‍കുന്നില്ല ജോസ് പറഞ്ഞത് പോലെ കലഹങ്ങള് നടക്കുന്നതും മതത്തെ ദുരുപയോഗം ചെയ്യുന്നതും മതത്തെ ഒരു ജീവിത മാര്‍ഗമായി മനുഷ്യന് തിരഞ്ഞെടുക്കുമ്പോഴാണ്, ജോസ് ഇവിടെ ചൂണ്ടിക്കാണിച്ചതും അല്ലാത്തതുമായ ഒട്ടേറെ കാരണങ്ങള് ഉണ്ടങ്കിലും പ്രധാനമായും ഇത് തന്നെയാണ് ...\nനല്ല എഴുത്ത് ജോസ് ....ഇനിയും നന്നായി എഴുതാന് കഴിയട്ടെ\nപട്ടേപ്പാടം റാംജി April 30, 2012 at 7:07 PM\nഒന്നും മനസ്സിലാക്കാതെ അന്ധമായ പിന്തുണയാണ് കാര്യങ്ങള് കൂടുതല് വഷളാക്കുന്നതിന് കാരണമാകുന്നത് എന്ന് തോന്നുന്നു. മതങ്ങളെ കൈകാര്യം ചെയ്യുന്നവര്, സ്വന്തം കാര്യങ്ങള്‍ക്ക് മതങ്ങളെ ചേര്‍ത്ത് നിര്‍ത്താന് കാണിച്ച സൂത്രം, തക്കത്തിനനുസരിച്ച് മതങ്ങളിലെ മനുഷ്യരെ തെറ്റിദ്ധരിപ്പിച്ച് കൂടെ നിര്‍ത്താന് ശ്രമിച്ച ചതി തിരിച്ചറിയാന് പെട്ടെന്ന് കഴിയാതെ വന്നതാണ്. മനുഷ്യന്റെ സുഖലോലുപതക്ക് ആക്കം കൂടിയതിന് എളുപ്പം പരിഹാരം കണ്ടെത്താനുള്ള വഴിയായി മതത്തിന്റെ പുറത്ത് ചവുട്ടിക്കയറിയവരും ധാരാളമാണ്. മതത്തിനെ പലവിധത്തിലും സ്വന്തം കാര്യങ്ങള്‍ക്കായി ഉപയോഗപ്പെടുത്തിയവരെ തിരിച്ചറിയാന് അതാത് മതവിഭാഗത്തിലെ മനുഷ്യര് ശ്രമിക്കാതെയിരുന്നാല് ഈ വൈര്യം കൂടുമെന്നാണ് പറയാന് കഴിയുക.\nSumeshVasu April 30, 2012 at 7:29 PM\nമനുഷ്യന് മതങ്ങളെ സ്യഷ്ടിച്ചു...\nമതങ്ങള് ദൈവങ്ങളെ സ്യഷ്ടിച്ചു...\nമതങ്ങളും ദൈവങ്ങളും ചേര്‍ന്ന് മണ്ണു പങ്കു വച്ചൂ.... മനസ്സ് പങ്ക് വച്ചൂ\nഅങ്ങനല്ലേ ? കുഞ്ഞുന്നാളില് പ്രാര്‍ത്ഥിക്കുമ്പോ എല്ലാ ദൈവങ്ങളും മനസ്സില് വരുമായിരുന്നു..\nഎല്ലാമൊന്നെന്നും തത്വമസിയെന്നും പഠിച്ചിട്ടും, നമ്മളിന്നും ഭകതികച്ചവടക്കാരുടെ പുറകേ പോകുന്നു.. അവര് നമ്മെ ഭിന്നിപ്പിച്ച് ഭരിക്കുന്നു...\nആചാര്യന് April 30, 2012 at 8:27 PM\nഇന്നത്തെ കാലത്ത് ചിലരുടെ സ്വാര്‍ത്ഥ താല്പര്യങ്ങള്‍ക്കനുസരിച്ച് വിഭാജിക്കപ്പെടുകയാണ് പാവം മനുഷ്യ ജന്മങ്ങള്.....നല്ലൊരു പോസ്റ്റ് കാലോചിതം ആശംസകള് കേട്ടാ അതെന്നെ\nkochumol(കുങ്കുമം) April 30, 2012 at 9:06 PM\nഎന്തിനു മതത്തിന്റെ പേരില് മനുഷ്യന് തല്ലുകൂടണം ...!\nമതമേതായാലും മനുഷ്യന് നന്നായാല് മതി ...!!\nkhaadu.. April 30, 2012 at 10:01 PM\nഞാന് ഒരു ഭ്രാന്തന് ആണ്...\najith May 1, 2012 at 12:11 AM\nkhaadu.. May 1, 2012 at 10:55 AM\n'' .(ഭ്രാന്തമായതെന്ന് വായനക്കു ശേഷം നിങ്ങള് മറുപടി പറയും) ''\nഇത് താങ്കളുടെ വാക്കുകള്..\nഞാനും നിങ്ങള് പറഞ്ഞ പോലെ ചിന്തിക്കുന്ന ഒരാളാണ്..\nപറഞ്ഞ കാര്യങ്ങളോടു യോജിക്കുകയും ചെയ്യുന്നു..\nഇങ്ങനെ ചിന്തിക്കുന്നതു ഭ്രാന്താണെങ്കില് എന്നാണു മുകളിലെ കമന്റില് ഉദ്ദേശിച്ചത്...\nഅത് തെറ്റിദ്ധാരണ ഉണ്ടാകുന്നു...എന്ന് തോന്നിയത് കൊണ്ടാണ്..ഈ കമന്റ്..\nജോസെലെറ്റ് എം ജോസഫ് May 1, 2012 at 11:07 AM\nഎന്തിനാണ് ക്ഷമാപണം? ഇവിടെ ആര്‍ക്കാണ് കാദുവിനെ അറിയാത്തത്! കമെന്റ്റ് ചെറിയൊരു വാക്കില് ഒതുക്കിയത് കൊണ്ടുള്ള പ്രശ്നമാ..:) ഇനി വെറുതെ അങ്ങ് പോകാതെ ഒന്നരപ്പുറം കമെന്റ്റ് എഴുതണമെന്ന് മനസിലായില്ലേ???\nഏതായാലും നന്നായി പ്രിയ സുഹൃത്തേ...മറ്റാര്‍ക്കും വായിച്ചു വെറുതെ തെറ്റിധാരണ ഉളവാക്കാത്തവണ്ണം വീണ്ടും വന്നു വിശദീകരണം നല്‍കിയതിന്!\nമുകിൽ April 30, 2012 at 11:23 PM\nഎന്നാല് അതിശയമാം വിധം ഇന്നു വര്‍ഗീയത എല്ലാ മേഖലയിലും കരുത്താര്‍ജിച്ചു.. athe. correct. njaanum athisayikkukayaanu..\nnalla lekhanam. nannayi paranju.\nPradeep Kumar May 1, 2012 at 12:18 AM\nമതവുമായി ബന്ധപ്പെട്ട കാര്യങ്ങളില് വല്ലാത്ത ആശയക്കുഴപ്പമുണ്ടാക്കുന്നു.\nമതങ്ങള് അതിന്റെ തത്വസംഹിതകളിലൂടെ മുന്നോട്ടു വെക്കുന്ന സന്ദേശങ്ങളില് അടങ്ങിയിരിക്കുന്നത് മനുഷ്യസമൂഹത്തിന്റെ മുന്നോട്ടുള്ള പ്രയാണത്തിനു സഹായകരമാവുന്ന ചേരുവകളാണ്. എന്നാല് പ്രയോഗത്തിന്റെ തലത്തില് മതനേതാക്കള് പോലും എടുക്കുന്ന നിലപാടുകളില് മാനവവിരുദ്ധമായ ആശയങ്ങള് കടന്നുവരുമ്പോള് മതങ്ങള് നല്‍കുന്ന സന്ദേശങ്ങളെക്കുറിച്ച് ആശയക്കുഴപ്പമുണ്ടാവുന്നു.\nമനുഷ്യര്‍ക്കിടയിലുള്ള തരംതിരുവുകളില് നിന്നും നിലനില്‍പ്പിനായുള്ള കൂട്ടായ്മകള് രൂപപ്പെടുകയും,വര്‍ഗപരമായ അത്തരം കൂട്ടായ്മകലിലേക്ക് നുഴഞ്ഞു കയറിയ സ്ഥാപിത താല്‍പര്യക്കാര് ഇത്തരം കൂടായ്മകളെ മതങ്ങളാക്കി മാറ്റുകയും ചെയ്തു. മതങ്ങളെ ഹൈജാക്ക് ചെയ്ത പുരോഹിത വര്‍ഗം അവരുടേതായ തത്വസംഹിതകളിലൂടെ മതത്തിലും,അതിന്റെ അനുയായികളിലും ആധിപത്യം സ്ഥാപിച്ചെടുത്തു.\nമനുഷ്യനെ വസ്തുനിഷ്ടമായ അവന്റെ ഭൌതികസാഹചര്യങ്ങളുടെ അടിസ്ഥാനത്തില് നിര്‍വ്വചിക്കാതെ, ആത്മീയമായ മാനങ്ങളിലൂടെ നിര്‍വചിക്കുന്ന മതങ്ങളുടെ സമീപനത്തിലൂടെ മാനവരാശിയുടെ പ്രശ്നങ്ങള്‍ക്ക് പരിഹാരം കണ്ടെത്താനാവാതെ പോവുന്നു.\nചുരുക്കത്തില് മതങ്ങള് മാനവരാശിയുടെ പ്രശ്നങ്ങള് പരിഹരിക്കുന്നില്ല എന്ന് മാത്രമല്ല , അവ പുതിയ സംഘര്‍ഷങ്ങള്‍ക്ക് നിദാനം ആവുകയും ചെയ്യുന്നു.....\nഇത്തരം ചിന്തകള് മനസ്സില് മതനിരാസ്സമോ, മതസ്വീകരണമോ മാനവരാശിക്ക് എന്താണ് കരണീയം എന്ന ചോദ്യതിനുമുമ്പില് ആശയക്കുഴപ്പം സൃഷ്ടിക്കുന്നുണ്ട്\nvettathan May 1, 2012 at 7:33 AM\nപിറക്കുന്ന ഇടമാണ് മതവും വര്‍ഗ്ഗവുമൊക്കെ തീരുമാനിക്കുന്നത്.അത്രയേ ഉള്ളൂ എന്നു മനസ്സിലാക്കിയാല് ഊറ്റം കൊള്ളാനും വെറുക്കാനും ഒന്നുമില്ലെന്നും മനസ്സിലാവും.കല്യാണത്തിനും,ചത്താല് കുഴിച്ചിടാനും പിന്നെ പിരിവുകൊടുക്കാനും മാത്രമേ മതം ആവശ്യമുള്ളൂ.മറ്റുള്ളവരുമായുള്ള നിരന്തര സമ്പര്‍ക്കമാണ് മതദ്വേഷം കുറക്കാനുള്ള എളുപ്പവഴി.(കേരളം മതത്തിന്റെയും ജാതിയുടെയും കാര്യത്തില് പണ്ട് ഇതിലും ചീഞ്ഞ ഇടമായിരുന്നു)\nചന്തു നായർ May 1, 2012 at 8:51 AM\nമതം മനുഷ്യനെ മയക്കുന്ന കറുപ്പ്........... ഒരുപാട് എഴുതണമെന്നുണ്ട്...... അതുകൊണ്ട് തന്നെ ലേഖനത്തിനു ആശംസകല് നേർന്ന് കൊണ്ട് തൽക്കാലം വിട...\nവേണുഗോപാല് May 1, 2012 at 8:51 AM\nമതത്തെ പരിധികളില് മാത്രം നിറുത്തി നല്ല ഒരു മനുഷ്യനായി ജീവിക്കാന് ശ്രമിച്ചാല് ഈ തമ്മില് തല്ലോ അതിനു പിറകെ നടക്കുന്ന മറ്റു സ്പര്‍ദ്ധകളോ ഒരു പരിധി വരെ ഇല്ലാതാവും എന്ന് വേണം കരുതാന്. പക്ഷെ ആ വഴിക്ക് ചിന്തിക്കാന് ആരും മിനക്കെടില്ല എന്നതാണ് ഏറ്റവും ദൌര്‍ഭാഗ്യകരം.\nഈ പോസ്റ്റ് ശ്രീ അനില്‍കുമാര് പറഞ്ഞപോലെ അല്‍പ്പം തിടുക്കം കൂട്ടി പോസ്റ്റ് ചെയ്തോ എന്ന് എനിക്കും തോന്നി. ആയതിനാല് അക്ഷര തെറ്റുകള് ശ്രദ്ധിച്ചില്ല ( അര്‍ദ്ധവിരാമം എന്നെഴുതെണ്ടയിടത്തു അര്‍ത്ഥവിരാമം എന്നെഴുതി കണ്ടു..)\nജോസിനെ പോലെ നല്ലവണ്ണം എഴുതുന്ന ഒരാള് ഇനി ശ്രദ്ധ കുറവ് കൊണ്ട് ഇത്തരം തെറ്റുകള് വരുത്തി വെച്ച് കൂടാ ...\nജോസെലെറ്റ് എം ജോസഫ് May 2, 2012 at 2:56 PM\nതിടുക്കം! തിടുക്കം !\nപോസ്റ്റ് എഴുതി തീര്‍ന്നാല്, ഒരു കൊച്ചുകുട്ടി താന് വരച്ച ചിത്രം മറുള്ളവരെ കാണിക്കാന് വ്യഗ്രത കാട്ടുന്നതുപോലെയുള്ള.........എന്‍റെയീ തിടുക്കം!\nഞാന് ഒന്നൂടെ എഡിറ്റു ചെയ്തു വേണുവേട്ടാ,\nഈ സ്നേഹോപദേശമല്ലേ എന്‍റെ എനര്‍ജി ബൂസ്ടര് :)\nAkbar May 1, 2012 at 10:09 AM\nമനുഷ്യനാണ് എല്ലാറ്റിന്റെയും മാനദണ്ഡം. നല്ല മനുഷ്യനായിത്തീരുകയാണ് ഏറ്റവും വലിയ ധര്‍മ്മം. എല്ലാ മതങ്ങളുടെയും ഉദ്ദേശവും ഇത് തന്നെ. പരസ്പരം കലഹിക്കാന് ഒരു മതവും അനുവദിക്കുന്നില്ല. എല്ലാവരും മത തത്വങ്ങള് അനുസരിക്കുന്ന നല്ല വിശ്വാസികള് ആയിരുന്നു എങ്കില് ഒരിക്കലും മണ്ണില് അസമാധാനവും അശാന്തിയും ഉണ്ടാകുകയില്ല.\nനിര്‍ഭാഗ്യവശാല് മതം ചിലര്‍ക്ക് "മദം" ആയി മാറി അവര് മതങ്ങളുടെ വിശാല മാനവികതയെ ചോദ്യം ചെയ്യുന്നു. ഈ നല്ല ചിന്തകള്‍ക്ക് ഒരായിരം നന്ദി ജോസ്.\nഈ വിഷയത്തില് ഒരു ചെറിയ പോസ്റ്റ് ഇവിടെ വായിക്കാം\nJefu Jailaf May 1, 2012 at 10:18 AM\nമത വിശ്വാസത്തില് മനുഷ്യാവകാശങ്ങള് കാണാതെ പോകുന്നവര്‍ക്ക് മതമെന്നത് ഒരു പേരിനു മാത്രം. സ്നേഹിക്കാനും, പരിഗണിക്കാനും പഠിപ്പിച്ച തത്വ സംഹിതകളില് മനുഷ്യ കരങ്ങള് വിഷം നിറക്കുമ്പോള് അതിനുത്തരവാദി മതമല്ല, മനുഷ്യന്റെ ചീഞ്ഞു നാറിയ ചിന്താഗതിയല്ലേ. മനുഷ്യനെ സംസ്കരിക്കുന്നതില് മതത്തിന്റെ പങ്കു കണ്ടില്ലെന്നു വെക്കാനാവില്ല. പക്ഷെ അതൊരു കറുപ്പാകുന്നത് സ്വന്തമെന്നതിലേക്ക് ചുരുങ്ങുമ്പോള് മാത്രമാണ്. മതമില്ലാത്ത്തവര് വെളുപ്പിക്കാന് നോക്കിയ ചിന്തകളിലും മതചിന്തകള് ഇടം നേടിയിട്ടില്ലേ.. പ്രശനം മതമല്ല അതിന്റെ ദുരുപയോഗമാണ്.\nജോസേ.. ചിന്തിക്കാന് വക നല്‍കുന്ന പോസ്റ്റ്.. അഭിനന്ദനങ്ങള്..\nc.v.thankappan May 1, 2012 at 1:11 PM\nകാലികപ്രസക്തിയുള്ള വിഷയം നന്നായി അവതരിപ്പിച്ചു.\nഎഴുത്തിന്‍റെ വേഗത വായനയില് അനുഭവവേദ്യമായി.\nതാങ്കളുടെ ദര്‍ശനങ്ങളോട് ഞാന് പൂര്‍ണമായും യോജിക്കുന്നു,\n"കാലാകാലങ്ങളായി എല്ലാ മതങ്ങളും ദുരൂപയോഗം\n2)ഒരുവന് മറ്റൊരുവനില് അധീശത്വം സ്ഥാപിച്ചെടുക്കാന്.\nഇന്ന് സൌഹാദ്ദങ്ങള് മതത്തിന്‍റെയും,ജാതിയുടെയും തുരുത്തുകളായി മാറുകയാണ്.\nമതത്തിന്‍റെ വിശാലമായ വീക്ഷണവും,ദര്‍ശനവും ദര്‍ശിക്കാതെ അത് ദുരൂപയോഗം\nപൊരുതു പൊലിഞ്ഞിടുമെന്ന ബുദ്ധിവേണം.\nshab_dxb May 1, 2012 at 1:43 PM\nshab_dxb May 1, 2012 at 1:45 PM\nവളരെ നന്നായി എഴുതി ........ആനുകാലിക പ്രസക്തി ഉള്ള ഒറ്‌െ ലേഖനം .....എല്ലാ ഇന്ദ്യാകാരും ഇത് പോലെ ചിന്തിചിരുന്നെങ്ങില് എന്ന് ആശിക്കുന്നു ..........ഒരു സൌഹൃദത്തിന്റെ ഇടയിലും മതം കടന്നു വരാന് പാടില്ല ....ഇല്ലങ്കില് അങ്ങനെ ചിന്തിക്കുക പോലും ചെയ്യരുത് ....മതത്തെ വച്ചുള്ള മുതലെടുപ്പ് ഈ കാലഘട്ടത്തില് കൂടി വരുന്നു ,അതിനു ഏറ്റവും വളകൂരുള്ള മണ്ണാണ് നമ്മുടെ ഈ കൊച്ചു കേരളം എന്ന് പിന്നെയും പിന്നെയും സ്വാമിമാരും ,ഉസ്താടന്മാരും ,പാതിരിമാരും വീണ്ടും വീണ്ടും തെളിയിക്കുന്നു ....മതത്തിന്റെ പേരിലുള്ള മുതലെടുപ്പ് കാണുമ്പോള് ശരിക്കും വിഷമം തോന്നുന്നു ..യുവ തലമുറയെങ്കിലും ഇങ്ങനെ ചിന്തിക്കാതെ ...അയ്യപ്പനും ബാബറും പോലുള്ള നല്ല ആത്മ ബന്ധങ്ങള് ഇവിടെ ഉണ്ടാവട്ടെ എന്നും ആശിക്കുന്നു .......\nമുനീര് ദുബായ് ..MUNEER KUMBLE DUBAI\nMohiyudheen MP May 1, 2012 at 2:53 PM\nമതം സ്വന്തം ആവശ്യങ്ങള്‍ക്കും അനാവശ്യങ്ങള്‍ക്കും ആയുധമാക്കുന്നിടത്താണ് പ്രശ്നങ്ങളുടെ തുടക്കം, മതമെന്നത് ഇഹലോക വാസത്തിന് ശേഷം മോക്ഷം നേടാനുള്ള വിധിവിലക്കുകള് പഠിപ്പിക്കുന്ന ജീവിത രീതിയാണ്. അതില് വെള്ളം ചേര്‍ത്ത് സ്വന്തം കാര്യങ്ങള്‍ക്ക് ദുരുപയോഗ്ഗം ചെയ്ത് തുടങ്ങിയപ്പോഴാണ് ഇന്ന് കാണുന്ന പ്രശ്നങ്ങളെല്ലാം തല പൊന്തിയത്. ഏതൊരു മതവും മാനവിക സംസ്ക്കരണത്തിനുള്ളതാണ്...\nകൊമ്പന് May 1, 2012 at 3:24 PM\nപ്രസക്തവും ചിന്തനീയവുമായ ലേഖനം\nഇവിടെ മതം എന്ന് പറഞ്ഞു തുള്ളുന്ന കോമരങ്ങള് യഥാര്‍ഥത്തില് ഒറിജിനല് നിരീശ്വര വാദികളും കപട ഈശ്വര വാദികളും ആണ് എന്ന് നാം ഓരോരുത്തരും തിരിച്ചറിയണം\nമതത്തെ കുറിച്ചറിഞ്ഞ ഒരുത്തനും അന്ന്യന്റെ മേല് കുതിര കയറാന് നില്‍ക്കില്ല വിഭാഗീയത നടക്കില്ല ഞാന് നില്‍ക്കുന്ന (?) ഇസ്ലാം മതത്തില് ഏറ്റവും വല്യ മതത്തിന്റെ അടിമ ആവണം എങ്കില് മടിക്കു ത്തു നിറയെ കാശ് മതി സ്വന്തം അമ്മക്ക് വരെ ഗര്‍ഭം ഉണ്ടാക്കിയാലും നോപ്രോബ്ലം പണമാണ് ഇതെല്ലാം ഇവിടെ നടത്തുന്നത്\nമണ്ടൂസന് May 2, 2012 at 9:49 AM\n'സംഘടിച്ച് ശക്തരാവുക,വിദ്യ കൊണ്ട് പ്രബുദ്ധരാവുക.' എന്ന് നമ്മുടെ യുഗപുരുഷൻ പറഞ്ഞിട്ടുണ്ട്.\n'ബുദ്ധം ശരണം ഗഛാമി, സംഘം ശരണം ഗഛാമി, ധർമ്മം ശരണം ഗഛാമി' എന്ന് ബുദ്ധനും പറഞ്ഞിട്ടുണ്ട്. ഈ ശ്രേഷ്ഠമായ വാക്കുകളിൽ പോലും, ജാതീയതയുടേയും മതപരവുമായ ചിന്തകൾ വളർത്തുന്ന ആളുകൾക്ക് എന്താണ് അലങ്കോലമാക്കാൻ കഴിയാത്തത് ? മനുഷ്യരോട് മുഴുവൻ, ഒന്നിച്ച് നിന്ന് പോരാടാനും വിദ്യാഭ്യാസം നേടി പ്രബുദ്ധരാവാനുമാണ് ഗുരുദേവൻ പറഞ്ഞത്. അതെല്ലാം ജാതിമത ചിന്തകൾക്കതീതരായ 'ഈഴവർ' എന്ന ധർമ്മ പരിപാലനക്കാരോടാണ് പറഞ്ഞത് എന്ന് കാരണം അതിൽ ധർമ്മത്തെ കുറിച്ച് പ്രത്യേകം പറയേണ്ടി വന്നില്ല. ഇപ്പോൾ ആ ഈഴവർ പോലും ഒരു ജാതിയായി മാറി !\nബുദ്ധൻ 'ബുദ്ധം ശരണം ഗച്ഛാമി' എന്ന് പറഞ്ഞത് ബോധിവൃക്ഷത്തിന്റെ ചുവട്ടിൽ നിന്ന് തനിക്ക് ബോധോദയം ഉണ്ടായ പോലെ വിദ്യ കൊണ്ട് ജനങ്ങൾ പ്രബുദ്ധരാവാൻ ഉദ്ധേശിച്ചായിരുന്നു, അതവസാനം എന്തായി ?\n'ബുദ്ധ ഭഗവാൻ' തന്നെ ശരണം എന്നാക്കി അദ്ദേഹത്തിന്റെ പിൻ ഗാമികൾ ! അത്രയ്ക്ക് നന്നു നമ്മുടെ നാട്. നല്ല എഴുത്ത് ഇച്ചായോ ആശംസകൾ.\nമന്‍സൂര് ചെറുവാടി May 2, 2012 at 10:50 AM\nനല്ലൊരു പോസ്റ്റ് ജോസെലൈറ്റ് .\nസത്യത്തില് സ്നേഹവും നന്മയും എല്ലാ മതത്തിലും ഉണ്ട്. ആവസ്യങ്ങള്‍ക്ക് മാത്രം മതത്തെ കൂട്ട് പിടിക്കുക, അല്ലെങ്കില് ചില ഭാഗങ്ങള് മാത്രം അടര്‍ത്തി എടുക്കുകയോക്കെ ചെയ്യുന്നവര് ആണ് പ്രശ്നക്കാരും.\nഎനിക്കുറപ്പുണ്ട്, മതം എന്‍റെ സ്നേഹത്തെയോ സൌഹൃദത്തെയോ നിരര്‍ത്ഥകമായി സ്വാദീനിക്കുകയില്ലെന്ന്.\nനല്ല ലേഖനം . ആശംസകള്\nകുസുമം ആര് പുന്നപ്ര May 2, 2012 at 2:17 PM\nനമ്മള് വീണ്ടും ഭ്രാന്താലയത്തിന്‍റ ഉള്ളറകളിലേക്ക് ഊളിയിട്ടിറങ്ങുകയാണ്.എല്ലായിടവും ജാതിയാണ്..ലീഗിനിത്ര..നായര്‍ക്കിത്ര..ഈഴവനിത്ര..ക്രിസ്ത്യാനിക്കിത്ര എന്ന് വിഭജിക്കുകയല്ലേ.. ജാതിയില്ലാത്ത രാഷ്ട്രീയ പാര്‍ട്ടി ആണെന്നു പറഞ്ഞാലും. അതിലും വീതം വെയ്ക്കുമ്പോള് ഒരു പരസ്പരധാരണ പണ്ടുതൊട്ടേ ഉണ്ട്.\nനല്ല ലേഖനത്തിന് അഭിനന്ദനങ്ങള്\nജോസെലെറ്റ് എം ജോസഫ് May 2, 2012 at 3:17 PM\nഈ പോസ്റ്റിന്റെ കമെറ്സിലൂടെ കണ്ണോടിച്ചപ്പോള് ഒരു കാര്യം മനസ്സിലായത്, ബൂ-ലോക സഞ്ചാരത്തിനിടെ വൈവിധ്യങ്ങളായ വായനയിലൂടെയും എഴുത്തിലൂടെയും അരിച്ചെടുക്കപ്പെട്ട നമ്മുടെ ചിന്തകള് പലതും സമാന്തരമായി സഞ്ചരിക്കുന്നു എന്നാണ്. ഇവിടെ ആരെയും അസഹിഷ്ണുക്കളായോ മതഭ്രാന്തരായോ കാണുവാന് കഴിഞ്ഞില്ല! അതിനര്‍ത്ഥം നിരന്തരമായ അക്ഷരങ്ങളോടോത്തുള്ള സഹവാസത്തിലൂടെ ഉള്ളില് നന്മ നിറഞ്ഞു നില്‍ക്കുന്നു എന്നാണ്. അതുകൊണ്ട് പുതിയ തലമുറയ്ക്ക്, നമ്മുടെ കുഞ്ഞുങ്ങള്‍ക്ക് നന്നേ ചെറുപ്പത്തിലെ വായിക്കാന് പുസ്തകങ്ങളും കഥകളും നല്‍കാം. നാടിന്‍റെ നന്മ്മയും മണ്ണിന്റെ മണവും അതിലൂടെ പകര്‍ന്നു നല്‍കാം.. തീര്‍ച്ചയായും അവര് നിങ്ങള് ആഗ്രഹിക്കുന്നതു പോലെ വളര്‍ന്നു നല്ലവരാകും.!\nabdulla ponnani May 2, 2012 at 4:00 PM\nഎല്ലാ മനുഷ്യരിലും ആരാധനാ വികാരമുണ്ട്. അതിനെ തൃപ്തിപ്പെടുത്താന് നിര്ബ ന്ധിതരുമാണ്. അതിനാല്, എവിടെയെങ്കിലും അതര്പ്പിലക്കുന്നു. യഥാര്ഥു ഏകദൈവവിശ്വാസികള് അവനെ മാത്രം ആരാധിക്കുന്നു. മറ്റൊന്നിനെയും അതിരുവിട്ട് ആദരിക്കുകയോ ആരാധിക്കുകയോ ചെയ്യരുതെന്ന് ശഠിക്കുന്നു. ദൈവത്തെ ആരാധിക്കാന് സാധിക്കാത്തവര് കല്ലിനെയോ കല്ലറയെയോ മരത്തെയോ മരത്തൂണിനെയോ നേതാവിനെയോ നേതാവിന്റെ ചിത്രത്തെയോ പ്രതിമയെയോ ആരാധിക്കുന്നു. മറ്റൊന്നിനെയും ആരാധിക്കുന്നില്ലെങ്കില് സ്വന്തം ദേഹേച്ഛയെയെങ്കിലും മഹത്വവത്കരിച്ച് തന്റെ ആരാധനാ വികാരത്തെ തൃപ്തിപ്പെടുത്തുന്നു. അതിനാലാണ് പ്രശസ്ത സോവിയറ്റ് സാഹിത്യകാരന് ദസ്തയേവ്സ്കി ഇങ്ങനെ പറഞ്ഞത്: 'ദൈവത്തെ കൂടാതെ ജീവിക്കുക ദുഷ്കരംതന്നെ. ആരാധിക്കാതെ ജീവിക്കാന് മനുഷ്യന് സാധ്യമല്ല. അതവന് അസഹനീയമായിരിക്കും... ദൈവത്തെ ഉപേക്ഷിക്കുന്നവന് മരംകൊണ്ടോ സ്വര്ണംാകൊണ്ടോ നിര്മിേച്ച പ്രതിമയുടെ മുന്നില് മുട്ടുകുത്തുന്നു. അവരെല്ലാം വിഗ്രഹാരാധകരാണ്; നാസ്തികരല്ല. അങ്ങനെയാണവരെ വിളിക്കേണ്ടതും.'\nചിലര് ബോഡി വേസ്റ്റുകളെ ആരാധിക്കുന്നു. വേറെച്ചിലര് വേസ്റ്റ് ബോഡികളെയും. രക്തസാക്ഷി മണ്ഡപങ്ങളില് പുഷ്പാര്ച്ചകന നടത്തുന്നവരും അവിടങ്ങളില്നിാന്ന് വിളക്ക് കൊളുത്തി പ്രയാണം നടത്തുന്നവരും അതിലൂടെ തങ്ങളുടെ ആരാധനാ വികാരത്തെ തൃപ്തിപ്പെടുത്തുകയാണ് ചെയ്യുന്നത്. ഇത്തരം ആരാധനാ വസ്തുക്കളെ പവിത്രമായി കരുതുന്നു. അത് സംരക്ഷിക്കാന് ജീവന് വരെ ബലിയര്പ്പിരക്കാന് തയാറാവുന്നു. തങ്ങളുടെ നേതാവിന്റെ പ്രതിമ തകര്ക്കു ന്നതോ രക്തസാക്ഷി മണ്ഡപങ്ങള് മലിനമാക്കുന്നതോ അംഗീകരിക്കാനോ സഹിക്കാനോ അവയുടെ അനുയായികള്ക്ക് സാധ്യമല്ല. എന്നല്ല; അവരുടെ ഫോട്ടോകള് കത്തിക്കുന്നതുപോലും സഹ്യമല്ല. അവയൊക്കെ വെറും കല്ലുകളും മരക്കഷണങ്ങളും കടലാസുതുണ്ടുകളുമല്ലേയെന്ന ചോദ്യമൊന്നും ഒട്ടും പ്രസക്തമല്ല. എല്ലാ ചോദ്യംചെയ്യലും യുക്തിചിന്തകളും അവിടെ അവസാനിക്കുന്നു.\nsidheek Thozhiyoor May 3, 2012 at 12:46 AM\nജോസലെറ്റ്..ഗൌരവമുള്ള ഒരു വായന , നന്ദി.\nFousia R May 3, 2012 at 8:27 AM\n"മതസഹിഷ്ണുത ഒരു വ്യാജപദമാണ്. സഹിഷ്ണുത ഇല്ലാത്ത ഒരു സാധനത്തെയാണ് മതം എന്നു പറയുന്നത്." എം.എന്.വിജയനെ ഓര്‍ത്തുപോയതാണ്.\nഫിറോസ് May 3, 2012 at 10:00 AM\nമതമല്ല മതമല്ല മതമല്ല പ്രശ്നം.. എരിയുന്ന പൊരിയുന്ന വയറാണ് പ്രശ്നം.. :)\nകണ്ടില്ല ഈ പോസ്റ്റ് വന്നത്,അതാ വൈകിയത്..എന്തായാലും വളരെ നന്നായി ഈ ഓര്‍മ്മപ്പെടുത്തല്...\n"ഇന്ന് അമേരിക്ക മുസ്ലീം നാമ ധാരികളെ എയര്‍പോര്‍ട്ടില് ഉടുതുണി ഉരിഞ്ഞു പരിശോധിക്കുന്നു! അറബികള് ക്രിസ്ത്യാനികളെ അമേരിക്കയുടെ പ്രതിപുരുഷരായി കാണുന്നു. ഇന്ത്യയിലെ മുസ്ലീങ്ങള് നരേന്ദ്രമോഡിയുടെ പ്രേതത്തെ ദു:സ്വപ്നം കാണുന്നു. തീവ്ര ഹിന്ദുക്കളെപ്പോലെ പലര്‍ക്കും മുസ്ലീമെന്നാല് മനസ്സിലോടിയെത്തുക ലാദനും വിമാനവുമാണ്! ക്രിസ്ത്യാനിക്ക് സകല മതസ്ഥനോടും പുശ്ചം! പാലം കുലുങ്ങിയാലും കേളന് കുലുങ്ങില്ല എന്ന ഭാവം. "\nവാക്കുകള്‍ക്ക് വല്ലാത്ത തീക്ഷണത.. കാത്തു സൂക്ഷിക്കുക സഹോദരാ.... :)\nഞാന് പുണ്യവാളന് May 3, 2012 at 12:07 PM\nഞാന് പുണ്യവാളന് May 3, 2012 at 12:09 PM\nഈ മതം എന്ന് പറഞ്ഞത് ഒരു ഹലാക്കിന്റെ കുടുക്കായി പോയി ......\nമതം വിറ്റു സുഭിഷമായി ജീവിക്കുന്ന കുറെ നല്ല മനുഷ്യര് ആണ് സകലമാന കുഴപ്പങ്ങളും ഉണ്ടാക്കുന്നത് അവരെ സമൂഹത്തില് നിന്നും എടുത്തു മാറ്റേണ്ടത് ആരാ... ആരാ...! നമ്മളൊക്കെ തന്നെ , അതൊന്നും ചെയ്യാതെ വാചകം അടിച്ചു ലേഖനം എഴുതി നമ്മളോകെ നടക്കുന്നു ഹും !!\nജോസെലെറ്റ് എം ജോസഫ് May 3, 2012 at 12:29 PM\nഞാന് ഈ അടുത്ത കാലത്തായി ചെയ്യുന്ന പരിപാടിയാണ്.\nക്രിസ്ത്യാനികള് ആരെങ്കിലും ഒരു ചര്‍ച്ചക്കിടെ അന്യമതസ്തനെ പ്രകോപിതനാക്കുന്ന ഒരു കമെന്റ്റ് ഇട്ടാല് അവന്റെ പരിപ്പ് ഞാന് എടുക്കും. അത് ഞാന് തന്നെ ചെയ്യുന്നത് കൊണ്ട് മറ്റുള്ളവനോട് വിരോധം തോന്നില്ല. മിക്കവാറും പത്തി മടക്കി പോകാറാണ് പതിവ്. ഇങ്ങനെയുള്ള വികാര ജീവികളെ ഓരോരുത്തരും പിടിച്ചു കൈകാര്യം ചെയ്യുവാനെന്കില് കുറെയൊക്കെ ബൂ-ലോക തീവ്രവാദികളെ ഒതുക്കാം.\nമറ്റു മതത്തില് പെട്ട ഒരാള് വിമര്‍ശിക്കുന്നത് അസഹിഷയുള്ള മനസുകളില് തീ ആളിക്കത്തിക്കുകയെ ഉള്ളൂ. അതുകൊണ്ട് പുന്യാലാച്ചനാനെന്നു പറഞ്ഞു നടക്കാതെ ഇതൊന്നു പരീക്ഷിക്ക്.\nHasanulbenna. May 3, 2012 at 12:26 PM\nപ്രിയ സുഹൃത്തേ ......ഹിന്ദുവിനും മുസ്ലിമിനും ക്രിസ്ത്യാനിക്കും ....വര്‍ഗീയതയുടെ വിഷ വിത്തുകള് പാകി കൊടുത്തതില് ഇവിടത്തെ രാഷ്ട്രീയക്കാര്‍ക്കും മത മേലധ്യക്ഷന്മാര്‍ക്കും വലിയൊരു പങ്കുള്ളതായി ഞാന് മനസിലാക്കുന്നു . ബാബറി മസ്ജിദ് വിഷയമായിരിക്കാം ഈ അടുത്ത കാലത്ത് ഇന്ത്യയില് വര്‍ഗീയ ശക്തികള് കരുത്താര്‍ജിക്കാന് ഒരു കാരണം .യഥാര്‍ത്ഥത്തില് ഇവര് കരുത്താര്‍ജിച്ചത് ഒരു നല്ല രാഷ്ട്രീയക്കാന് ഇവിടെ ഇല്ലാത്തതു കൊണ്ടാണെന്ന് ഞാന് മനസിലാക്കുന്നു . കുത്തഴിഞ്ഞ രാഷ്ട്രീയ വ്യവസ്ഥിതി കൊണ്ടാണ് വര്‍ഗീയത ഇവിടെ ശക്തി പ്രാപിച്ചത് .മഹാന്മാര് നമുക്ക് പറഞ്ഞു തന്ന വാക്യങ്ങളെല്ലാം പുസ്തകതാളുകളില് ഒതുങ്ങി പോയി .പുതിയ തലമുറയെ മുന്നോട്ടു നയിക്കാന് കഴിവുള്ള നവോഥാന നായകര് ഇല്ലാതെ പോവുന്നതും ,നല്ല ഭരണാധികാരികള് ഇല്ലാതെ വരുന്നതും എല്ലാം ഭാവിയില് മനുഷ്യ മനസാക്ഷിക്ക് ഭീഷണി തന്നെയാണ് .താങ്കള് മുന്നോട്ട് വയ്ക്കുന്ന ആശങ്കകളും ചോദ്യങ്ങളും പ്രസക്തമാണ് . അതുകൊണ്ട് നമുക്ക് കാത്തിരിക്കാം ഒരു നല്ല കാലഘട്ടത്തെ .............\nആയിരങ്ങളില് ഒരുവന് May 3, 2012 at 12:50 PM\nഇന്ന് ഞാഞ്ഞൂൽ പാർടി മുതൽ മുഖ്യധാര രാഷ്ട്രീയ പ്രസ്ത്ഥാനക്കാര് വരെ അവന്റെ ആധിപത്യം ഉറപ്പാക്കാൻ വോട്ടർമാരെ (പാവം ജനങ്ങൾ) ജാതി മത വോട്ടർമാരായി വിഘടിക്കുന്നു. സ്ഥാനാർത്ഥി നിർണയം മുതൽ പ്രദേശത്തെ ജനങ്ങളുടെ മതസ്വാധീനം നിർണായകമായ ഘടകമായി നേതാക്കൾ പരിഗണിക്കുന്നു.. മന്ത്രിമാരെ ജാതിയടിസ്ഥാനത്തിൽ പങ്കു വെക്കപ്പെടുന്നു..\nഒപ്പം മുന്നോക്ക പിന്നോക്ക വിഭാഗങ്ങൾ എന്ന നിലയിൽ ജാതിപറഞ്ഞ് ഓരോ ചേരികളിൽ അണിനിരത്തി സമുദായ നേതാക്കൾ ഒന്നൊന്നായി വിലപേശുന്നു.. പിടിച്ച് നില്പിന് വേണ്ടി ചിലർ വർഗീയ വാദികളെ കൂടെക്കൂട്ടുന്നു.. ഈ നില ഇനിയും കൂടുതൽ ദൗർഭാഗ്യകരമായ അവസ്ഥയിലേക്ക് പോകുകയല്ലാതെ ഇതിനൊക്കെ ഒരു തടയിടാൻ ആർക്കാണ് കഴിയുക..?\nപ്രസക്തമായ വിഷയം.. വേണുജിയും അനിൽജിയും ഒക്കെ പറഞ്ഞത് പോലെ എഴുതി പോസ്റ്റിയതിൽ ഒരു ധൃതി അനുഭവപ്പെട്ടു.. ആശംസകൾ..!!\nറോസാപൂക്കള് May 3, 2012 at 2:47 PM\nനമ്മുടെ രാജ്യത്തെ മൂന്നു പ്രധാന മതങ്ങള്.ഹിന്ദു മുസ്ലിം പിന്നെ ക്രിസ്ത്യാനി. ക്രിസ്ത്യാനികള് കേരളത്തില് ആണ് കൂടുതല് ഉള്ളത്.വടക്കെ ഇന്ത്യയില് തുലോം കുറവാണ്.\nഇതില് മൂന്നു മതക്കാരുടെയും പ്രധാന ഗ്രന്ഥങ്ങള് ഭഗവത് ഗീത,ഖുറാന്,ബൈബിള്.ഈ മൂന്നു ഗ്രന്ഥങ്ങളില് പറഞ്ഞിട്ടുള്ള കാര്യങ്ങളെ കാറ്റില് പറപ്പിച്ചു കൊണ്ടാണ് ഇപ്പോള് ഈ മൂന്നു മതങ്ങളുടെയും പോക്ക്. അതിന്റെ സ്ഥാപകരെ(ഇതില് ഹിന്ദു മതത്തിന് സ്ഥാപകനില്ലല്ലോ.അത് ഒരു സംസ്കാരമാണ്) തള്ളിക്കളഞ്ഞു ഇപ്പോഴുള്ള മതാധ്യക്ഷന്‍മാരുടെ പ്രവര്‍ത്തനങ്ങള് കാണുമ്പോള് ലജ്ജ തോന്നുന്നു. ഈ മൂന്നു മതങ്ങളെയും നയിക്കുന്നവര് തന്നെയാണ് മനുഷ്യരില് സ്പര്‍ധ വളത്തുന്നതില് ഒരു പ്രധാന പങ്കു വഹിച്ചത്. അവരുടെ മേല്‍ക്കോയ്മ അംഗീകരിക്കുവാന് നമ്മുടെ വിവിധ രാഷ്ട്രീയക്കാരും കിണഞ്ഞു പരിശ്രമിച്ചു കൊണ്ടിരിക്കുന്നു.ഫലമോ മതം അതിന്റെ ഉദ്ദേശത്തില് നിന്നും മാറി സഞ്ചരിച്ചു കൊണ്ടിരിക്കുന്നു.\nഎത്രയോ നല്ല കാര്യങ്ങളാണ് ഗീതയിലും ഖുറാനിലും ബൈബിളിലും പറഞ്ഞിരിക്കുന്നത്(ഞാന് ദൂരദര്ശനില് സംപ്രേക്ഷണം ചെയ്യുന്ന ഭഗവത് ഗീതാ പാരായണം കാണാറുണ്ട്)\nഒരു സംശയം. ദൈവം ഉണ്ടെന്നു വിശ്വസിക്കുന്ന ഒരാളാണ് ഞാന്. ആ ദൈവത്തോടു സംവദിക്കുവാന് നമുക്കെന്തിനാ ഈ ഇട നിലക്കാര്.എല്ലാം ദൈവവും മനുഷ്യരും തമ്മില് നേരിട്ടായാല് എന്താ കുഴപ്പം..? ഈ ഇടനിലക്കാരെ ആവശ്യത്തില് അധികം ആശ്രയിക്കുനതല്ലേ സകല കുഴപ്പങ്ങള്‍ക്കും കാരണം..?\nIsmail Chemmad May 3, 2012 at 3:11 PM\nകാലോചിതവും അര്‍ത്ഥവത്തായതുമായ ചിന്തകള്‍ക്ക് മുന്നില് പ്രണാമം.\nഈ ലേഖനം മാത്രമല്ല കമെന്റുബോക്സിലെയും അഭിപ്രായങ്ങള് ശ്രദ്ധേയമാണ് .\nറോസാപൂക്കള് May 3, 2012 at 4:12 PM\nകുഞ്ഞൂസ് (Kunjuss) May 4, 2012 at 1:24 AM\nമതമാണോ മനുഷ്യനാണോ വലുത്...? ഈ ഭ്രാന്തിനൊരവസാനമുണ്ടാകുമോ....? എന്നാണ് സ്നേഹമതം ഇവിടെയുണ്ടാവുക...?\nലേഖനവും കമന്റുകളും വളരെ നല്ലൊരു ചര്‍ച്ചയായി തീരുന്നു.... ആശംസകൾ..!!\nബെഞ്ചാലി May 5, 2012 at 10:25 AM\nആദശവും ആശയവും ആമാശത്തോടാവുമ്പോഴാണ് സ്വർത്ഥതയും പ്രശ്നങ്ങളുമുണ്ടാകുന്നത്. ആശയപരമായ വ്യത്യാസങ്ങളില്ലായിരുന്നുവെങ്കിൽ വ്യത്യസ്ഥ മതങ്ങളോ പാർട്ടികളോ ഉണ്ടാകുമായിരുന്നില്ല. ഏതാവട്ടെ ആശയവും ആദർശവുമുള്ളത് വളർന്നുകൊണ്ടിരിക്കും. മനുഷ്യന്റെ ജീവനും അഭിമാനവും പവിത്രമാണ്, അഭിപ്രായവ്യത്യാസങ്ങളുടെ നിറങ്ങളിൽ അവ ഹനിക്കരുത്\nഇരിപ്പിടം വാരിക May 5, 2012 at 10:29 AM\ndeeps May 5, 2012 at 12:32 PM\nMending Wall - by Robert Frost....\nthis poem is what comes to my mind reading the post...\ndebates can go on...\nഗൗരിനാഥന് May 6, 2012 at 11:58 AM\nസത്യത്തില് സ്വന്തം മതം തിരഞ്ഞെടുക്കാനുള്ള പ്രായം വേണമെന്നു എന്നും തോന്നാറുണ്ട്..കാരണം ഓരാളുടെ വിശ്വാസം ഏതു സമയത്തും മാറാകുന്നതാണ്..സമൂഹം ഇതൊന്നും ഒരു തരത്തിലും അംഗീകരിക്കില്ലങ്കിലും ഈ ചിന്തകള് വേണമെങ്കില് ഈ ഭ്രാന്തുകള് നിലനില്‍ക്കുന്ന ചിലരൊക്കെ ഉണ്ടല്ലോഎന്നത് ഒരു നല്ല കാര്യമാണ്..ചര്‍ച്ച ചിലതൊക്കെ നന്നായി , മുഴുവന് വായിചില്ല, വീണ്ടും വരാം..\nSadique M Koya May 7, 2012 at 9:09 AM\nകൊള്ളാം നല്ല വിഷയം, ഇതിനു അഭിപ്രായം പറയാന് ഞാന് ആളെല്ലാ\nഅഷ്‌റഫ് സല്‍വ May 7, 2012 at 5:28 PM\nഇതിലെ ഓരോ അക്ഷരവും ഓരോ സാധരനക്കരന്റെയും ചിന്തയാണ് .\nഅത് വളരെ വ്യകതമായി ,വൃത്തിയായി എഴുതിയിരിക്കുന്നു.\nമതത്തെ, മോക്ഷത്തിലെക്കും ദൈവത്തിലേക്കും ശരിയായ മാര്‍ഗത്തിലേക്കും എത്താനുള്ള വഴിയായി തിരഞ്ഞെടുക്കുന്നതിന് പകരം\nലൌകിക സുഖങ്ങള്‍ക്കും തന് പോരിമക്കും ധന സമ്പാദന മാര്‍ഗവും ആക്കിയിട്ടില്ലയിരുന്നു വെങ്കില് മതത്തെ പോലേ സുന്ദരമായ മറ്റെന്തുണ്ട് ?\nപള്ളിക്കരയിൽ May 7, 2012 at 7:37 PM\nകാലികപ്രസക്തിയുള്ള ഗൗരവാവഹമായ ചിന്തകൾ പങ്കുവെച്ചതിനു നന്ദി.\nSadique M Koya May 13, 2012 at 8:29 AM\nഇതിന് ഒരു മറുപടി എഴുതാന് പലപ്പോഴും ശ്രമിച്ചു, എന്നാല് പരാജയമായിരുന്നു ഫലം.\nപിന്നെ ഈ അടുത്ത കാലത്തായി മനസ്സിനെന്തോ വല്ലാത്ത മടുപ്പ് അനുഭവപ്പെടുന്നു.\nഒറ്റ രാത്രി കൊണ്ട് മണ്ണെണ്ണ വിളക്കിന്റെ വെളിച്ചത്തില് 500 പേജുള്ള പുസ്തകം വരെ വായിച്ച് തള്ളിയ സ്ഥാനത്ത് ഇന്ന് ഒരു പത്രം പോലും മര്യാദക്ക് വായിക്കാന് മനസ്സ് സമ്മതിക്കുന്നില്ല.\nതലയിലാണെങ്കിലോ ഇപ്പോള് ഒന്നും കയറുന്നില്ല.\nകാരണങ്ങള് വളരെ വ്യക്തം, എന്നാല് പരിഹാരങ്ങളോ അമ്പിളി മാമനേക്കാള് അകലെയും.\nമതം എന്ന് വേറ്തിരിക്കപ്പെട്ടിടത്താണ് പ്രശ്നങ്ങളുടെ കാതല് കിടക്കുന്നത്.\nമതങ്ങളെന്ന് ഘോഷിക്കപ്പെടുന്നവയെല്ലാം ഒരറ്ത്ഥത്തില് പ്രകൃതിയുടെ ജീവല് രേഖകളാണ്.\nപഠനാനവസാനം എനിക്ക് ബോധ്യമായത്, കാലാനുസൃതം ആഗതരായ പ്രകൃതി നിയമ പ്രചാരകരുടെ ദൌത്യനിറ്വ്വഹണാനന്തരം അനുയായികളില് സംഭവിച്ച / സംഭവിക്കുന്ന ഭിന്നതകള് നിമിത്തം പ്രസ്തുത നിയമ സംഹിതകള് വിഘടിക്കപ്പെടുകയും വിഘടന.......\nMuralee Mukundan May 14, 2012 at 11:59 PM\nഉഗ്രൻ വരികൾ.കേട്ടൊ ഭായ്\nANGRY BIRDS November 1, 2018 at 11:20 AM


ജാഗ്രത: കെ സുധാകരന് ഉള്‍പ്പെടെ 8 പ്രതികള് ഒളിവിലെന്ന് കുറ്റപത്രം\nകെ സുധാകരന് ഉള്‍പ്പെടെ 8 പ്രതികള് ഒളിവിലെന്ന് കുറ്റപത്രം\nമണല്‍കടത്തുമായി ബന്ധപ്പെട്ട് വളപട്ടണം പൊലീസ് കസ്റ്റഡിയിലെടുത്ത യൂത്ത്്കോണ്‍ഗ്രസ് നേതാവിനെ ബലമായി മോചിപ്പിച്ച കെ സുധാകരന് ഉള്‍പ്പെടെ എട്ട് പ്രതികള്‍ക്കെതിരെ കുറ്റപത്രം സമര്‍പ്പിച്ചു. വളപട്ടണം എസ്ഐ എ വി ദിനേശാണ് കണ്ണൂര് ഫസ്റ്റ്ക്ലാസ് മജിസ്ട്രേറ്റ് കോടതിയില് ശനിയാഴ്ച കുറ്റപത്രം സമര്‍പ്പിച്ചത്. പ്രതികളെല്ലാം ഒളിവിലാണെന്ന വിചിത്രമായ വാദവും കുറ്റപത്രത്തിലുണ്ട്. സുധാകരനുപുറമെ കോണ്‍ഗ്രസ് നേതാക്കളായ കെ സുരേന്ദ്രന്, സജീവ് ജോസഫ്, കെ പ്രമോദ്, പി കെ രാഗേഷ്, റിജില് മാക്കുറ്റി, കെ പി ഷറഫുദ്ദീന്, വി പി നൗഷാദ് എന്നിവരും പ്രതികളാണ്. ഐപിസി 143, 147, 283, 149 വകുപ്പുകള് പ്രകാരമാണ് കേസ്.\n2012 ഒക്ടോബര് 31നാണ് കേസിനാസ്പദമായ സംഭവം. അനധികൃതമായി മിനിലോറിയില് മണല് കടത്തിയ യൂത്ത് കോണ്‍ഗ്രസ് നേതാക്കളെ വളപട്ടണം എസ്ഐ ബി കെ ഷിജു അറസ്റ്റ് ചെയ്തിരുന്നു. യൂത്ത് കോണ്‍ഗ്രസ് അഴീക്കോട് ബ്ലോക്ക് പ്രസിഡന്റ് കല്ലിക്കോടന് രാഗേഷിനെ സുധാകരനും മണല് മാഫിയാസംഘവും ഭീകരാന്തരീക്ഷം സൃഷ്ടിച്ച് മോചിപ്പിച്ചു. എസ്ഐയെ വീട്ടിലിരുത്തുമെന്ന് ഭീഷണിപ്പെടുത്തിയാണ് സുധാകരന് രാഗേഷിനെ ഇറക്കിക്കൊണ്ടുപോയത്. ആദ്യഘട്ടത്തില് എംപിക്കെതിരെ കേസെടുക്കാന് പൊലീസ് തയ്യാറായില്ല. കേസെടുക്കാതിരിക്കാന് മന്ത്രിതലത്തില് ശക്തമായ സമ്മര്‍ദമുണ്ടായെങ്കിലും വ്യാപക പ്രതിഷേധത്തെതുടര്‍ന്ന് ഒടുവില് കേസെടുത്തു. കേസില് സുധാകരന് മൂന്നാം പ്രതിയാണ്. ഒളിവിലെന്ന് പൊലീസ് പറയുന്ന മുഴുവന് പ്രതികളും കണ്ണൂരില് സജീവമാണ്.\nമണല് കടത്തിനിടെ നാറാത്തെ യൂത്ത് കോണ്‍ഗ്രസ് പ്രവര്‍ത്തകരായ സമദും ഹമീദും പൊലീസ് പിടിയിലായതോടെയാണ് സംഭവങ്ങളുടെ തുടക്കം. വളപട്ടണം റെയില്‍വേസ്റ്റേഷന് പരിസരത്ത് മണല്‍കടത്തുന്ന ലോറി തടയാന് ശ്രമിച്ച ഗ്രേഡ് എസ്ഐ ടി പി രാജനും രണ്ടു പൊലീസുകാര്‍ക്കുംനേരെ ലോറി ഓടിച്ചുകയറ്റാന് ശ്രമിച്ച് രക്ഷപ്പെട്ട ഇരുവരെയും പൊലീസ് പിന്തുടര്‍ന്ന് പിടിച്ചു. ഇവരെ വിടണമെന്ന് ആവശ്യപ്പെട്ടാണ് രാഗേഷ് സ്റ്റേഷനില് എത്തിയത്. കേസെടുക്കാതെ വിടാനാവില്ലെന്ന് എസ്ഐ വി കെ സിജു അറിയിച്ചു. അതോടെ, എസ്ഐയുടെ ജോലി തെറിപ്പിക്കുമെന്ന് രാഗേഷ് ഭീഷണിപ്പെടുത്തി. കൈയേറ്റത്തിനും മുതിര്‍ന്നു. തുടര്‍ന്നാണ് രാഗേഷിനെ ലോക്കപ്പിലടച്ചത്.\nവിവരമറിഞ്ഞ് സുധാകരന് സ്റ്റേഷനിലെത്തി അതിക്രമം നടത്തുകയായിരുന്നു. മണല്‍മാഫിയാ സംഘത്തിലെ നൂറോളം പേരും കോണ്‍ഗ്രസ് നേതാക്കളും ഒപ്പമുണ്ടായിരുന്നു. സുധാകരനൊപ്പം എത്തിയ മാഫിയാസംഘം സ്റ്റേഷന് വളഞ്ഞു. സുധാകരന് എസ്ഐ സിജുവിന്റെ മുറിയിലേക്ക് കടന്നുചെന്ന് -""നീയാരാടാ, സിനിമാ നടന് സുരേഷ്ഗോപിയാണെന്നാണോ നിന്റെ വിചാരം. രാഷ്ട്രീയമൊക്കെ വീട്ടില്‍വച്ചിട്ട് വന്നേക്കണം. ഒരാഴ്ചക്കകം വീട്ടിലിരുത്താന് എനിക്കറിയാം."" എന്നിങ്ങനെ ആക്രോശിച്ചു. സുധാകരന് മണല്‍മാഫിയക്കുവേണ്ടി മൂന്നുമണിക്കൂറോളം സ്റ്റേഷനില് കുത്തിയിരുന്നു. എസ്പി രാഹുല് ആര് നായരെയും സുധാകരന് ഫോണില് ബന്ധപ്പെട്ട് തട്ടിക്കയറിയിരുന്നു. തത്സമയദൃശ്യങ്ങള് ചാനലുകള് സംപ്രേഷണം ചെയ്തതിനാല് സുധാകരന്റെയും സംഘത്തിന്റെയും അതിക്രമങ്ങള് ജനങ്ങള് കണ്ടിരുന്നു. ഭരണപക്ഷത്തിന്റെ ഭീഷണിക്കിരയായ എസ്ഐ ഷിജുവിനെ പിന്നീട് സ്ഥലംമാറ്റി.\nLabels: കണ്ണൂര്, കോണ്‍ഗ്രസ്, പോലീസ്


| രാമായണത്തിലെ ലോകങ്ങളും കഥാപാത്രങ്ങളും | Mangalam\nMonday, July 08, 2019 Last Updated 57 Min 56 Sec ago English Edition\nMonday 06 Aug 2018 02.08 AM\nവൈവിധ്യങ്ങളും വൈരുധ്യങ്ങളും നിറഞ്ഞ കഥാപാത്രങ്ങളാണു രാമായണത്തിലുള്ളത്. രാമായണത്തിലെ വ്യക്‌തി-കുടുംബ ബന്ധം, സമൂഹ-രാജ്യ ബന്ധം, ഗുരുശിഷ്യ ബന്ധം, സഹോദരീ-സഹോദര ബന്ധം, പിതൃ-പുത്ര ബന്ധം, രാജാ-പ്രജാ ബന്ധം തുടങ്ങിയവ ഓരോ കാലഘട്ടത്തിലുമുള്ള ജീവിതത്തിനു മാതൃകകളാകുന്നു.\nതികച്ചും വിരുദ്ധമായ മനുഷ്യബന്ധങ്ങളും രാമായണം ചര്‍ച്ച ചെയ്‌തിട്ടുണ്ട്. രാമനും രാമസാഹോദര്യവും മാതൃകാപരമായ ജീവിതത്തിനു മകുടം ചാര്‍ത്തുന്ന ഉദാഹരണങ്ങളാണ്. തികച്ചും വിരുദ്ധങ്ങളാണു രാവണനും രാവണസാഹോദര്യവും. ത്യാഗവും സ്‌നേഹവും ധര്‍മ്മത്തിനു കാണിക്കയിടുന്ന ഉന്നത സംസ്‌കാരം രാമനിലും രാമസാഹോദര്യത്തിലും പ്രത്യക്ഷമാണ്.\nആശയും അഹന്തയും സ്വാര്‍ത്ഥതയ്‌ക്കു മുതല്‍ക്കൂട്ടാക്കുന്ന രാവണനും രാവണസാഹോദര്യവും മറുഭാഗത്തുണ്ട്. ത്യാഗത്തിലധിഷ്‌ഠിതമായ സാമ്രാജ്യതത്ത്വം ഒരു ഭാഗത്തും സ്വാര്‍ത്ഥതയില് അരക്കിട്ടുറപ്പിച്ച രാജ്യമോഹം മറുഭാഗത്തുമുണ്ട്. പുരുഷാര്‍ത്ഥങ്ങളെ പുലര്‍ത്തുന്ന വ്യക്‌തിത്വം രാമസഹോദരന്മാര് കാഴ്‌ച വയ്‌ക്കുന്നു. പുരുഷാര്‍ത്ഥങ്ങളെ ലംഘിക്കുന്ന അധമത്വം രാവണസാഹോദര്യം വ്യക്‌തമാക്കുന്നു.\nരാമന് പിതൃ-പുത്ര ബന്ധത്തിന്റെ മഹത്വം പ്രബലമാക്കുന്നു. രാവണന് അതു പലപ്പോഴും ശിഥിലമാക്കുന്നു. രാജ്യവും സംഭരണങ്ങളും പരിവാരങ്ങളും ജനങ്ങളും രാമന് ധര്‍മോപാധിയാക്കുന്നു. രാവണന് അതെല്ലാം സ്വാര്‍ത്ഥോപാധികളാണ്. കൊട്ടാരവും കാനനവും മുനിവൃന്ദവും രാമന്റെ ധര്‍മ്മനീതിക്കു പൂരകങ്ങളാണ്.\nമാനവലോകം, ദാനവലോകം, പിതൃലോകം, വാനവലോകം, വാനര ലോകം, തപോലോകം, അധോലോകം എന്നിങ്ങനെ വിവിധ ലോകങ്ങള് രാമായണത്തില് വര്‍ണിക്കപ്പെട്ടിട്ടുണ്ട്. ജീവന്റെ വിവിധ സംസ്‌കാരമണ്ഡലങ്ങളും അതിലൂടെ പ്രകടമാകുന്ന വിശകലനങ്ങളുമാണ് രാമായണത്തിലെ വിവിധ ലോകങ്ങളില്‍നിന്ന് നമുക്കു ലഭിക്കുന്നത്.\nജീവനില് മാനവപ്രകൃതിയും വാനരപ്രകൃതിയുമുണ്ട്. രണ്ടിനും ശിക്ഷാര്‍ഹങ്ങളായ അധാര്‍മിക വികാരങ്ങളുമുണ്ട്. മാനവനും വാനരനും ശിക്ഷിക്കപ്പെടുന്ന രാമായണ സങ്കല്‍പം ധര്‍മ്മരക്ഷയ്‌ക്കായി പ്രയോജനപ്പെടുന്നു. ദാനവനെ ശിക്ഷിക്കാനും അതേസമയം രക്ഷിക്കാനും മടിക്കാത്ത രാമായണ സങ്കല്‍പം വൈരുധ്യങ്ങളെ സമന്വയിപ്പിച്ചും സമജ്‌ഞസമായ സമ്മേളിപ്പിച്ചും ധര്‍മ്മരക്ഷ നിര്‍വഹിക്കുന്നു.\nഅച്‌ഛനും മകനുമായുള്ള ഇഹലോക ബന്ധം സാധാരണനിലയില് വൈകാരികമാണ്. ധര്‍മ്മ സങ്കല്‍പം കൊണ്ടു വേണം അതിനു പരിഹാരം കാണാന്. പിതൃലോകത്തു നിന്നെത്തുന്ന ദശരഥന് രാവണവധം കഴിച്ച രാമനെ ദര്‍ശിക്കുന്ന രംഗം സ്‌മരണീയമാണ്. മാനവന് വാനവനേക്കാള് വളരുന്ന ഉദാത്ത സന്ദേശമാണ് രാമായണം വിളംബരം ചെയ്യുന്നത്.


ആഷിക്ക് അബുവിന്റെ പെണ്ണും ചെറുക്കനും വരുന്നു! മുഖ്യ വേഷങ്ങളില് റോഷന് മാത്യൂവും ദര്‍ശനയും | Aashiq Abu's Pennum Cherukkanum Movie Is Coming - Malayalam Filmibeat\n| Updated: Saturday, December 7, 2019, 17:52 [IST]\nവൈറസിന് ശേഷം ആഷിക്ക് അബു സംവിധാനം ചെയ്യുന്ന എറ്റവും പുതിയ ചിത്രം അണിയറയില് ഒരുങ്ങുകയാണ്. പെണ്ണും ചെറുക്കനും എന്നാണ് സിനിമയ്ക്ക് പേരിട്ടിരിക്കുന്നത്. ആനന്ദത്തിലൂടെ ശ്രദ്ധേയനായ റോഷന് മാത്യൂവും മായാനദിയിലൂടെ ശ്രദ്ധേയയായ ദര്‍ശന രാജേന്ദ്രനുമാണ് പ്രധാന വേഷങ്ങളില് എത്തുന്നത്. സിനിമയുടെ അവസാന ഘട്ട ജോലികള് പുരോഗമിച്ചുകൊണ്ടിരിക്കുകയാണ്.\nഉണ്ണി ആറാണ് ചിത്രത്തിന് തിരക്കഥയൊരുക്കുന്നത്. ഒരു പ്രശസ്ത ചെറുകഥയെ ആസ്പദമാക്കികൊണ്ടാണ് സിനിമ ഒരുക്കുന്നതെന്നും അറിയുന്നു. മൂത്തോനിലെ ശ്രദ്ധേയ കഥാപാത്രത്തിന് ശേഷമാണ് റോഷന്റെ പുതിയ ചിത്രം എത്തുന്നത്. ബെന്നി പി നായരമ്പലം, നെടുമുടി വേണു, കവിയൂര്‍പൊന്നമ്മ, ബേസില് ജോസഫ് തുടങ്ങിയവരാണ് ചിത്രത്തിലെ മറ്റു താരങ്ങള്.\nഷൈജു ഖാലിദാണ് ഛായാഗ്രഹണം നിര്‍വ്വഹിക്കുന്നത്. സിനിമയുടെ ഷൂട്ടിംഗ് പൂര്‍ത്തിയായതായി റിപ്പോര്‍ട്ടുകള് സൂചിപ്പിക്കുന്നു. നാല് സംവിധായകര് ചേര്‍ന്നൊരുക്കുന്ന ആന്തോളജി ചിത്രത്തിലെ ഒരു സിനിമ കൂടിയാണിത്. ജെയ് കെ, വേണു,രാജീവ് രവി തുടങ്ങിയവരാണ് മറ്റു ചിത്രങ്ങള് ഒരുക്കുന്നത്.\nRead more about: roshan mathew aashiq abu\nAashiq Abu's Pennum Cherukkanum Movie Is Coming


ദക്ഷിണാഫ്രിക്കക്കെതിരായ ഏകദിന മത്സരത്തിൽ ലോകേഷ് രാഹുൽ തന്നെ ഇന്നിംഗ്സ് ഓപ്പൺ ചെയ്യും. രാഹുലിനൊപ്പം ശിഖർ ധവാൻ, ഋതുരാജ് ഗെയ്ക്‌വാദ്, ഇഷാൻ കിഷൻ എന്നീ താരങ്ങളിൽ ഒരാൾ സഹ ഓപ്പണറാവും. ധവാൻ തന്നെയാവും ഫസ്റ്റ് ചോയ്സ്. ഓൾറൗണ്ടർ വെങ്കടേഷ് അയ്യർ ടീമിൽ ഇടംപിടിക്കുമെന്നാണ് സൂചന.\nതാൻ ഓപ്പണറാവുമെന്ന് രാഹുൽ തന്നെയാണ് അറിയിച്ചത്. ക്യാപ്റ്റൻ രോഹിത് ശർമ്മ പരുക്കേറ്റ് പുറത്തായതിനാൽ രാഹുലാണ് ഇന്ത്യയെ നയിക്കുന്നത്.\nനാളെ ഇന്ത്യ-ദക്ഷിണാഫ്രിക്ക ഏകദിന പരമ്പര ആരംഭിക്കും. മൂന്ന് മത്സരങ്ങളാണ് പരമ്പരയിൽ ഉള്ളത്. ജനുവരി 23നാണ് അവസാന മത്സരം. ടെസ്റ്റ് പരമ്പര ഒന്നിനെതിരെ രണ്ട് മത്സരങ്ങൾക്ക് പരാജയപ്പെട്ടതിനാൽ ഇന്ത്യക്ക് ഏകദിന പരമ്പരയിൽ വിജയിക്കേണ്ടത് വളരെ അത്യാവശ്യമാണ്.\nദക്ഷിണാഫ്രിക്കയ്‌ക്കെതിരായ അപ്രതീക്ഷിത പരമ്പര തോൽവിക്ക് പിന്നാലെ കോലി ടെസ്റ്റ് നായക സ്ഥാനം രാജിവച്ചിരുന്നു. ട്വിറ്ററിലൂടെയായിരുന്നു കോലിയുടെ രാജി പ്രഖ്യാപനം. ഹൃദയ സ്പർശിയായ കുറിപ്പിലൂടെയായിരുന്നു പ്രഖ്യാപനം. ബിസിസിഐക്കും, മുൻ മുഖ്യ പരിശീലകൻ രവി ശാസ്ത്രിക്കും, മുൻ ക്യാപ്റ്റൻ എംഎസ് ധോണിക്കും രാജി കുറിപ്പിൽ വിരാട് കോലി നന്ദി അറിയിച്ചു.\nStory Highlights : kl rahul open south africa\nRead more on: KL Rahul | south africa\nദക്ഷിണാഫ്രിക്കയിൽ കൊവിഡ് അഞ്ചാം തരംഗം; ബീജിംഗിൽ സ്കൂളുകൾ അടച്ചു Latest News


മന്ത്രി ഇടപെട്ടു: തൊടുപുഴ കെഎസ്ആർടിസി ഡിപ്പോ തുറക്കാൻ വഴിതെളിയുന്നു : Deepika.com Nattu Visesham\nതൊടുപുഴ: കെ എസ്ആർടിസി തൊടുപുഴ ഡിപ്പോയുടെ കാലക്കേട് മാറാൻ ഗതാഗത മന്ത്രിയുടെ ഇടപെടൽ. നിർമാണം എത്രയുംവേഗം പൂർത്തിയാക്കി തൊടുപുഴ ഡിപ്പോയുടെ പ്രവർത്തനം പുതിയ മന്ദിരത്തിലേക്ക് മാറ്റാനാവശ്യമായ നടപടികൾ സ്വീകരിക്കാൻ മന്ത്രി എ.കെ. ശശീന്ദ്രൻ കെ എസ്ആർടിസി എംഡിക്ക് നിർദേശം നൽകി. ഇത്തരം നിർമാണ പ്രവർത്തനങ്ങൾ പൂർത്തിയാകാനുള്ള ഡിപ്പോകളുടെ കാര്യത്തിൽ പ്രത്യേക പദ്ധതികൾ പരിഗണനയിലാണെന്നും മന്ത്രി പറഞ്ഞു. ഇത് എത്രയുംവേഗം പരിഹരിക്കാനാണ് നിർദേശം നൽകിയിരിക്കുന്നതെന്ന് അദ്ദേഹം പറഞ്ഞു.\nമേൽക്കൂരയിലെ ചോർച്ച മാറ്റി വൈദ്യുതീകരണ ജോലികൾ പൂർത്തിയാക്കുകയും ടോയ് ലറ്റുകൾ ഉപയോഗയോഗ്യമാക്കുകയുമാണ് ഇനി ചെയ്യാനുള്ളത്. ഇതിന് 15 ലക്ഷത്തോളം രൂപ വേണ്ടിവരുമെന്നാണ് പ്രാഥമികമായി തയാറാക്കിയ എസ്റ്റിമേറ്റിൽനിന്ന് വ്യക്തമായത്. ഇതിൽ ഏഴ് ലക്ഷം രൂപ നിലവിൽ മേൽക്കൂര ചോരുന്ന ഭാഗങ്ങളിൽ അറ്റകുറ്റപ്പണി നടത്തി വൈദ്യുതീകരണ ജോലികൾ പൂർത്തിയാക്കുന്നതിന് ഉപയോഗിക്കും.\nനേരത്തെ ടെൻഡർ ഏറ്റെടുത്തിരുന്ന ഇലക്ട്രിഫിക്കേഷൻ വിഭാഗം ഈ ജോലികൾ ചെയ്യും. ടോയ് ലറ്റുകളടക്കമുള്ള സിവിൽ വർക്കുകൾക്ക് എട്ടുലക്ഷം രൂപയോളം ചെലവഴിക്കേണ്ടിവരും. ഈ ജോലികൾ ചെയ്യാൻ ഈയാഴ്ചതന്നെ തിരുവനന്തപുരത്ത് കെ എസ്ആർടിസി ആസ്ഥാനത്ത് നിന്ന് ടെൻഡർ വിളിക്കും. വിശദമായ എസ്റ്റിമേറ്റ് എടുക്കാൻ ഉദ്യോഗസ്ഥരോട് നിർദേശം നൽകിയിട്ടുണ്ട്. ഇതിനുശേഷം പണം അനുവദിക്കും.\n2013 ജനുവരിയിലാണ് തൊടുപുഴയിൽ ആധുനിക സൗകര്യങ്ങളോടെയുള്ള പുതിയ ഡിപ്പോ കം- ഷോപ്പിംഗ് കോംപ്ലക്സിന്‍റെ നിർമാണം ആരംഭിച്ചത്. ആദ്യം പന്ത്രണ്ടര കോടി കണക്കാക്കിയ നിർമാണച്ചെലവ് പിന്നീട് 16 കോടിയായി ഉയർന്നു. പല കാരണങ്ങളാൽ ഇടയ്ക്ക് നിർമാണം മുടങ്ങി. ഇതുമൂലം ലക്ഷക്കണക്കിന് രൂപ കോർപറേഷന് നഷ്ടമായി.\nപി.ജെ. ജോസഫ് എംഎൽഎയുടെ നിയോജക മണ്ഡലം ആസ്തി വികസന ഫണ്ടിൽനിന്ന് ഒരുകോടി രൂപകൂടി അനുവദിച്ചെങ്കിലും നിർമാണം പൂർത്തിയായില്ല. നഗരസഭയുടെ ലോറി സ്റ്റാൻഡിലാണ് 2013 മുതൽ കെ എസ്ആർടിസി ഡിപ്പോ പ്രവർത്തിക്കുന്നത്.\nഇതിനിടെ ലോറി സ്റ്റാൻഡിൽനിന്ന് ഡിപ്പോ മാറ്റണമെന്ന് നഗരസഭ പല തവണ ആവശ്യപ്പെട്ടുകഴിഞ്ഞു. ഒരുമാസം മുന്പ് കെ എസ്ആർടിസി ഡയറക്ടർ ബോർഡംഗം സി.വി. വർഗീസിന്‍റെ നേതൃത്വത്തിൽ ജനകീയ സമിതി രൂപീകരിച്ച് അത്യാവശ്യ സൗകര്യങ്ങൾ ഒരുക്കി ഡിപ്പോ തുറക്കാൻ തീരുമാനിച്ചിരുന്നെങ്കിലും സാങ്കേതിക നടപടികളിൽ കുരുങ്ങി പ്രവർത്തനങ്ങൾ നിലച്ചു. ഇതിനുമുന്പും അത്യാവശ്യ അറ്റകുറ്റപ്പണികൾ നടത്തി ഡിപ്പോ തുറക്കാൻ ഒട്ടേറെതവണ ശ്രമം നടത്തിയെങ്കിലും പരാജയപ്പെടുകയായിരുന്നു.


ആമസോണ് ഗുലാഗില് ആറ് തൊഴിലാളികള് മരിച്ചു – നേരിടം\nവെള്ളിയാഴ്ത രാത്രിയില് Edwardsville ല് അടിച്ച കൊടുംകാറ്റില് ആമസോണിന്റെ പണ്ടകശാല തകരുകയും ആറ് തൊഴിലാളികള് മരിക്കുകയും ചെയ്തു എന്ന് Edwardsville Fire Department പറഞ്ഞു. 45 പേര് രക്ഷപെട്ടു. ആമസോണിന്റെ കെട്ടിടത്തിന്റെ ഭിത്തികള് അകത്തേക്ക് തകര്‍ന്ന് വീണു. മേല്‍ക്കൂരയും. മണിക്കൂറില് 240 കിലോമീറ്റര് വേഗത്തിലെ കാറ്റാണ് അടിച്ചത്.\nആമസോണിന്റെ ഒരു പ്രതിനിധിയും ശനിയാഴ്ചത്തെ പത്രസമ്മേളനത്തില് പങ്കെടുത്തില്ല. കൊടുംകാറ്റ് ബാധിച്ചവരെ സഹായിച്ചുകൊണ്ടിരിക്കുകയാണെന്നും കൊടുംകാറ്റുണ്ടാകുമ്പോള് പാലിക്കേണ്ട സുരക്ഷാ protocols തങ്ങള്‍ക്ക് ഉണ്ടെന്നും ഞായറാഴ്ച ആമസോണ് പ്രതിനിധി News4നോട് പറഞ്ഞു.\nആമസോണിലെ ജോലിക്കാര്‍ക്ക് യൂണിയന് ഇല്ല. എന്നാല് Retail, Wholesale and Department Store Union പ്രസിഡന്റ് Stuart Appelbaum ആമസോണിനെ ശകാരിച്ചുകൊണ്ടൊരു പത്രപ്രസ്ഥാവന നടത്തി. കൊടുംകാറ്റുണ്ടെന്ന് അറിഞ്ഞിട്ടും ആമസോണ് ജോലിക്കാരുടെ ജീവന് അപകടത്തിലാക്കുകയാണ് ചെയ്തതെന്ന് അദ്ദേഹം അതില് പറയുന്നു.\nവീണ്ടും വീണ്ടും ആമസോണ് അവരുടെ ജോലിക്കാരുടെ ജീവന് മേലെ അടിവരയിടുകയാണ്. ഇത്തരത്തിലെ വലിയ കൊടുംകാറ്റ് സംഭവിക്കുന്ന അവസരത്തില് ജോലിക്കാരെ നിര്‍ബന്ധിപ്പിച്ച് പണിയെടുപ്പിക്കുന്നത് ന്യായീകരിക്കാനാവാത്തതാണ്.\n— സ്രോതസ്സ് kmov.com | Dec 17, 2021\n[അയ്യോ മുതലാളിയെ കുറ്റംപറയല്ലേ…]\nTagged അമേരിക്ക,ആമസോണ്,കാലാവസ്ഥ ദുരന്തം,തൊഴിലാളി,മരണം,വാര്‍ത്ത\nമുമ്പത്തെ ലേഖനം ആരോഗ്യമുള്ള തലച്ചോറിന് ശുദ്ധവായു പ്രധാനമാണ്\nഅടുത്ത ലേഖനം നമിബിയയുടെ പ്രസിഡന്റ്


കുട്ടിച്ചാത്തവിലാസങ്ങള്: ഘാര്‍ഘൂന്തലും വെട്ടാന് വന്ന പോത്തും\nPosted by കുട്ടിച്ചാത്തന് at 11:30 AM\n4 വരിയില് തീര്‍ക്കാവുന്ന കഥയാ പിന്നെ 2ആം നിലേന്ന് തള്ളിത്താഴെ ഇടുന്നതിലും നല്ലത് 11ആം നിലയില് കൊണ്ടുപോയിട്ടാകാംന്ന് കരുതി...\nവായിച്ചു വായിച്ചു വന്നപോ, വിന്‍സന്റ്, സത്യന്, ജയന്, നസീര്, തുടങ്ങിയ ആദ്യകാല വീരന്മാരുടെ പല പല സ്റ്റൈല് ഹെയറുകളും മനസ്സിലോര്‍മ്മ വന്നു.. ആ കിളിക്കൂട് സ്റ്റൈല് കലക്കി..\nവിന്‍സന്റ് ആയിരുന്നല്ലോ പണ്ടത്തെ സുന്ദരന് !\nകൊള്ളാം പോസ്റ്റ്. ഫ്രന്റിനെ ബലമായി പോസ്റ്റ് വായിപ്പിച്ച് പകരം വീട്ടൂ. ;-)\nആരാ പറഞ്ഞെതു ബാര്‍ബെര്‍കു ബുദ്ധി ഇല്ലാ എന്നു ...\n“മുടി“ഞ്ഞ പോസ്റ്റ് (:\nഹാഹാ ചാത്തനേറ് അസ്സലായിട്ടുണ്ട്. ഇതിനു മുമ്പ് കമന്റിട്ട അണ്ണന്മാരാരുമല്ലല്ലോ ആ ഫ്രണ്ട് ;)\nങും ങും.. ചാത്താ..കൊള്ളാം! :) കിളിക്കൂട് എന്റെയും വീക്ക്നസ്സാണേ..\nഇത് വായിച്ചപ്പോഴാ ഓര്‍ത്തേ. തലമുടി വെട്ടാറായിട്ട് നാള് കുറെയായി. പച്ചപ്പയറ് പോലെയാ മുടി കിടക്കുന്നേ.. ഓര്‍മ്മിപ്പിച്ചതിന് നന്ദി ചാത്താ. ഇന്നെങ്കിലും ഒന്ന് വെട്ടണം!\nകുട്ടിച്ചാത്താ, ഹോം വര്‍ക്ക് ചെയ്തതിന്റെ ഗുണം കാണാനുണ്ടു ട്ടോ.\nകുരുവിക്കൂട് നമ്മള് ഒരു പാടു പരീക്ഷിച്ചു പരാജയപ്പെട്ടതാണു.. ഇപ്പൊ "ഹോട്ടല് 'D' വരുമ്പോലെ വരും" അതാ പുതിയ പോളിസി.\nദില്‍ബൂ :പകരം വീട്ടാന് പറ്റൂല,തെറ്റ് നമ്മടെ ഭാഗത്താവുമ്പോള് :(\nHalod: നന്ദി എന്തൊരു പേരെന്‍റിഷ്ടാ!!!ഞാന് ഞെട്ടീലാ, എന്റേം ഇങ്ങനെ ഞെട്ടിക്കുന്ന ടൈപ്പാ. അതോണ്ടാ സ്വയം പേരിട്ടത്.പിന്നെ ആ ബാര്‍ബര്‍ക്കു ബുദ്ധിയല്ലാ,കുരുട്ടു ബുദ്ധിയാ..\nകൈതമുള്ളേ: “മുടി” ഞ്ഞ കമന്റും!!!\nപെരിങ്ങോടന് ചേട്ടായീ: നന്ദി . ആ ഫ്രണ്ട് ഭൂലോകത്തിലാ..\nവിശാലേട്ടാ: ചുമ്മാതല്ല ആ ചോപ്പ് തുണി മാറ്റാത്തത് അല്ലേ?\nനൌഷറേ: പരാജയം എവിടേക്കോ ഉള്ള ലിഫ്റ്റാണ്. പരീക്ഷണം നിര്‍ത്തേണ്ടാ.മുടിയുള്ളപ്പോഴേ പരീക്ഷണം പറ്റൂ :)\nസുല് ചേട്ടാ: നന്ദി.\n'മുടി'യനായ പുത്രന്റെ കഥ രസിച്ചു..\nചാത്താ, നേരില് കണ്ടാല് പറയില്ലാട്ടാ, മനോഹരമായ കാര്‍ക്കൂന്തല് പണ്ടുണ്ടായിരുന്ന ആളാന്ന്. നേരില് കാണുമ്പോള് അടിപൊളി പോസ്റ്റ് എഴുതുന്ന ആളാന്നും തോന്നാത്തതുകൊണ്ട് ഞാനതങ്ങ് ക്ഷമിച്ചു.\nഅപ്പൊ പറഞ്ഞ് വന്നത്, പോസ്റ്റ് കസറി. മനോഹരം. ഇനിയും പോരട്ടെ ചാത്തവിലാസങ്ങള്.\nഏറനാടന് മാഷേ നന്ദി\nശ്രീജിത്തേ നിന്റെ കണ്ണടേടെ പവ്വര് മാറ്റാറായി പെട്ടന്ന് ചെല്ല്..\nകുഞ്ഞൂട്ട്യെട്ടാ -- കമന്റിടാന് ഇതിലും നല്ല പോസ്റ്റുകള് കിടപ്പുണ്ട്... ഇതൊക്കെ എഴുതുമ്പോള് ചാത്തന് സചിന് ടെന്‍ഡുല്‍ക്കറാ.. (out of form - as per my great booloka friend Nousher) പഴേ പോസ്റ്റുകള് വായിക്കൂ...


നാടോടി കലാസംഗമത്തെ വരവേല്‍ക്കാന് തലസ്ഥാനമൊരുങ്ങുന്നു; 500ലേറെ കലാകാരന്മാര് പങ്കെടുക്കും... | Thiruvananthapuram will soon witness different kinds of folk art forms across India - Malayalam Oneindia\nകല്യാണമണ്ഡപത്തില് നിന്നുവരെ ആള്‍ക്കാരെ എത്തിച്ച് ചങ്ങലക്ക് ആളെ ഒപ്പിച്ചു; വിമര്‍ശനവുമായി മുരളീധരന്\n35 min ago '70 ലക്ഷം തികയില്ലെന്ന് ഉറപ്പായതോടെ കല്യാണമണ്ഡപത്തില് നിന്നുവരെ ചങ്ങലക്ക് ആളെ എത്തിച്ചു'\nനാടോടി കലാസംഗമത്തെ വരവേല്‍ക്കാന് തലസ്ഥാനമൊരുങ്ങുന്നു; 500ലേറെ കലാകാരന്മാര് പങ്കെടുക്കും...\nPublished: February 17 2017, 20:48 [IST]\nതിരുവനന്തപുരം: ഇന്ത്യയുടെ നാടോടി പാരമ്പര്യത്തിന്റെ നേർക്കാഴ്ചയുമായി അഞ്ഞൂറിലേറെ കലാകാരന്മാർ അണിനിരക്കുന്ന ദേശീയ നാടോടി കലാസംഗമത്തിന് തിരുവനന്തപുരത്ത് അരങ്ങൊരുങ്ങുന്നു. സംസ്ഥാന യുവജനക്ഷേമ ബോർഡ്, ഭാരത് ഭവന്, വൈലോപ്പിള്ളി സംസ്‌കൃതി ഭവന് എന്നിവയുടെ സഹകരണത്തോടെയാണ് പരിപാടി സംഘടിപ്പിക്കുന്നത്. കനകക്കുന്ന്, നിശാഗന്ധി, മാനവീയം എന്നിവിടങ്ങളിലായി ഫെബ്രുവരി 24, 25, 26 തിയതികളിലാണ് നാഷണൽ ഫോക് ഫെസ്റ്റിവൽ ഓഫ് കേരള നടക്കുന്നത്.\nകേരളം ഉൾപ്പെടെ പത്തു സംസ്ഥാനങ്ങളിൽ നിന്നുള്ള നാടൻ കലാരൂപങ്ങളാണ് തിരുവനന്തപുരത്തെ മൂന്ന് പകലിരവുകളെ ധന്യമാക്കാനായി എത്തുന്നത്. ഇതിൽ കശ്മീരിൽ നിന്നു മാത്രം ഇരുനൂറോളംപേർ പങ്കെടുക്കുന്ന പത്തോളം നൃത്ത- സംഗീത രൂപങ്ങൾ അവതരിപ്പിക്കപ്പെടും. ബംഗാളിൽ നിന്നെത്തുന്ന സഹാജിയ ഫോക് മ്യൂസിക് ബാൻഡ് ഉൾപ്പെടെ പല സംഘങ്ങളും കേരളത്തിൽ ആദ്യമായിട്ടാണ് പരിപാടി അവതരിപ്പിക്കുന്നത്. ബംഗാളിന്റെ പരമ്പരാഗത നാടൻപാട്ടുകളും മറ്റും പരമ്പരാഗത വാദ്യോപകരണങ്ങളുടെ സഹായത്തോടെയാണ് ഇവർ അവതരിപ്പിക്കുക. ബംഗാള് സംസ്കാരത്തെ ലോകത്തിന്റെ പല ഭാഗങ്ങളിലും എത്തിക്കുന്നതിനായി ലോകമെമ്പാടും പര്യടനം നടത്തി ശ്രദ്ധ നേടിയിട്ടുള്ള ബാന്‍ഡാണ് സഹാജിയ.\nപഞ്ചാബിൽ നിന്നെത്തുന്ന സംഘങ്ങൾ ഭംഗ്ര, ഗിഥ, ജാഗോ, തുടങ്ങി സംസ്ഥാനത്തിന്റെ യഥാർഥ സാംസ്‌കാരികമുഖം വെളിപ്പെടുത്തുന്ന നൃത്തരൂപങ്ങളാണ് അവതരിപ്പിക്കുന്നത്. കേരളത്തില് നിന്ന് തെയ്യം ഉള്‍പ്പെടെയുള്ള അനുഷ്ഠാന- നാടന് കലാരൂപങ്ങളും സംഗമത്തില് അവതരിപ്പിക്കും.\nഇന്ത്യയുടെ വൈവിധ്യം വിളിച്ചോതാൻ ദേശിയ സരസ് മേള : മാങ്ങാട്ടുപറമ്പിൽ ഒരുക്കങ്ങൾ പൂർത്തിയായി!!\nഐഎഫ്എഫ്‌കെ: ദേ സേ നതിംഗ് സ്റ്റേയ്‌സ് ദി സെയിമിന് സുവര്‍ണ ചകോരം, ജെല്ലിക്കെട്ട് ജനപ്രിയ ചിത്രം\nfestival thiruvananthapuram kerala art കല ആഘോഷം തിരുവനന്തപുരം ഫെബ്രുവരി കേരളം\nThiruvananthapuram will soon witness different kinds of folk art forms across India.\nStory first published: Friday, February 17, 2017, 20:48 [IST]


ജയിലിൽ പ്രവേശിച്ചപ്പോൾ ഞാൻ തുടർച്ചയായി കരയുകയായിരുന്നു: വിദേശിയായി മുദ്രകുത്തി തടവിലാക്കപ്പെട്ട മുൻ സൈനികൻ സനാവുള്ള • ഇ വാർത്ത | evartha\nജയിലിൽ പ്രവേശിച്ചപ്പോൾ ഞാൻ തുടർച്ചയായി കരയുകയായിരുന്നു: വിദേശിയായി മുദ്രകുത്തി തടവിലാക്കപ്പെട്ട മുൻ സൈനികൻ സനാവുള്ള\nNational Desk 11 June 2019\nജയിലിന്റെ ഗേറ്റ് കടക്കുമ്പോൾ താൻ തുടർച്ചയായി കരയുകയായിരുന്നുവെന്ന് അസമിൽ വിദേശിയെന്ന് മുദ്രകുത്തി തടവിലാക്കപ്പെട്ട മുൻ സൈനികൻ മൊഹമ്മദ് സനാവുള്ള. ഇന്ത്യൻ എക്സ്പ്രസ് ദിനപ്പത്രത്തിനു നൽകിയ പ്രത്യേക അഭിമുഖത്തിലാണ് സനാവുള്ള ത്നിക്ക് അനുഭവിക്കേണ്ടി വന്ന ദുരവസ്ഥ പങ്കുവെച്ചത്.\n“ ജയിലിന്റെ കവാടം കടക്കുമ്പോൾ ഞാൻ തുടർച്ചയായി കരയുകയായിരുന്നു. മുപ്പതുവർഷം എന്റെ മാതൃരാജ്യത്തെ സേവിച്ച ഞാൻ എന്ത് പാപമാണ് ചെയ്തതെന്ന് ഞാൻ എന്നോട് തന്നെ ചോദിച്ചു. കുപ്വാരയിലെ എൽഒസിയിലടക്കം സേവനമനുഷ്ടിച്ചിട്ടുള്ള എന്നെ വിദേശിയാക്കി ജയിലിലടയ്ക്കാൻ മാത്രം എന്തു തെറ്റായിരുന്നു ഞാൻ ചെയ്തത്.” സനാവുള്ള ചോദിക്കുന്നു.\nഇന്ത്യൻ കരസേനയിൽ നിന്നും സുബേദാർ ആയി വിരമിച്ച മൊഹമ്മദ് സനാവുള്ളയെ ഇക്കഴിഞ്ഞ മേയ് 29-ന്\nഅനധികൃത കുടിയേറ്റക്കാരനായ വിദേശിയെന്ന് മുദ്രകുത്തി ജയിലിലടച്ചത് വലിയ വിവാദമുണ്ടാക്കിയിരുന്നു. അസമിലെ ഗോല്പാരയിലുള്ള തടവറയിലായിരുന്ന സനാവുള്ളയ്ക്ക് ജൂൺ 8-ആം തീയതിയാണ് ഗുവാഹത്തി ഹൈക്കോടതിയിൽനിന്നും ഇടക്കാല ജാമ്യം ലഭിച്ചത്.\nമൊഹമ്മദ് സനാവുള്ള | ചിത്രം: IANS\n“ഞാൻ മുപ്പത് വർഷം കരസേനയിൽ സേവനമനുഷ്ടിച്ചു. മധ്യപ്രദേശ്, മഹാരാഷ്ട്ര, രാജസ്ഥാൻ, ഡൽഹി, പഞ്ചാബ്, ജമ്മു കശ്മീർ,ആന്ധ്രാപ്രദേശ്, അസം, മണിപ്പൂർ എന്നിങ്ങനെ നിരവധി സംസ്ഥാനങ്ങളിൽ ഞാൻ ജോലി നോക്കിയിട്ടുണ്ട്. അതിർത്തിയിൽ ധീരതയോടെ എന്റെ രാജ്യം കാത്തിട്ടുണ്ട്. ഞാൻ എന്റെ രാജ്യത്തെ സ്നേഹിക്കുന്നു. ഞാൻ ഒരു ഇന്ത്യാക്കാരനാണ്. എന്റെ കാര്യത്തിൽ നീതി നടപ്പാകുമെന്ന് എനിക്ക് ഉറപ്പുണ്ട്.” സനാവുള്ള പറയുന്നു.\nകരസേനയിലെ ഇലക്ട്രോണിക്സ് & മെക്കാനിക്കൽ എഞ്ചിനീയേഴ്സ് കോർപ്സിൽ സേവനമനുഷ്ടിച്ചിരുന്ന സനാവുള്ള 2017 ഓഗസ്റ്റ് മാസത്തിലാണ് വിരമിച്ചത്. 1987- മുതൽ കരസേനയിൽ സേവനമനുഷ്ടിച്ചിരുന്ന സനാവുള്ളയ്ക്ക് 2014-ൽ നായിബ് സുബേദാർ റാങ്കിൽ ജൂനിയർ കമ്മീഷൻഡ് ഓഫീസർ ആയി സ്ഥാനക്കയറ്റം ലഭിക്കുന്നതിന് രാഷ്ട്രപതിയുടെ സർട്ടിഫിക്കറ്റ് ലഭിക്കുകയും ചെയ്തിരുന്നു.\nവിരമിച്ചതിനു ശേഷം സനാവുള്ള അസം പൊലീസിന്റെ ബോർഡർ വിംഗിൽ സബ് ഇൻസ്പെക്ടർ ആയി ജോലിയിൽ പ്രവേശിച്ചു. എന്നാൽ 2009-ൽ സനാവുള്ള അനധികൃതമായി കുടിയേറിയ വിദേശിയാണെന്ന് സംശയിക്കുന്നതായി കാണിച്ച് ബോർഡർ വിംഗ് അദ്ദേഹത്തിനെതിരെ അന്വേഷണം ആരംഭിക്കുകയും ഒരു റഫറൻസ് കേസ് അദ്ദേഹത്തിന്റെ പേരിൽ ‘ഫോറിനേഴ്സ് ട്രൈബ്യൂണലി’ൽ ഫയൽ ചെയ്യുകയും ചെയ്തു. അന്നുമുതൽ നടത്തിവന്ന നിയമ പോരാട്ടത്തിൽ ഇക്കഴിഞ്ഞ മേയ് 23-ന് ഫോറിനേഴ്സ് ട്രൈബ്യൂണലിൽ നിന്നും അദ്ദേഹത്തിനെതിരായി വിധിയുണ്ടാകുകയായിരുന്നു. തുടർന്ന് അദ്ദേഹത്തെ അറസ്റ്റ് ചെയ്ത് ഗോല്പാര ജില്ലയിലെ തടവറയിലേയ്ക്ക് മാറ്റുകയായിരുന്നു.\n1946-ലെ ‘വിദേശി നിയമ’പ്രകാരം (Foreigner’s Act ) പ്രകാരം ഒരാൾ വിദേശിയാണോ അല്ലയോ എന്ന കാര്യത്തിൽ തീരുമാനമെടുക്കാനുള്ള അധികാരം ഫോറിനേഴ്സ് ട്രൈബ്യൂണൽ എന്ന ജുഡിഷ്യറിയ്ക്ക് സമാനമായ സംവിധാനത്തിനാണ്. അസമിൽ നൂറോളം ഫോറിനേഴ്സ് ട്രൈബ്യൂണലുകളുണ്ട്.\n“മേയ് 28-നു വൈകുന്നേരം നോർത്ത് ഗുവാഹത്തി പോലീസ് സ്റ്റേഷനിൽ നിന്നും ഡിഎസ്പി എന്നെ വിളിപ്പിച്ചു. നിയമനടപടിയുടെ ഭാഗമായി എന്നെ തടവിലാക്കുന്നതുമായി ബന്ധപ്പെട്ടാകുമെന്ന് എനിക്ക് ഒരു ധാരണയുണ്ടായിരുന്നു. സ്റ്റേഷനിൽ എന്നെ രാത്രി മുഴുവൻ ഇരുത്തി. ഉറങ്ങാൻ പ്പൊലും സ്ഥലമുണ്ടായിരുന്നില്ല. പിറ്റേന്ന് വൈകുന്നേരം ഏഴുമണിയായപ്പോഴേയ്ക്കും എന്നെ ഗോൽപ്പാരയിലുള്ള തടവറയിലേയ്ക്ക് കൊണ്ടുപോയി. എന്നെ ഇട്ടിരുന്ന സെല്ലിൽ ഏകദേശം 40 പേരുണ്ടായിരുന്നു. അവർ എനിക്ക് രണ്ട് ബ്ലാങ്കറ്റുകളും ഒരു കൊതുകുവലയും ഒരു പ്ലേറ്റും ഗ്ലാസും നൽകി.” സനാവുള്ള തന്റെ അനുഭവം വിവരിക്കുന്നു.\nഅനധികൃത കുടിയേറ്റക്കാരെന്ന് ആരോപിക്കപ്പെടുന്നവരെ തടവിലിടാൻ ഇത്തരം ആറു തടവറകളാണ് അസമിൽ ഉള്ളത്. ഗോല്പാര, കൊക്രഝാർ, തേജ്പൂർ, ജൊർഹാത്, ദിൽബുർഗ, സിൽചാർ എന്നിങ്ങനെ ആറു ജയിലുകളിലായുള്ള തടവറകളിൽ 1000 ത്തിലധികം “അനധികൃത വിദേശി”കളാണ് തടവിലുള്ളത്. അവിടെക്കഴിയുന്നവരിൽ നിരവധി പേർ തങ്ങളെ വിദേശികളാക്കിയ ഫോറിനേഴ്സ് ട്രൈബ്യൂണലിന്റെ വിധിയ്ക്കെതിരെ കോടതിയിൽ അപ്പീൽ നൽകിയിട്ടുമുണ്ട്.\n“സഹതടവുകാരുമായി സംസാരിച്ചപ്പോഴാണ് എന്റെ ഹൃദയം തകർന്നു പോയത്. സ്കൂളിൽപ്പോലും പോയിട്ടില്ലാത്ത വളരെ പാവപ്പെട്ടവരായിരുന്നു അവരിൽ ഭൂരിപക്ഷവും. ചിലരൊക്കെ എട്ടും ഒൻപതും വർഷമായി തടവിൽക്കഴിയുന്നവരാണ്. നൽബാരി ജില്ലയിൽ നിന്നുമുള്ള ഒരു 65 വയസുകാരൻ കഴിഞ്ഞ ഒൻപതു വർഷമായി തടവറയിലാണ്. പേരിന്റെ സ്പെല്ലിംഗിൽ വന്ന വ്യത്യാസം മൂലമോ ചില രേഖകളിൽ വയസ് രേഖപ്പെടുത്തിയതിൽ വന്ന തെറ്റു മൂലമോ ഒക്കെയാണ് ഭൂരിപക്ഷവും ‘വിദേശി’കളായി പ്രഖ്യാപിക്കപ്പെട്ടത്.” സനാവുള്ള പറയുന്നു.\nഇവരിൽ പലരുടെയും കുടുംബക്കാർക്കോ ബന്ധുക്കൾക്കോ ഫോറിനേഴ്സ് ട്രൈബ്യൂണലിന്റെ വിധിയെ ഹൈക്കോടതിയിൽ നേരിടാനുള്ള സാമ്പത്തികം ഇല്ല. ദൂരെയുള്ള ജില്ലകളിൽ നിന്നും ഗോൽപ്പാരയിലെ ജയിലിൽ വരാനുള്ള പണമില്ലാത്തതിനാൽ പലരുടെയും ബന്ധുക്കൾ അവരെയൊക്കെ സന്ദർശിക്കുന്നുപോലുമില്ല. വിദേശികളായി മുദ്രകുത്തപ്പെട്ട പതിനെട്ടിനും മുപ്പതിനുമിടയ്ല് പ്രായമുള്ള യുവാക്കളെപ്പോലും താൻ ജയിലിൽ കണ്ടുവെന്നും എന്നാൽ അവരുടേയൊക്കെ മാതാപിതാക്കളും സഹോദരങ്ങളുമെല്ലാം ഇന്ത്യൻ പൌരന്മാരായി തുടരുന്നുണ്ടെന്നും സനാവുള്ള പറയുന്നു.\nരണ്ടുപേരുടെ ആൾജാമ്യത്തിന്മേലും 20,000 രൂപയുടെ ബോണ്ടിന്മേലുമാണ് സനാവുള്ളയ്ക്ക് ജാമ്യം അനുവദിച്ചത്. സനാവുള്ളയുടെ ബയോമെട്രിക് വിവരങ്ങൾ- ഐറിസ്, വിരലടയാളം മുതലായവ , ഫോട്ടോ എന്നിവ ശേഖരിക്കണമെന്നും ജാമ്യവ്യവസ്ഥയിലുണ്ട്. കാമരൂപ് ജില്ലയുടെ അതിർത്തി വിട്ടുപോകാൻ പാടില്ലെന്നും വ്യവസ്ഥയുണ്ട്.\nസനാവുള്ളയെ വിദേശിയാക്കിയ ഫോറിനേഴ്സ് ട്രൈബ്യൂണലിന്റെ ഉത്തരവിനെ ചോഡ്യം ചെയ്തുകൊണ്ടുള്ള ഹർജ്ജിയിന്മേൽ കേന്ദ്ര സർക്കാർ, അസം സംസ്ഥാന സർക്കാർ, എൻആർസി അധികാരികൾ, കേന്ദ്ര തെരെഞ്ഞെടുപ്പ് കമ്മീഷൻ എന്നിവർക്കൂടാതെ മുൻ അസം പൊലീസ് ഉദ്യോഗസ്ഥനായ ചന്ദ്രമാൽ ദാസിനും ഗുവാഹത്തി ഹൈക്കോടതി നോട്ടിസ് അയച്ചിരുന്നു.\nചന്ദ്രമാൽ ദാസ് നൽകിയ ഒരു അന്വേഷണ റിപ്പോർട്ടിന്റെ അടിസ്ഥാനത്തിലാണ് സനാവുള്ളയ്ക്കെതിരെ കേസെടുത്തത്. 2008-09 കാലഘട്ടത്തിൽ അസം പൊലീസിന്റെ ബോർഡർ വിംഗിൽ ദാസ് സബ് ഇൻസ്പെക്ടർ ആയിരുന്നു. എന്നാൽ ആ റിപ്പോർട്ടിൽ സാക്ഷികളായി പരാമർശിക്കപ്പെടുന്ന അംജദ് അലി, കുറാൻ അലി, മൊഹമ്മദ് സൊബാഹൻ അലി എന്നിവർ തങ്ങളുടെ മൊഴി വ്യാജമായി രേഖപ്പെടുത്തിയതിന് ചന്ദ്രമാൽ ദാസിനെതിരെ കേസുകൊടുത്തിട്ടുണ്ട്.\nസനാവുള്ളയുടെ സ്വദേശമായ കാമരൂപ് ജില്ലയിലെ കലഹികാഷ് ഗ്രാമത്തിൽ നിന്നു തന്നെയുള്ള മൂവരുടേയും മൊഴികൾ ചന്ദ്രമൽ ദാസ് റിപ്പോർട്ടിൽ ഉൾപ്പെടുത്തിയിരുന്നു. എന്നാൽ ഈ മൊഴികൾ വ്യാജമാണെന്നാണ് ഇവർ അവകാശപ്പെടുന്നത്. സനാവുള്ളയുടേതെന്ന രീതിയിൽ റിപ്പോർട്ടിൽ ഉൾപ്പെടുത്തിയിരിക്കുന്ന കുറ്റസമ്മത മൊഴിയും വ്യാജമായി നിർമ്മിച്ചതാണെന്നാണ് അദ്ദേഹത്തിന്റെ അഭിഹാഷകരും കുടുംബാംഗങ്ങളും പറയുന്നത്.\n“ആ അന്വേഷണ റിപ്പോർട്ട് പൂർണ്ണമായും കെട്ടിച്ചമച്ചതാണ്. ഞാൻ ചന്ദ്രമാൽ ദാസ് എന്ന ഉദ്യോഗസ്ഥനെ കണ്ടിട്ടുപോലുമില്ല. എന്നെ അദ്ദേഹം ചോദ്യം ചെയ്തുവെന്ന് പറയപ്പെടുന്ന കാലത്ത് ഞാൻ മണിപ്പൂരിൽ ‘ഓപ്പറേഷൻ ഹിഫാസത്ത്’ എന്ന തീവ്രവാദവിരുദ്ധ ഓപ്പറേഷനിൽ ഡ്യൂട്ടി ചെയ്യുകയായിരുന്നു.” സനാവുള്ള പറയുന്നു.\nTopics: assam indian army Mohammad Sanaulla


കൊല്ലത്ത് ഉത്സവത്തിനിടെ ആന വിരണ്ടു... തിക്കിലും തിരക്കിലും പെട്ട് പന്ത്രണ്ടോളം പേര്‍ക്ക് പരിക്ക്, ആന ഇടയാന് കാരണം വാലില് പിടിച്ചത് (വീഡിയോ) - Pathram Online\nകൊല്ലത്ത് ഉത്സവത്തിനിടെ ആന വിരണ്ടു… തിക്കിലും തിരക്കിലും പെട്ട് പന്ത്രണ്ടോളം പേര്‍ക്ക് പരിക്ക്, ആന ഇടയാന് കാരണം വാലില് പിടിച്ചത് (വീഡിയോ)\nകൊട്ടിയം: കൊല്ലത്ത് ഉത്സവത്തിനിടെ ആന വിരണ്ടോടി. തഴുത്തല ഗണപതിക്ഷേത്രത്തിലെ ഉത്സവത്തിനിടെ രാത്രി എട്ട് മണിയോടെയാണ് സംഭവം. ആളപായം ഇല്ല. മുപ്പതോളം ആനകളെയാണ് എഴുന്നള്ളത്തിന് നിര്‍ത്തിയിരുന്നത്. അതില് അമ്പലത്തിനു സമീപം റോഡില് നിര്‍ത്തിയിരുന്ന ആനയാണ് വിരണ്ടത്.\nആന വിരണ്ട സമയം പരിഭ്രാന്തരായി പേടിച്ചോടിയ ആളുകള് നിലത്ത് വീണ് സാരമായ പരിക്കു പറ്റി. ആനയുടെ വാലില് ചിലര് പിടിച്ചതാണ് ഇടയാന് കാരണം. ആന ഇടഞ്ഞതോടെ ജനം പരിഭ്രാന്തരായി ഓടി. ആന പുറത്തിരുന്നവര്‍ക്ക് താഴെ ഇറങ്ങാന് പറ്റാതെ വന്നു.\nമുപ്പതോളം ആനകളെയാണ് എഴുന്നള്ളത്തിന് നിര്‍ത്തിയിരുന്നത്. അതില് അമ്പലത്തിനടുത്ത് നിന്ന ആനയാണ് വിരണ്ടത്. അടുത്ത് നിന്ന മറ്റൊരു ആനയ്ക്കും കുത്തേറ്റു. ഒരു പൊലീസ് ഉദ്യോഗസ്ഥനും പരുക്കേറ്റു. ആരുടെയും പരുക്കു ഗുരുതരമല്ല. ഒടുവില് മയക്കുവെടി വച്ച് ഒന്‍പത് മണിയൊടെയാണ് ആനയെ തളച്ചത്.\nഗുരുവായൂരില് ഇന്ന് ഉത്സവ കൊടിയേറ്റ്; കോവിഡ് മാനദണ്ഡങ്ങള് പാലിച്ച് ആനയോട്ടം


ഗ്ലൗസണിയുമ്പോഴും, ബാറ്റേന്തുമ്പോഴും രഹസ്യ മന്ത്രമുണ്ട്, അത് വെളിപ്പെടുത്തുകയാണ് ധോനി - Samakalika Malayalam\nഗ്ലൗസണിയുമ്പോഴും ബാറ്റേന്തുമ്പോഴും രഹസ്യ മന്ത്രമുണ്ട്, അത് വെളിപ്പെടുത്തുകയാണ് ധോനി\nBy സമകാലിക മലയാളം ഡെസ്‌ക് | Published: 02nd May 2019 10:39 AM |\nLast Updated: 02nd May 2019 10:44 AM | A+A A- |\nഞാന് പന്തിനെ നിരീക്ഷിക്കും, പിന്നെ പ്രഹരിക്കും. ആ തകര്‍പ്പന് ബാറ്റിങ്ങിന് പിന്നിലെ രഹസ്യ മന്ത്രം ഇതാണ്. വിക്കറ്റിന് മുന്നിലേയും പിന്നിലേയും മികവിന്റെ രഹസ്യങ്ങള് വെളിപ്പെടുത്തുകയാണ് ചെന്നൈ സൂപ്പര് കിങ്‌സ് നായകന്. 20ാം ഓവറില് എന്ത് തരം ഡെലിവറിയാണ് മുന്നിലെത്തുക എങ്കിലും ബാറ്റ് സ്വിങ് ചെയ്യിക്കാന് തയ്യാറായിട്ടാവും എന്റെ നില്‍പ്പ് എന്നാണ് ധോനി പറയുന്നത്.\nഅവസാന ഓവറുകളിലെ തകര്‍പ്പന് ബാറ്റിങ്ങിന്റെ രഹസ്യം മാത്രമല്ല. വിക്കറ്റിന് പിന്നില് നിന്നും ആരാധകരെ ത്രില്ലടിപ്പിക്കുന്ന മിന്നല് വേഗതയ്ക്ക് പിന്നിലുള്ള രഹസ്യവും ധോനി തുറന്നു പറയുന്നുണ്ട്. ടെന്നീസ് ബോള് ക്രിക്കറ്റാണ് അവിടെ താരം. ക്രീസ് വിട്ടു വന്ന് ഷോട്ട് ഉതിര്‍ക്കാന് എതിരാളികളെ ഭയപ്പെടുത്തുന്ന വിക്കറ്റി കീപ്പിങ്ങിലെ മികവ് ലഭിച്ചത് ടെന്നീസ് ബോള് ക്രിക്കറ്റ് കളിച്ചതിലൂടെയാണെന്നാണ് ധോനി പറയുന്നത്.\nഞാന് ചെയ്യുന്നത് അനുകരിക്കാന് ശ്രമിക്കുന്നവര് അടിസ്ഥാന പാഠങ്ങളിലാണ് ആദ്യം മികവ് കാണിക്കേണ്ടത്. എന്റേത് പോലെ ചെയ്യാന് ശ്രമിച്ചാല് അബദ്ധങ്ങള് ഒരുപാട് സംഭവിക്കാം. അടിസ്ഥാന പാഠങ്ങളിലെ ഉറപ്പാണ് അവിടെ പ്രധാനപ്പെട്ടത് എന്നും ധോനി ചൂണ്ടിക്കാണിക്കുന്നു.\nപുതിയതായി ക്രീസിലെത്തിയ ഒരു താരത്തിന് അവസാന ഓവറില് സ്‌ട്രൈക്ക് നല്‍കാത്തതിലെ കാരണവും ധോനി വിശദീകരിക്കുന്നു. പുതിയതായി ആ സമയം ക്രീസിലെത്തിയ താരത്തേക്കാള്, 10-15 ഡെലിവറി നേരിട്ടു നില്‍ക്കുന്ന ബാറ്റ്‌സ്മാനാവും അവിടെ എളുപ്പമെന്ന് ധോനി പറയുന്നു. ഡല്‍ഹി ക്യാപിറ്റല്‍സിന് എതിരെ 80 റണ്‍സിന്റെ ജയം പിടിച്ചതിന് പിന്നാലെയായിരുന്നു ധോനിയുടെ വാക്കുകള്.\nഫീല്‍ഡില് ഈര്‍പ്പം അധികമുണ്ടാവില്ലെന്ന് ഞങ്ങള് മനസിലാക്കിയിരുന്നു. ബൗളിങ് തുടങ്ങിയപ്പോള് തുടക്കത്തില് ഹര്‍ഭജന് പന്ത് ടേണ് ചെയ്യിക്കാന് സാധിച്ചില്ല. എന്നാല് അവരുടെ വിക്കറ്റുകള് തുടരെ വീണപ്പോള് പിച്ച് സ്ലോ ആവുകയും, സ്പിന്നര്‍മാര്‍ക്ക് ടേണ് ചെയ്യിക്കാന് സാധിക്കുകയും ചെയ്തുവെന്ന് ധോനി പറഞ്ഞു.\nവിക്കറ്റ് വീണതിന് ശേഷമുള്ള താഹിറിന്റെ ആഘോഷത്തെ കുറിച്ചുമുള്ള ധോനിയുടെ വാക്കുകള് ആരാധകരില് കൗതുകം തീര്‍ക്കുകയാണ്. വിക്കറ്റ് വീഴ്ത്തിയതിന് ശേഷം താഹിറിനെ അഭിനന്ദിക്കാന് വരില്ലെന്ന് ഞാനും വാട്‌സനും താഹിറിനോട് പറഞ്ഞിട്ടുണ്ട്. കാരണം ഒരറ്റത്ത് നിന്നും മറുവശത്തേക്കാവും താഹിറിന്റെ ഓട്ടം. ഫിറ്റ്‌നസ് പൂര്‍ണമായും വീണ്ടെടുക്കുവാന് സാധിക്കാത്തതിനാല് എനിക്കും വാട്‌സനും താഹിറിനൊപ്പം ഓടിയെത്തുക ബുദ്ധിമുട്ടാണ്. ആഘോഷം കഴിഞ്ഞ് താഹിര് തിരികെ എത്തിയതിന് ശേഷമാണ് വിക്കറ്റ് വീഴ്ത്തിയതില് ഞങ്ങള് താഹിറിനെ അഭിനന്ദിക്കാറ് എന്നും ധോനി പറയുന്നു.\nഐപിഎല് IPL dhoni chennai super kings ധോനി ചെന്നൈ സൂപ്പര് കിങ്‌സ്


ദുബൈ ഡ്യൂട്ടിഫ്രീ നറുക്കെടുപ്പിൽ കോടികളുടെ സമ്മാനം ഇന്ത്യയിൽ നിന്നുള്ള ഒൻപതുകാരിക്ക്. – Pravasi Corner\nദുബൈ ഡ്യൂട്ടിഫ്രീ നറുക്കെടുപ്പിൽ കോടികളുടെ സമ്മാനം ഇന്ത്യയിൽ നിന്നുള്ള ഒൻപതുകാരിക്ക്.\nദുബായ് ഡ്യൂട്ടി ഫ്രീ നറുക്കെടുപ്പിൽ ഇത്തവണ ജാക്ക്‌പോട്ട് അടിച്ചത് ഒൻപത് വയസ്സുള്ള ഇന്ത്യൻ വിദ്യാർഥിനിക്ക്.\nമുംബൈയിൽ നിന്നുള്ള എലിസക്ക് ലഭിച്ചത് പത്ത് ലക്ഷം യു.എസ്. ഡോളറാണ് (ഏകദേശം 36 ലക്ഷം ദിർഹം). മകളുടെ ഭാഗ്യ നമ്പറായ ഒൻപതുവരുന്ന 0333 എന്ന ടിക്കറ്റ് നമ്പർ എലിസയുടെ പിതാവാണ് തിരഞ്ഞെടുത്തത്.\nകഴിഞ്ഞ പത്തൊൻപത് വർഷമായി എലിസയുടെ കുടുംബം ദുബൈയിലാണ് താമസിച്ചു വരുന്നത്.\nആദ്യമായല്ല എലീസ കുടുംബത്തിലേക്ക് ഭാഗ്യം കൊണ്ട് വരുന്നത്. ആറു വർഷം മുൻപ് മൂന്ന് വയസ്സുള്ളപ്പോൾ എലീസയുടെ പേരിൽ പിതാവ് എടുത്ത ടിക്കറ്റിന് 268,000 ഡോളർ വിലയുള്ള മക് ലാറൻ ആഡംബര കാർ ലഭിച്ചിരുന്നു.\nദുബായ് ഡ്യൂട്ടി ഫ്രീ നറുക്കെടുപ്പിൽ ഭാഗ്യം കടാക്ഷിക്കുന്ന 140 മത്തെ ഇന്ത്യൻ സ്വദേശിയാണ് എലീസ.\nദമ്മാമിൽ നിന്ന് നേരിട്ടുള്ള ഫ്‌ളൈറ്റുകൾ നിലച്ചത് മലയാളികളെ ദുരിതത്തിലാക്കുന്നു.


വിദ്യാര്‍ത്ഥിനിയുടെ മരണം: kollam Trinity school ല് സംഘര്‍ഷം\nവിദ്യാര്‍ത്ഥിനിയുടെ മരണം: കൊല്ലം ട്രിനിറ്റി സ്കൂളില് സംഘര്‍ഷം\nby Blive News October 23, 2017, 10:46 am 27 Views\nകൊല്ലം: ഗൗരി നേഹ (Gauri Neha) എന്ന വിദ്യാര്‍ത്ഥിനിയുടെ മരണത്തെ തുടർന്ന് കൊല്ലം ട്രിനിറ്റി സ്കൂളില് (kollam trinity school) സംഘര്‍ഷം. യൂത്ത് കോണ്‍ഗ്രസും കെ എസ് യുവും സ്‌കൂളിലേക്ക് ആദ്യം പ്രതിഷേധവുമായെത്തിയിരുന്നു. തുടർന്ന് എസ് എഫ് ഐ പ്രവര്‍ത്തകരും ബി ജെ പി പ്രവര്‍ത്തകരും സ്‌കൂളിന് മുന്നിലെത്തി പ്രതിഷേധിച്ചു.\nപോലീസ് ബാരിക്കേഡ് തകര്‍ത്ത പ്രതിഷേധക്കാർ സ്‌കൂളിനു നേര്‍ക്കും പോലീസിന് നേർക്കും കല്ലെറിഞ്ഞു. തുടർന്ന് പോലീസ് പ്രതിഷേധക്കാർക്ക് നേരെ ലാത്തിച്ചാർജ്ജ് നടത്തി. സമരക്കാർ സ്കൂളിനുള്ളിലേക്ക് തള്ളിക്കയററാൻ നടത്തിയ ശ്രമം തടയാനാകാതെ വന്നതോടെ പോലീസ് കണ്ണീർ വാതകം പ്രയോഗിച്ചു.\nപ്രതിഷേധ പ്രകടങ്ങൾ ട്രിനിറ്റി സ്കൂളിലും പരിസരത്തും സംഘര്‍ഷാവസ്ഥയ്ക്കിടയാക്കിയതിനെ തുടർന്ന് പോലീസ് ഗ്രനേഡ് പ്രയോഗിച്ചു. 14 കെഎസ് യു പ്രവർത്തകരെ പോലീസ് കസ്റ്റഡിയിലെടുത്തു. സംഘര്‍ഷത്തില് ശക്തികുളങ്ങര എസ് ഐക്കും മാധ്യമപ്രവര്‍ത്തകര്‍ക്കും പരിക്കേറ്റു.\nഗൗരി നേഹയെ മാനസികമായി പീഡിപ്പിച്ചെന്ന ആരോപണം നേരിടുന്ന രണ്ട് അധ്യാപികമാക്കെതിരെ ആത്മഹത്യാ പ്രേരണക്കുറ്റത്തിന് കേസെടുത്തിട്ടുണ്ട്. ഇവർ ഇരുവരും ഇപ്പോൾ ഒളിവിലാണെന്ന് പോലീസ് അറിയിച്ചു.\nവിദ്യാര്‍ത്ഥിനിയ്ക്ക് പ്രാഥമിക ചികിത്സ നല്‍കാത്തതാണ് മരണത്തിന് കാരണമെന്ന് ബന്ധുക്കള് കുറ്റപ്പെടുത്തി. സ്കൂള് അധികൃതരും കൊല്ലത്തെ ആശുപത്രി അധികൃതരും വിദ്യാര്‍ത്ഥിനിയുടെ ആരോഗ്യനിലയെ കുറിച്ചുള്ള കാര്യങ്ങള് തങ്ങളിൽ നിന്ന് മറച്ചുവച്ചതായും ബന്ധുക്കള് ആരോപിച്ചു.\nട്രിനിറ്റി ലൈസിയം സ്കൂളിലെ പത്താംക്ലാസ്സ് വിദ്യാര്‍ത്ഥിനിയായ ഗൗരി നേഹ വെള്ളിയാഴ്ച്ചയാണ് സ്കൂള് കെട്ടിടത്തിനു മുകളില്‍നിന്ന് താഴേക്കേ് ചാടിയത്. ഇന്നു പുലര്‍ച്ചെ ആശുപത്രിയില് വച്ച് ഗൗരി നേഹ മരണത്തിനു കീഴടങ്ങി. ട്രിനിറ്റി സ്കൂളിനു കീഴില് തന്നെയുള്ള ആശുപത്രിയിലാണ് ഗൗരിയെ ആദ്യം പ്രവേശിപ്പിച്ചത്. കുട്ടിക്ക് പറയാനുണ്ടായിരുന്ന കാര്യങ്ങള് പുറത്തറിയരുതെന്ന് സ്‌കൂൾ അധികൃതർ ആഗ്രഹിച്ചിരുന്നതിനാലാണ് ചികിത്സ വൈകിപ്പിച്ചതെന്ന് ബന്ധുക്കള് ആരോപിക്കുന്നു.\nരാമന്‍കുളങ്ങര സ്വദേശിനിയായ ഗൗരിയുടെ മരണവാര്‍ത്ത പുറത്തെത്തിയതിനെ തുടര്‍ന്നാണ് ട്രിനിറ്റി സ്കൂളിലും പരിസരത്തും സംഘര്‍ഷാവസ്ഥ ഉടലെടുത്തത്. ഇന്നലെ ഗൗരിയ്ക്ക് മസ്തിഷ്കാഘാതം സംഭവിച്ചിരുന്നെങ്കിലും വെന്റിലേറ്ററിന്റെ സഹായത്തോടെ ജീവന് നിലനിര്‍ത്തിയിരുന്നു. തുടര്‍ന്ന് ഇന്നു പുലര്‍ച്ചെ രണ്ടേകാലോടെ ഗൗരിയുടെ മരണം സ്ഥിരീകരിക്കുകയായിരുന്നു.\nPrevious article സുരക്ഷാ ഏജന്‍സിയുമായി നടന്നത് ചര്‍ച്ച മാത്രം : ദിലീപ്\nNext article ഒക്ടോബര് 26-ന് സിസ്സ – ഇഎംസി കോണ്‍ഫറന്‍സ്\nസുരക്ഷാ ഏജന്‍സിയുമായി നടന്നത് ചര്‍ച്ച മാത്രം : ദിലീപ്


വന്ന് വന്ന് ഞാൻ ഇപ്പൊ വീട്ടിലെ ബംഗാളി ആണെന്ന എനിക്ക് തോന്നണെ..! തീയറ്ററിൽ ശ്രദ്ധ നേടി "പ്രകാശൻ പറക്കട്ടെ"..! വീഡിയോ കാണാം.. - സിനിമ പ്രാന്തൻ\nവന്ന് വന്ന് ഞാൻ ഇപ്പൊ വീട്ടിലെ ബംഗാളി ആണെന്ന എനിക്ക് തോന്നണെ..! തീയറ്ററിൽ ശ്രദ്ധ നേടി “പ്രകാശൻ പറക്കട്ടെ”..! വീഡിയോ കാണാം..\nഷഹദ് നിലമ്പൂർ സംവിധാനം ചെയ്ത് ജൂൺ പതിനേഴിന് പുറത്തിറങ്ങിയ ഏറ്റവും പുതിയ ചിത്രമാണ് പ്രകാശൻ പറക്കട്ടെ. ധ്യാൻ ശ്രീനിവാസൻ രചന നിർവഹിച്ച ഈ ചിത്രത്തിലെ രസകരമായ ഒരു സ്നീക്ക് പീക്ക് വീഡിയോ ഇപ്പോൾ റിലീസ് ചെയ്തിരിക്കുകയാണ് . മൂവി ബഫ് മലയാളം എന്ന യൂടൂബ് ചാനലിലൂടെയാണ് ഈ വീഡിയോ പുറത്തു വിട്ടിരിക്കുന്നത് . ചിത്രത്തിലെ നായകൻ മാത്യു തോമസും, മാത്യുവിന്റെ അച്ഛനായി വേഷമിട്ട ദിലീഷ് പോത്തനും ഒന്നിച്ചുള്ള രസകരമായ ഒരു വീഡിയോ ആണ് ഇപ്പോൾ പുറത്തുവന്നിരിക്കുന്നത് .\nഈ ചിത്രത്തിന്റെ ടീസറും ഗാനവും എല്ലാം പ്രേക്ഷകർ ഏറ്റെടുത്ത് സൂപ്പർ ഹിറ്റാക്കി മാറ്റിയിരുന്നു. ഇപ്പോഴിതാ ഈ വീഡിയോയും പ്രേക്ഷകർ ഏറ്റെടുത്തിരിക്കുകയാണ് . നിരവധിപേരാണ് വീഡിയോയ്ക്ക് താഴെ കമന്റുകൾ നൽകിയിരിക്കുന്നത്. മിക്കവരും മാത്യു തോമസിന്റെ അഭിനയത്തെ പ്രശംസിച്ചും ഈ ചിത്രത്തെ പ്രശംസിച്ചുമാണ് കമന്റുകൾ നൽകിയിട്ടുള്ളത്. ഒരു ചിരി വിരുന്ന് ഒരുക്കിയ ഈ ചിത്രത്തിൽ ധ്യാൻ ശ്രീനിവാസൻ , അജു വർഗീസ്, സൈജു കുറുപ്പ്, നിഷ സാരാംഗ് , മാളവിക, ശ്രീജിത്ത് രവി, ഗോവിന്ദ്, ഋതുഞ്ജയ്, സ്മിനു സിജോ എന്നിവരും അഭിനയിക്കുന്നുണ്ട്.\nധ്യാന് ശ്രീനിവാസന്റെ അസ്സോസിയേറ്റ് ഡയറക്ടറായിരുന്ന ഷഹദിന്റെ സംവിധാനത്തിലെ ആദ്യ ചുവടുവയ്പ്പാണ് ഈ ചിത്രം. ചിത്രം മികച്ച ഒരു ഫാമിലി എന്റർടൈനർ ആണെങ്കിലും ചില പോരയ്മകളും ചൂണ്ടികാണിക്കുന്നുണ്ട്. ഹിറ്റ് മേക്കേഴ്സ് എന്റര്‍ടെെയ്മെന്റ്, ഫന്റാസ്റ്റിക് ഫിലിംസ് എന്നീ ബാനറിൽ വിശാഖ് സുബ്രഹ്മണ്യം, ടിനു തോമസ്, അജു വർഗീസ് എന്നിവർ ചേർന്നാണ് ഈ ചിത്രം നിർമ്മിച്ചത്. ഗുരു പ്രസാദ് ആണ് ചിത്രത്തിന്റെ ക്യാമറ കൈകാര്യം ചെയ്തത്. എഡിറ്റിംഗ് നിർവഹിച്ചിരിക്കുന്നത് രതിൻ രാധാകൃഷ്ണൻ ആണ്.


ആധാര് ബാങ്കുമായി ബന്ധിപ്പിക്കാതിരിക്കാനുള്ള മറ്റൊരു കാരണം കൂടി – നേരിടം\nആധാര് ബാങ്കുമായി ബന്ധിപ്പിക്കാതിരിക്കാനുള്ള മറ്റൊരു കാരണം കൂടി\nPosted on November 29, 2017 July 30, 2018 by admin\nനിങ്ങളുടെ വിവരങ്ങള് വിദേശ വിദേശ സ്ഥാപനങ്ങളുടെ കൈകളിലെത്തും. #GCCS2017 സുപ്രീം കോടതി ഇക്കാര്യം ശ്രദ്ധിക്കുമെന്ന് കരുതുന്നു. https://twitter.com/njnrn/status/933726741859770368 …\nAmanAlam പറയുന്നു, സിറ്റി ബാങ്ക് എന്നോട് ആധാര് നമ്പര് ആവശ്യപ്പെടുന്നു. അത് കൊടുക്കുന്നത് വഴി biometric ഉള്‍പ്പടെയുള്ല എന്റെ വിവരങ്ങള് ഉപയോഗിക്കാന് അവര്‍ക്കും അവരുടെ third partyക്കും ഞാന് സമ്മതം കൊടുക്കുകയാണ്. സര്‍ക്കാരല്ലാത്ത, ഇന്‍ഡ്യന് സ്ഥാപനമല്ലാത്ത Experian Services ആണ് അവരുടെ ഡാറ്റ സൂക്ഷിക്കുന്ന ഏജന്‍സി.\n— സ്രോതസ്സ് https://twitter.com/AmanAlam 2017-11-25\nPrevious Post പരിശീലന സമ്മേളനം\nNext Post പട്ടിണി നിരക്കില് ഇന്‍ഡ്യയുടെ സ്ഥാനം വീണ്ടും നഷ്ടപ്പെട്ടു, വടക്കന് കൊറിയയേക്കാളും ഇറാഖിനേക്കാളും മോശമായ അവസ്ഥയില്


ഇന്ത്യ തുടക്കമിട്ടു; ചൈനയ്ക്ക് ഇരുട്ടടിയുമായി കുടുതൽ രാജ്യങ്ങൾ: ചൈനീസ് ആപ്പ് നിരോധനത്തിന് യുഎസും ആസ്ട്രേലിയയും » NEWS 22\nHome/Breaking News/ഇന്ത്യ തുടക്കമിട്ടു; ചൈനയ്ക്ക് ഇരുട്ടടിയുമായി കുടുതൽ രാജ്യങ്ങൾ: ചൈനീസ് ആപ്പ് നിരോധനത്തിന് യുഎസും ആസ്ട്രേലിയയും\nNEWS22 EDITOR Jul 7, 2020\tBreaking News, Latest News, Mobile, Must Read, National, News22.in, Slider, Tech, World Leaveacomment 161 Views\nഇന്ത്യ ടിക് ടോക് ഉൾപ്പടെയുള്ള 59 ചൈനീസ് ആപ്പുകൾ നിരോധിച്ചതിന് പിന്നാലെ സമാന നീക്കത്തിനൊരുങ്ങി അമേരിക്കയും ആസ്ട്രേലിയയും. ജനപ്രിയ ചൈനീസ് മൊബൈൽ ആപ്പായ ടിക് ടോക്\nരാജ്യസുരക്ഷയ്ക്ക് ഭീഷണിയാണെന്നും ചൈനയ്ക്ക് നിർണായക വിവരങ്ങൾ കൈമാറാനുള്ള സാധ്യത കണക്കിലെടുത്തുമാണ് നീക്കം. ഇതോടെ കൂടുതൽ രാജ്യങ്ങൾ ചൈനക്കെതിരെയുള്ള നടപടികൾ കർശനമാക്കി രംഗത്ത് വന്നുകൊണ്ടിരിക്കുകയാണ്.\nടിക് ടോക് ഉൾപ്പെടെയുള്ള ചൈനീസ് സോഷ്യൽ മീഡിയ ആപ്പുകൾ നിരോധിക്കുന്ന കാര്യം സ്ഥിരീകരിച്ച് മണിക്കൂറുകൾക്ക് മുമ്പാണ് യുഎസ് സ്റ്റേറ്റ് സെക്രട്ടറി മൈക്ക് പോംപിയോ രംഗത്തെത്തിയത്.\nചൈനീസ് ആപ്പുകൾക്ക് നിരോധനം ഏർപ്പെടുത്തുന്നത് ഗൌരവകരമായി കാണുന്നുവെന്നും പോംപിയോ വ്യക്തമാക്കി. ടിക് ടോക്കിന്റെ പേരന്റ് കമ്പനിയായ ബൈറ്റ് ഡാൻസ് സുരക്ഷാ ഭീഷണിയുയർത്തുന്നുണ്ടെന്ന്\nകാണിച്ച് യുഎസിലെ രാഷ്ട്രീയ നേതാക്കൾ വിമർശനം ഉന്നയിക്കുന്നുണ്ട്. ആപ്പ് ഉപയോക്താക്കളുടെ വിവരങ്ങൾ ചൈനീസ് സർക്കാരിന് അയച്ചുകൊടുക്കുന്നുണ്ടെന്നും വിമർശനമുയർന്നിട്ടുണ്ട്. കൊറോണ വൈറസ് വ്യാപനത്തിന്റെ\nവിഷയമുൾപ്പെടെ അമേരിക്കയും ചൈനയും അസ്വാരസ്യങ്ങൾ നിലനിൽക്കുന്ന സാഹചര്യത്തിലാണ് ചൈനീസ് ആപ്പുകൾക്ക് കൂച്ചുവിലങ്ങിടാനുള്ള യുഎസ് നീക്കം.\nചൈനീസ് ആപ്പുകൾ നിരോധിക്കാൻ യുഎസിൽ നീക്കം നടക്കുന്നതായി യുഎസ് സ്റ്റേറ്റ് സെക്രട്ടറിയാണ് മാധ്യമങ്ങളോട് വ്യക്തമാക്കിയത്. ഡിസംബറിൽ നിന്ന് റിപ്പോർട്ട് ചെയ്ത\nകൊറോണ വൈറസിനെക്കുറിച്ച് ചൈന മുഴുവൻ കാര്യങ്ങളും വെളിപ്പെടുത്തുന്നില്ലെന്നും തെറ്റായ പ്രചാരണം നടത്തുന്നുവെന്നുമാണ് യുഎസിന്റെ ആരോപണങ്ങളിലൊന്ന്.\nടിക് ടോക്കും മറ്റ് ചൈനീസ് സോഷ്യൽ മീഡിയ ആപ്പുകളും നിരോധിക്കണമെന്ന നിലപാട് തന്നെയാണ് ആസ്ട്രേലിയയിലും ഉയരുന്നത്. ഉപയോക്താക്കളുടെ വിവരങ്ങൾ കമ്പനികൾ ചൈനീസ് സർക്കാരിന് കൈമാറുന്നുണ്ടെന്ന ഭയമാണ് ആസ്ട്രേലിയ സർക്കാരിനും ഉള്ളത്.\nഇതോടെ ടിക് ടോക്കിനെ സോഷ്യൽ മീഡിയ സെനറ്റിന് മുമ്പാകെ കൊണ്ടുവന്ന് അന്വേഷണം നടത്താനാണ് രാജ്യത്തിന്റെ നീക്കമെന്ന് എംപിയാണ് വ്യക്തമാക്കിയത്. മറ്റ് രാജ്യങ്ങളിലെ ഉപയോക്താക്കളുടെ വിവരങ്ങൾ ശേഖരിക്കാൻ ചൈനീസ് കമ്മ്യൂണിസ്റ്റ് പാർട്ടി ശ്രമം നടത്തുന്നുണ്ടെന്നാണ് എംപി ആരോപിക്കുന്നത്.\nരാജ്യ സുരക്ഷ കണക്കിലെടുത്ത് ആഴ്ചകൾക്ക് മുമ്പാണ് ഇന്ത്യയില് കേന്ദ്ര ആഭ്യന്തര മന്ത്രാലയം ടിക് ടോക് ഉൾപ്പെടെയുള്ള 59 ചൈനീസ് ആപ്പുകൾക്ക് നിരോധനം ഏർപ്പെടുത്തുന്നത്.\nTags TikTiko Banned Australia Tiktok TikTok Banned TikTok Banned India TikTok Banned US\nPrevious സംസ്ഥാനത്ത് അതി ശക്തമായ മഴയ്ക്ക് സാധ്യത; കനത്ത ജാഗ്രതാ നിര്‍ദേശം; ഏഴ് ജില്ലകളില് യെല്ലോ അലേര്‍ട്ട്…\nNext കേരളത്തില് കോവിഡ് വ്യാപനം രൂക്ഷമാകുന്നു; സമ്പര്‍ക്കത്തിലൂടെ രോഗം സ്ഥിരീകരിച്ചവരുടെ എണ്ണം ഞെട്ടിക്കുന്നത്…\nകാലവര്‍ഷം ഇന്നാരംഭിച്ചേക്കുമെന്ന് കാലാവസ്ഥാ നിരീക്ഷണ കേന്ദ്രത്തിന്റെ മുന്നറിയിപ്പ്…\nഗുസ്തിതാരം സുശീല് കുമാറിനെ കണ്ടെത്തുന്നവര്‍ക്ക് ഒരു ലക്ഷം രൂപ പാരിതോഷികം…\nമൂന്ന് റഫേല് വിമാനങ്ങള് കൂടി ഇന്ത്യയ്ക്ക് സ്വന്തം


ആയുധശേഖരം കാണാതായ സംഭവത്തില് അടിയന്തര നടപടികള് ഉണ്ടാവണം: പോപുലര് ഫ്രണ്ട്\nSat Apr 04 2020 04:11:37 GMT+0530 (India Standard Time)\nനിരന്തരം വിദ്വേഷ പ്രചാരണം നടത്തിക്കൊണ്ടിരിക്കുന്ന കടുത്ത വര്‍ഗീയ വാദിയായ ടി പി സെന്‍കുമാര് ഡിജിപിയായിരുന്ന കാലത്ത് വെടിയുണ്ട കാണാതായത് സംബന്ധിച്ച ആക്ഷേപം ഉയര്‍ന്നിട്ടുണ്ട്. പുതിയ സാഹചര്യത്തില് സെന്‍കുമാറിന്റെ പങ്കിനെക്കുറിച്ച് പ്രത്യേകം അന്വേഷിക്കണം. പോപുലര് ഫ്രണ്ട് ആവശ്യപ്പെട്ടു.\nAPH14 Feb 2020 5:07 AM GMT\nകോഴിക്കോട്: കേരള പോലിസിന്റെ ആയുധശേഖരത്തില് നിന്നും തോക്കുകളും വെടിയുണ്ടകളും നഷ്ടപ്പെട്ടതിനെ കുറിച്ച് നിഷ്പക്ഷവും സ്വതന്ത്രവുമായ അന്വേഷണം നടത്തണമെന്ന് പോപുലര് ഫ്രണ്ട് ഓഫ് ഇന്ത്യ സംസ്ഥാന എക്‌സിക്യൂട്ടീവ് കൗണ്‍സില് യോഗം ആവശ്യപ്പെട്ടു. 2013-2018 കാലഘട്ടത്തിലെ ആഡിറ്റ് റിപോര്‍ട്ട് പ്രകാരമുള്ള കണ്ടെത്തലിന്റെ അടിസ്ഥാനത്തില്, പ്രസ്തുത കാലയളവിലെ പോലിസ് മേധാവിമാരെ കൂടി അന്വേഷണ പരിധിയില് ഉള്‍പ്പെടുത്തണമെന്നും യോഗം ആവശ്യപ്പെട്ടു.\nതിരുവനന്തപുരത്തെ ആംഡ് പോലിസ് ബറ്റാലിയനില് നിന്നും 25 റൈഫിളുകളും 12061 വെടിയുണ്ടകളും കാണാതായെന്നാണ് കണ്‍ട്രോളര് ആന്റ് ഓഡിറ്റര് ജനറലി(സിഎജി)ന്റെ റിപോര്‍ട്ടില് പറയുന്നത്. വ്യാജ വെടിയുണ്ടകള് വച്ചു സംഭവം മറച്ചുവയ്ക്കാന് ശ്രമിച്ചതായും റിപോര്‍ട്ടില് പറയുന്നു. സംസ്ഥാനത്തെ പോലിസ് സംവിധാനം എത്രത്തോളം കുത്തഴിഞ്ഞുവെന്നതിന്റെ ഔദ്യോഗികഭാഷ്യമാണ് റിപോര്‍ട്ടിലെ പരാമര്‍ശങ്ങള്. അതീവ സുരക്ഷാമേഖലയില് നിന്നാണ് ആയുധങ്ങള് നഷ്ടപ്പെട്ടിരിക്കുന്നത്. ഇക്കാര്യത്തില് ഉത്തരവാദിത്തപ്പെട്ടവര് നല്‍കിയ വിശദീകരണങ്ങള് തൃപ്തികരമല്ലെന്നാണ് സിഎജി വ്യക്തമാക്കിയിരിക്കുന്നത്. പോലിസ് ആയുധശേഖരത്തില് നിന്ന് തോക്കുകള് നഷ്ടപ്പെട്ട സമാനമായ സംഭവങ്ങള് മുമ്പും ഉണ്ടായ പശ്ചാത്തലത്തില് പുതിയ വെളിപ്പെടുത്തല് ഗൗരവമായി കാണണം. രാജ്യസുരക്ഷയെ ബാധിക്കുന്ന വിഷയമെന്ന നിലയില് ഇക്കാര്യത്തില് അടിയന്തര നടപടികള് ഉണ്ടാവണം.\nരാജ്യത്തെ പോലിസ്, സൈനിക സംവിധാനങ്ങളില് സംഘപരിവാര സെല്ലുകള് വളരെ സജീവമാണ്. ഹിന്ദുത്വ തീവ്രവാദികള് രാജ്യത്ത് നടത്തിയ സ്‌ഫോടനങ്ങളില് കേണല് ശ്രീകാന്ത് പുരോഹിതിനെ പോലുള്ളവരുടെ പങ്ക് പുറത്തുവന്നിട്ടുള്ളതുമാണ്. കേരള പോലിസിന്റെ ദൈനദിന നടപടികളില് പോലും സംഘപരിവാര സ്വാധീനം പ്രകടമാണ്. പോലിസ് തലപ്പത്ത് നിര്‍ണായക തസ്തികളിലിരുന്നവര് പലരും വിരമിച്ച ശേഷം സംഘപരിവാര വേദികളിലെ സജീവസാന്നിധ്യമാണ്. അതുകൊണ്ടു തന്നെ, പോലിസിന്റെ ആയുധശേഖരം നഷ്ടപ്പെട്ടതു സംബന്ധിച്ച റിപോര്‍ട്ടുകളില് ദുരൂഹതയേറുകയാണ്. അതത് കാലത്ത് ഡിജിപിമാരായിരുന്നവര്‍ക്ക് ഇതിന്റെ ഉത്തരവാദിത്തത്തില് നിന്ന് ഒഴിഞ്ഞുമാറാനാവില്ല. സമൂഹത്തില് നിരന്തരം വിദ്വേഷ പ്രചാരണം നടത്തിക്കൊണ്ടിരിക്കുന്ന കടുത്ത വര്‍ഗീയ വാദിയായ ടി പി സെന്‍കുമാര് ഡിജിപിയായിരുന്ന കാലത്ത് വെടിയുണ്ട കാണാതായത് സംബന്ധിച്ച ആക്ഷേപം ഉയര്‍ന്നിട്ടുണ്ട്. പുതിയ സാഹചര്യത്തില് സെന്‍കുമാറിന്റെ പങ്കിനെക്കുറിച്ച് പ്രത്യേകം അന്വേഷിക്കണം. ക്രമസമാധാന പാലനവും കുറ്റാന്വേഷണവും നീതിയുക്തമായി നടപ്പാക്കേണ്ട ഏജന്‍സി തന്നെ പ്രതിസ്ഥാനത്തു നില്‍ക്കുന്ന സാഹചര്യത്തില് സിഎജി റിപോര്‍ട്ടിലെ ഗുരുതരമായ കണ്ടെത്തലിനെ കുറിച്ച് ഡിജിപിയെ തല്‍സ്ഥാനത്തു നിന്ന് മാറ്റിനിര്‍ത്തി ഹൈക്കോടതി സിറ്റിംഗ് ജഡ്ജിയെ കൊണ്ട് അന്വേഷിപ്പിക്കണം.\nപോലിസ് നവീകരണത്തിന്റെ പേരില് അടിസ്ഥാന സൗകര്യങ്ങള്‍ക്കായി അനുവദിച്ച ഫണ്ട് ആഡംബര വില്ലകള്‍ക്കും വാഹനങ്ങള്‍ക്കും വേണ്ടി വകമാറ്റിയിരിക്കുന്നുവെന്നാണ് കണ്ടെത്തിയിരിക്കുന്നത്. പോലിസ് തലപ്പത്തെ ആഢംബരഭ്രമവും ധൂര്‍ത്തും കുത്തകകളും സംഘപരിവാര ഏജന്‍സികളും അവരുടെ നിക്ഷിപ്ത, രാഷ്ട്രീയ താല്‍പ്പര്യങ്ങള്‍ക്കായി ഉപയോഗപ്പെടുത്തുന്നത് പുതിയ കാര്യമല്ല. പോലിസ് ഭരണത്തിന്റെ സമസ്ത മേഖലയിലും ആഭ്യന്തരവകുപ്പിന്റെ പിടിപ്പുകേട് അടിമുടി വ്യക്തമായിരിക്കുകയാണ്. മുഖ്യമന്ത്രി പിണറായി വിജയന്റെ പോലിസ് ഭരണം പരാജയമാണെന്നാണ് തുടര്‍ച്ചയായ ഇത്തരം സംഭവങ്ങള് തെളിയിക്കുന്നത്. മുഖ്യമന്ത്രിക്കെതിരേ ആരോപണം ഉന്നയിക്കുന്ന പ്രതിപക്ഷ നേതാവിനും ഇതിന്റെ ഉത്തരവാദിത്തങ്ങളില് നിന്ന് ഒഴിഞ്ഞുമാറാനാവില്ല. രാഷ്ട്രീയമായ ആരോപണ, പ്രത്യാരോപണങ്ങളില് ഒതുങ്ങിപ്പോകാതെ, ഇക്കാര്യത്തില് കൃത്യവിലോപം നടത്തിയ എല്ലാ കേന്ദ്രങ്ങള്‍ക്കെതിരേയും അടിയന്തരമായ നിയമനടപടികള് ഉണ്ടാവണമെന്നും യോഗം ആവശ്യപ്പെട്ടു.\nസംസ്ഥാന പ്രസിഡന്റ് നാസറുദ്ദീന് എളമരം അധ്യക്ഷത വഹിച്ചു. ജനറല് സെക്രട്ടറി സി പി മുഹമ്മദ് ബഷീര്, വൈസ് പ്രസിഡന്റ് കെ എച്ച് നാസര്, സെക്രട്ടറിമാരായ എ അബ്ദുല് സത്താര്, പി കെ അബ്ദുല് ലത്തീഫ് തുടങ്ങിയവര് പങ്കെടുത്തു.\npopular front Missing bullets and guns police


ചൈനയിലെ രഹസ്യവും വിശാലവുമായ തടങ്കല്‍പ്പാളയങ്ങളാണ് സിന്‍ജിയാങ് പ്രവിശ്യയിലുള്ളത്. കോൺസൻട്രേഷൻ ക്യാമ്പുകൾ. ഇത്തരം തടങ്കല് പാളയങ്ങളില് ഒമ്പതുമാസമാണ് തുര്‍സുനെ സിയാവുഡന് കൊടും ക്രൂരതകള് അനുഭവിച്ചത്. സ്വതന്ത്രമായ കണക്കുകള് പ്രകാരം ഇത്തരം ജയിലുകളില് ചൈന പൂട്ടിയിട്ടിരിക്കുന്നത് പത്ത് ലക്ഷത്തിലധികം സ്ത്രീകളെയും പുരുഷന്മാരെയുമാണ്. ഉയ്ഗൂറുകളുടെയും മറ്റ് ന്യൂനപക്ഷങ്ങളുടെയും 'പുനര്‍വിദ്യാഭ്യാസത്തിനു' വേണ്ടിയാണ് ഇത്തരം തടവുകേന്ദ്രങ്ങളെന്നാണ് ചൈന വിശദീകരിക്കുന്നത്.\nഉയ്ഗൂറുകളുടെ മതവിശ്വാസത്തിന്റെത് ഉള്‍പ്പെടെ എല്ലാ തരത്തിലുള്ള സ്വാതന്ത്ര്യവും ചൈനീസ് സര്‍ക്കാര് കവര്‍ന്നെടുക്കുകയാണെന്നാണ് സനുഷ്യാവകാശ സംഘടനകള് പറയുന്നത്. കൂട്ടമായി നിരീക്ഷിക്കുക, തടവില് പാര്‍പ്പിക്കുക, നിര്‍ബന്ധിതമായി മതവിശ്വാസത്തിന് എതിരായ കാര്യങ്ങള് പഠിപ്പിക്കുക, നിര്‍ബന്ധിത വന്ധ്യംകരണം നടത്തുക തുടങ്ങിയവയാണ് ഈ അടിച്ചമര്‍ത്തല് കേന്ദ്രങ്ങളില് നടക്കുന്നത്.\nപ്രസിഡന്റ് സി ജിന്‍പിങ്\nഖത്തര് അമീറിന്റെ മാതാവും മിഷേല് ഒബാമയും തമ്മി...\n'ഇത് ഇന്ത്യയല്ല പാകിസ്താനാണ്, ഇവിടെ അഭിപ്രായ സ്...\nമുഹമ്മദ് ബിന് സല്‍മാനെ തരംതാഴ്ത്തി അമേരിക്ക; ന...\nഇറാഖിലെ തുര്‍ക്കി പൗരന്മാരുടെ കൊലയെ ഖത്തര് അപല...\nദമാസ്‌കസില് ഇസ്രയേല് നടത്തിയ മിസൈല് ആക്രമണത്...\nപ്രസിഡന്റ് സ്ഥാനം ഒഴിയുന്നതിന് മുമ്പ് ഗ്വാണ്ടനാ...


50 യാത്രക്കാരും 12 ജീവനക്കാരുമായി കടലില് തകര്‍ന്നുവീണ ഇന്തൊനീഷ്യൻ വിമാനത്തിലെ യാത്രക്കാര്‍ക്കായി തിരച്ചില് തുടരുന്നു - Media Malayalam (മീഡിയ മലയാളം)\n50 യാത്രക്കാരും 12 ജീവനക്കാരുമായി കടലില് തകര്‍ന്നുവീണ ഇന്തൊനീഷ്യൻ വിമാനത്തിലെ യാത്രക്കാര്‍ക്കായി തിരച്ചില് തുടരുന്നു\nജക്കാർത്ത ∙ 50 യാത്രക്കാരും 12 ജീവനക്കാരുമായി കടലില് തകര്‍ന്നുവീണ ഇന്തൊനീഷ്യൻ വിമാനത്തിലെ യാത്രക്കാര്‍ക്കായി തിരച്ചില് തുടരുന്നു. ശനിയാഴ്ച ഉച്ചയ്ക്കു ജക്കാർത്തയിൽനിന്നു പറന്നുയർന്ന ശ്രീവിജയ എയറിന്റെ ബോയിങ് 737–500 വിമാനമാണു ദുരന്തത്തിനിരയായത്. പറന്നുപൊങ്ങി 11,000 അടി വരെ എത്തിയശേഷം പെട്ടെന്നു താഴേക്കു പതിക്കുകയായിരുന്നു.\nബോണിയോ ദ്വീപിലെ പോണ്ട്യാനക്കിലേക്ക് 2.36നു പുറപ്പെട്ട വിമാനവുമായുള്ള റഡാർ ബന്ധം 2.40ന് നഷ്ടമായി. യാത്രക്കാരിൽ7പേർ കുട്ടികളാണ്. അപകടകാരണം വ്യക്തമല്ല. ജക്കാർത്തയ്ക്കു സമീപമുള്ള ദ്വീപുസമൂഹത്തിനരികെ മൂന്നരയോടെ മത്സ്യത്തൊഴിലാളികളാണ് കടലിൽ അവശിഷ്ടങ്ങൾ കണ്ടെത്തിയത്.\nഒരു തീഗോളമായി പടര്‍ന്ന് കടലില് പതിക്കുന്നത് കണ്ടതായി പ്രദേശത്തെ മത്സ്യത്തൊഴിലാളികള് പറഞ്ഞു. കേബിളും വസ്ത്രഭാഗങ്ങളും ലോഹക്കഷണങ്ങളുമാണു ലഭിച്ചത്. കനത്ത മഴയും കാറ്റും തിരച്ചിലിന് തടസ്സമാവുകയാണ്. അഞ്ച് യുദ്ധക്കപ്പലുകളും മുങ്ങിക്കപ്പലുകളും അടക്കമുള്ള സംവിധാനങ്ങള് ഉപയോഗിച്ചാണ് തിരച്ചില്.\nSearch continues for passengers on Indonesian plane that crashed at sea with 50 passengers and 12 crew\nfor passengers on Indonesian plane\nthat crashed at sea\nwith 50 passengers and 12 crew\nPrevious articleപാലത്തിങ്ങൽ തൃക്കുളം പള്ളിപ്പടിയിൽ വിദ്യാർഥി കാറിടിച്ച് മരിച്ചു\nNext articleആവശ്യക്കാർ പേ.ടി.എം വഴിയോ മറ്റു ഡിജിറ്റൽ പ്ലാറ്റ്ഫോം വഴിയോ പണം നൽകണമെന്നാണ് വ്യവസ്ഥ; കുട്ടികളെ ലക്ഷ്യമിട്ട് നടത്തുന്ന ഇടപാട് ഇതിനകം പലരെയും കെണിയിൽ പെടുത്തിയതായി പൊലീസും അന്വേഷണ ഉദ്യോഗസ്ഥരും സംശയിക്കുന്നു


പെൺകുട്ടികളെ കാണാതായി; പരിഭ്രാന്തിക്കൊടുവിൽ കണ്ടെത്തി | Six girls go missing from Thrissur on same day finally founds\nപെൺകുട്ടികളെ കാണാതായി; പരിഭ്രാന്തിക്കൊടുവിൽ കണ്ടെത്തി\nNov 7, 2019, 09:00 AM IST\nവിവിധ പോലീസ് സ്റ്റേഷനുകളിൽനിന്നു കിട്ടിയ പരാതികളുടെ വിവരങ്ങൾ ആരോ ഒരാൾ ഒന്നിച്ചാക്കി സാമൂഹിക മാധ്യമങ്ങളിൽ പ്രചരിപ്പിക്കുകയായിരുന്നു.\nതൃശ്ശൂർ: ഒറ്റ ദിവസത്തിനുള്ളിൽ ജില്ലയിലെ വിവിധ ഭാഗങ്ങളിൽനിന്ന് വീടുവിട്ടുപോയത് എട്ടു പെൺകുട്ടികൾ. എല്ലാവരെയും മണിക്കൂറുകൾക്കുള്ളിൽ പോലീസ് കണ്ടെത്തി. വാർത്ത ബുധനാഴ്ച രാവിലെമുതൽ സാമൂഹിക മാധ്യമങ്ങളിൽ പ്രചരിച്ചത് പരിധിവിട്ട ചർച്ചകൾക്കും ഇടയാക്കി.\nവിവിധ പോലീസ് സ്റ്റേഷനുകളിൽനിന്നു കിട്ടിയ പരാതികളുടെ വിവരങ്ങൾ ആരോ ഒരാൾ ഒന്നിച്ചാക്കി സാമൂഹിക മാധ്യമങ്ങളിൽ പ്രചരിപ്പിക്കുകയായിരുന്നു. വാർത്ത പ്രചരിച്ചതോടെ പോലീസും ഉണർന്നു. തുടർന്നാണ് എല്ലാവരേയും കണ്ടെത്തിയത്.\nഒരാളൊഴികെ മറ്റുള്ളവരെല്ലാം ആൺസുഹൃത്തിനൊപ്പം സ്വന്തം ഇഷ്ടപ്രകാരം പോയതാണെന്നു മൊഴിനൽകി. സാമൂഹികമാധ്യമത്തിലൂടെ പരിചയപ്പെട്ട സുഹൃത്തിനൊപ്പമാണ് മൂന്നുപേർ പോയത്.\nപുതുക്കാട്, മാള, തൃശ്ശൂർ വെസ്റ്റ്, പാവറട്ടി, ചാലക്കുടി, വടക്കാഞ്ചേരി എന്നീ പോലീസ് സ്റ്റേഷൻ പരിധികളിൽനിന്ന് പല സമയത്തായിട്ടാണ് കുട്ടികളെ കാണാതായത്.\nതൃശ്ശൂർ വെസ്റ്റിൽനിന്നു കാണാതായ പെൺകുട്ടി ഒഴികെ മറ്റുള്ളവരെല്ലാം പ്രായപൂർത്തിയായവരാണ്. കുടുംബ പ്രശ്‌നങ്ങളെത്തുടർന്നാണ് ഈ കുട്ടി വീടുവിട്ടിറങ്ങിയതെന്നു പറയുന്നു.\nഫ്രിഡ്ജ് പൊട്ടിത്തെറിച്ച് അടുക്കള കത്തിനശിച്ചു\nകയ്പമംഗലം: വഴിയമ്പലത്ത് വീട്ടിലെ ഫ്രിഡ്ജ് പൊട്ടിത്തെറിച്ച് അടുക്കള കത്തിനശിച്ചു. ..\nസ്‌കൂളില്‍നിന്ന് മുങ്ങി നാല്‍വര്‍സംഘം; ഒളിച്ചിരുന്നത് ജാതിക്കാത്തോട്ടത്തില്\nസ്‌കൂളിലേക്ക് പോയ മൂന്ന് സഹോദരങ്ങളെ കാണ്മാനില്ല\nകാസര്‍കോട് നിന്ന് തട്ടികൊണ്ടുപോയ കുട്ടിയെ കണ്ടെത്തി\nപോലീസിന്റെ ജാഗ്രത; വീടുവിട്ടിറങ്ങിയ കുട്ടികളെ ഒരു മണിക്കൂറിനകം കണ്ടെത്തി\nഗുരുവായൂർ പദ്മനാഭനും വലിയ കേശവനും വനം വകുപ്പിന്റെ വിലക്ക്\nകളിവേണ്ട പ്രളയമേ; പോൾ വീടുയർത്തി\nഅനിയന്റെ കൈയിലേറി ലൈസന്‍സിനായി ജെയ്സണ് മൂന്നാംനിലയിലേക്ക്\nകുടിവെള്ളടാങ്ക് വിതരണം ചെയ്തു


t20 ranking babar azam ടി-20 റാങ്കിംഗ്; ബാബർ അസം വീണ്ടും\nടി-20 റാങ്കിംഗ്; ബാബർ അസം വീണ്ടും ഒന്നാമത്\nഐസിസി ടി-20 ബാറ്റർമാരുടെ റാങ്കിംഗിൽ പാകിസ്താൻ ക്യാപ്റ്റൻ ബാബർ അസം വീണ്ടും ഒന്നാമത്. ഇംഗ്ലണ്ട് താരം ഡേവിഡ് മലാനെ മറികടന്നാണ് അസം ഒന്നാം സ്ഥാനം തിരിച്ചുപിടിച്ചത്. 834 ആണ് അസമിൻ്റെ റേറ്റിംഗ്. മലാന് 798 റേറ്റിംഗുണ്ട്. അഞ്ചാം സ്ഥാനത്തുള്ള ക്യാപ്റ്റൻ വിരാട് കോലിയാണ് ഇന്ത്യൻ താരങ്ങളിൽ മികച്ച സ്ഥാനത്തുള്ളത്. ലോകേഷ് രാഹുൽ എട്ടാം സ്ഥാനത്തുണ്ട്. (t20 ranking babar azam)\nഇപ്പോൾ നടന്നുകൊണ്ടിരിക്കുന്ന ടി-20 ലോകകപ്പിലെ പ്രകടനങ്ങളാണ് അസമിനു തുണയായത്. ഓസീസ് ക്യാപ്റ്റൻ ആരോൺ ഫിഞ്ച്, പാക് വിക്കറ്റ് കീപ്പർ ബാറ്റർ മുഹമ്മദ് റിസ്‌വാൻ എന്നിവരൊക്കെ റാങ്കിംഗിൽ നേട്ടമുണ്ടാക്കി. 733 റേറ്റിംഗുമായി ഫിഞ്ച് നാലാം സ്ഥാനത്തേക്കും 731 റേറ്റിംഗുമായി റിസ്‌വാൻ നാലാം സ്ഥാനത്തേക്കും ഉയർന്നു. കോലിക്ക് 714 റേറ്റിംഗ് ആണ് ഉള്ളത്.\nബൗളർമാരിൽ ശ്രീലങ്കൻ ഓൾറൗണ്ടർ വനിന്ദു ഹസരങ്ക ഒന്നാം സ്ഥാനത്തെത്തി. ദക്ഷിണാഫ്രിക്കൻ സ്പിന്നർ തബ്രൈസ് ഷംസിയെ പിന്തള്ളിയാണ് 776 റേറ്റിംഗോടെ ഹസരങ്ക ഒന്നാമത് എത്തിയത്. കരിയറിൽ ആദ്യമായാണ് ഹസരങ്ക ഐസിസി റാങ്കിംഗിൽ ഒന്നാം സ്ഥാനത്ത് എത്തുന്നത്. 770 റേറ്റിംഗുള്ള ഷംസി രണ്ടാമതുണ്ട്. ഇംഗ്ലണ്ടിൻ്റെ ആദിൽ റഷീദ് (730), അഫ്ഗാനിസ്ഥാൻ താരങ്ങളായ റാഷിദ് ഖാൻ (723), മുജീബ് റഹ്മാൻ (703) എന്നിവരാണ് യഥാക്രമം മൂന്ന് മുതൽ അഞ്ച് വരെ സ്ഥാനങ്ങളിലുള്ളത്.\nഓൾറൗണ്ടർമാരിൽ അഫ്ഗാനിസ്ഥാൻ ക്യാപ്റ്റൻ മുഹമ്മദ് നബി ഒന്നാം സ്ഥാനത്തെത്തി. ബംഗ്ലാദേശ് താരം ഷാക്കിബ് അൽ ഹസനെയാണ് നബി പിന്തള്ളിയത്. നമീബിയയുടെ ജെജെ സ്മിറ്റ്, ശ്രീലങ്കയുടെ വനിന്ദു ഹസരങ്ക, ഒമാൻ്റെ സീഷൻ മഖ്സൂദ് എന്നിവർ യഥാക്രമം മൂന്ന് മുതൽ അഞ്ച് സ്ഥാനങ്ങളിലുണ്ട്.\nഏകദിന ബാറ്റർമാരുടെ റാങ്കിംഗിലും ബാബർ ഒന്നാമതാണ്. ഏകദിനത്തിൽ കോലി രണ്ടാമതും രോഹിത് മൂന്നാമതുമാണ്.\nStory Highlights : icc t20 ranking babar azam\nRead more on: babar azam | ICC ranking\nടി-20 റാങ്കിംഗ്: മൂന്ന് സ്ഥാനങ്ങൾ പിന്നിലേക്ക് പോയി കോലി; രാഹുലിന് നേട്ടം


Kalidas Jayaram to visit Badai Bungalow - Malayalam Filmibeat\n| Published: Sunday, March 25, 2018, 16:32 [IST]\nബാലതാരമായി പ്രേക്ഷകരെ വിസ്മയിപ്പിച്ച താരപുത്രന്‍മാരുടെ ഊഴമാണ് ഇപ്പോള്. മികച്ച ബാലതാരത്തിനുള്ള സംസ്ഥാന അവാര്‍ഡ് കരസ്ഥമാക്കിയ പ്രണവും കാളിദാസ് ജയറാമും അടുത്തിടെയാണ് നായകന്‍മാരായി അരങ്ങേറിയത്. മികച്ച പ്രതികരണമാണ് ഇവരുടെ ചിത്രങ്ങള്‍ക്ക് ലഭിച്ചത്. ട്രോളര്‍മാര് സജീവമാക്കിയ സിനിമയായിരുന്നു പൂമരം. സിനിമയുടെ റിലീസ് മാറ്റിയതുമായി ബന്ധപ്പെട്ട് നിരവധി ട്രോളുകളായിരുന്നു പുറത്തിറങ്ങിയത്. കലാലയ പശ്ചാത്തലവും കലോത്സവവുമാണ് പ്രേക്ഷകരെ ഈ സിനിമയിലേക്ക് ആകര്‍ഷിച്ചത്.\nപൂമരം പ്രേക്ഷകര് സ്വീകരിച്ചതിനെക്കുറിച്ച് കാളിദാസും അറിഞ്ഞിരുന്നു. സിനിമ കണ്ടപ്പോള് അച്ചനും അമ്മയും പ്രതികരിച്ചതിനെക്കുറിച്ചൊക്കെ താരപുത്രന് നേരത്തെ വ്യക്തമാക്കിയിരുന്നു. നായകനായി അഭിനയിച്ച ആദ്യ സിനിമ വിജയകരമായി മുന്നേറുന്നതിനിടയിലാണ് അടുത്ത സിനിമ താരത്തെ തേടിയെത്തിയത്. അല്‍ഫോന്‍സ് പുത്രന് സംവിധാനം ചെയ്യുന്ന സിനിമയിലാണ് താരം അടുത്തതായി അഭിനയിക്കുന്നത്. ഏഷ്യാനെറ്റിലെ പ്രധാനപ്പെട്ട കോമഡി പരിപാടികളിലൊന്നായ ബഡായി ബംഗ്ലാവില് അതിഥിയായി എത്തിയ കാളിദാസനെ രമേഷ് പിഷാരടി ശരിക്കും വെള്ളം കുടിപ്പിക്കുകയാണ്. പരിപാടിയുടെ പ്രമോ വീഡിയോ സോഷ്യല് മീഡിയയിലൂടെ വൈറലായിക്കൊണ്ടിരിക്കുകയാണ്. ഞായറാഴ്ച രാത്രിയാണ് പരിപാടി പ്രക്ഷേപണം ചെയ്യുന്നത്.\nകാളിദാസിന്റെ ഫേസ്ബുക്ക് പേജ് നോക്കിയാല് ചക്കുളത്ത് കാവിലെ പൊങ്കാല പോലെയുണ്ടല്ലോ, ആരാധികമാരൊക്കെ എന്ത് പറയുന്നു, പരിപാടി എന്തായാലും അച്ഛന് കാണില്ല, അതുകൊണ്ട് എന്ത് വേണേലും തുറന്ന് പറഞ്ഞോളൂവെന്നൊക്കെ പറഞ്ഞ് രമേഷ് പിഷാരടി താരപുത്രനെ ചൊറിയുന്നുണ്ട് . പ്രമോ വീഡിയോ കാണൂ.\nRead more about: kalidas abrid shine jayaram parvathi കാളിദാസ് ജയറാം പാര്‍വതി എബ്രിഡ് ഷൈന് പൂമരം\nKalidas Jayaram to visit Badai Bungalow\nStory first published: Sunday, March 25, 2018, 16:32 [IST]


ലോകവ്യാപകമായി നിശ്ചലമായ ഫെയ്‌സ്ബുക്ക് സേവനങ്ങള് തിരിച്ചെത്തി – Calicutpost.com\nലോകവ്യാപകമായി ഭാഗികമായി പ്രവര്‍ത്തനം തടസപ്പെട്ട ഫെയ്‌സ്ബുക്ക് സേവനങ്ങള് സാധാരണ നിലയിലായി. ഫെയ്‌സ്ബുക്കിന്റെ ഉടമസ്ഥതയിലുള്ള ഫെയ്‌സ്ബുക്ക്, വാട്‌സാപ്പ്, ഇന്‍സ്റ്റാഗ്രാം സേവനങ്ങളിലാണ് ഭാഗികമായി തടസം നേരിട്ടത്. ചിത്രങ്ങളും വീഡിയോകളും വോയ്‌സ് ക്ലിപ്പുകളും അടങ്ങുന്ന മള്‍ട്ടിമീഡിയ സന്ദേശങ്ങളുടെ കൈമാറ്റത്തിലാണ് തകരാര് നേരിട്ടത്.\nവാട്‌സാപ്പില് ചിത്രങ്ങളും വീഡിയോകളും ശബ്ദ സന്ദേശങ്ങളും ഡൗണ്‍ലോഡ് ചെയ്യാന് സാധിച്ചില്ല. ഫെയ്‌സ്ബുക്കില് പോസ്റ്റുകള്‍ക്കൊപ്പം ചിത്രങ്ങള് കാണുന്നുണ്ടായിരുന്നില്ല. ഇന്‍സ്റ്റാഗ്രാം ഫീഡ് റീഫ്രഷ് ആകുന്നതില് തടസം നേരിട്ടു.\nബുധനാഴ്ച വൈകുന്നേരം 5.30-ഓടെയാണ് ഫെയ്‌സ്ബുക്ക് സേവനങ്ങില് പ്രശ്‌നങ്ങള് റിപ്പോര്‍ട്ട് ചെയ്ത് തുടങ്ങിയതെന്ന് ഡൗണ് ഡിറ്റക്റ്റര് വെബ്‌സൈറ്റ് പറയുന്നു. വ്യാഴാഴ്ച പുലര്‍ച്ചെ 5.30-ഓടെയാണ് സേവനങ്ങള് പൂര്‍ണമായും തിരികെയെത്തിയതായി ഫെയ്ബുക്ക് ട്വീറ്റ് ചെയ്തത്. തടസം നേരിട്ടതില് ഫെയ്‌സ്ബുക്ക് ക്ഷമാപണവും നടത്തി.\nപതിവ് അറ്റകുറ്റപ്പണികള്‍ക്കിടെ അപ്രതീക്ഷിതമായുണ്ടായ സാങ്കേതിക പ്രശ്‌നമാണ് ഉപയോക്താക്കള്‍ക്ക് മള്‍ട്ടിമീഡിയ സന്ദേശങ്ങളയക്കുന്നതില് തടസം സൃഷ്ടിച്ചതെന്ന് ലഭിക്കുന്ന വിവരം. എന്നാല് എന്താണ് കൃത്യമായ കാരണമെന്ന് ഫെയ്‌സ്ബുക്ക് ഔദ്യോഗികമായി വെളിപ്പെടുത്തിയിട്ടില്ല.\nയൂറോപ്പിലും നോര്‍ത്ത് അമേരിക്കയിലുമാണ് ഏറ്റവും കൂടുതല് പ്രശ്‌നം നേരിട്ടത്. വ്യക്തികളും, വ്യവസായ സ്ഥാപനങ്ങളും സാങ്കേതിക തകരാറില് ബുദ്ധിമുട്ടി.\nഈ വര്‍ഷം ആദ്യം സെര്‍വര് തകരാറിനെ തുടര്‍ന്ന് 24 മണിക്കൂര് നേരം ഫെയ്‌സ്ബുക്ക് പ്രവര്‍ത്തനരഹിതമായിരുന്നു.


രാജസ്ഥാനില് വീണ്ടും വിജയക്കൊടി പാറിച്ച് കോണ്‍ഗ്രസ്; ദയനീയ പ്രകടനവുമായി ബി.ജെ.പി – Jaihind TV\nരാജസ്ഥാനില് വീണ്ടും വിജയക്കൊടി പാറിച്ച് കോണ്‍ഗ്രസ്; ദയനീയ പ്രകടനവുമായി ബി.ജെ.പി\nരാജസ്ഥാനിലെ നഗര തദ്ദേശ സ്വയംഭരണ സ്ഥാപനങ്ങളിലേക്ക് നടന്ന ഉപതെരഞ്ഞെടുപ്പില് കോണ്‍ഗ്രസിന് ഉജ്വല വിജയം. 11 നഗര തദ്ദേശ സ്വയംഭരണ സ്ഥാപനങ്ങളിലെ 12 വാർഡുകളിലേക്ക് നടന്ന ഉപതെരഞ്ഞെടുപ്പിലാണ് ബി.ജെ.പിയെ തറപറ്റിച്ച് കോണ്‍ഗ്രസ് വിജയക്കൊടി നാട്ടിയത്.\n10 ജില്ലകളിലായി നടന്ന ഉപതെരഞ്ഞെടുപ്പില് 12 വാര്‍ഡുകളില് ഒമ്പതും കോണ്‍ഗ്രസ് നേടി. അതേസമയം ബി.ജെ.പിക്ക് രണ്ട് സീറ്റുകള് മാത്രമേ നേടാനായുള്ളൂ. ഒരു സീറ്റ് സ്വതന്ത്രനും സ്വന്തമാക്കി. പാലി, കരോളി, സിരോഹി, പ്രതാപ്ഗഢ്, ശ്രീഗംഗാനഗർ, അജ്മീര്, ജയ്പൂര്, ചുരു, ഹനുമാന്‍ഗഢ്, ജുന്‍ജുനു എന്നീ ജില്ലകളിലെ മുനിസിപ്പാലിറ്റികളിലെയും മുനിസിപ്പല് കൗണ്‍സിലുകളിലെയും വാര്‍ഡുകളിലേക്ക് ഓഗസ്റ്റ് നാലിനാണ് ഉപതെരഞ്ഞെടുപ്പ് നടന്നത്.\nകോണ്‍ഗ്രസിന്‍റെ ദീന്‍ദയാല് ശര്‍മ അജ്മീർ ജില്ലയിലെ 52-ാം വാർഡില് നിന്ന് വിജയിച്ചപ്പോള് മറ്റൊരു കോണ്‍ഗ്രസ് സ്ഥാനാര്‍ത്ഥിയായ ജ്യോതിക സർവാറില് നിന്നും വിജയിച്ചു.\nവിജയിച്ച മറ്റ് കോണ്‍ഗ്രസ് സ്ഥാനാര്‍ത്ഥികള്\nരാഖി – താരാനഗർ (ചുരു)\nനിസാം – കിഷന്‍ഗഢ് (ജയ്പുർ)\nചോരുലാല് – നോഹർ (ഹനുമാന്‍ഗഢ്)\nമുകേഷ് റാണി – സുരാജ്ഗഢ് (ജുന്‍ജുനു)\nമൊഹമ്മദ് അസ്ലം – അബു റോഡ് (സിരോഹി)\nഗോവര്‍ധന് ലാല് – പ്രതാപ്ഡഢ്\nസുധീർ കുമാർ – കരണ്‍പുർ (ശ്രീഗംഗാനഗർ)\nലോക്സഭാ തെരഞ്ഞെടുപ്പിന് പിന്നാലെ രാജസ്ഥാനില് തദ്ദേശസ്വയംഭരണ സ്ഥാപനങ്ങളിലേക്ക് നടന്ന ഉപതെരഞ്ഞെടുപ്പിലും കോണ്‍ഗ്രസ് മികച്ച വിജയം നേടിയിരുന്നു. ഇതിന് പിന്നാലെയാണിപ്പോള് സംസ്ഥാനത്ത് ബി.ജെ.പിയെ ബഹുദൂരം പിന്നിലാക്കി വീണ്ടും ആധികാരികവിജയവുമായി കോണ്‍ഗ്രസ് മുന്നേറുന്നത്.\nപൗരത്വ ഭേദഗതി നിയമം : സമരത്തെ മുഖ്യമന്ത്രി...\nരാജ്യ വ്യാപകമായി കോൺഗ്രസിന്‍റെ പതാക ജാഥ


Janmabhumi| ചന്ദ്രന്റെ ഒരു ദിവസം\nചന്ദ്രന്റെ ഒരു ദിവസം\nJanuary 10, 2022, 07:00 a.m.\nഎസ്. ശ്രീനിവാസന് അയ്യര്\nപഞ്ചാംഗത്തിലെ മറ്റൊരു ഘടകമാണ് തിഥി. ചന്ദ്രന്റെ ഒരു ദിവസമാണ്/ഒരു ചാന്ദ്രദിനമാണ് തിഥി. 30 തിഥികള് അടങ്ങിയതാണ് ഒരു ചാന്ദ്രമാസം. അമാവാസിയുടെ/കറുത്തവാവിന്റെ പിറ്റേന്ന് ഒരു ചാന്ദ്രമാസം തുടങ്ങുന്നു. ഓരോ ദിവസത്തെയും ഒന്ന്, രണ്ട്, മൂന്ന് എന്നിങ്ങനെ അക്കങ്ങളുടെ പേരുവരുന്ന സംസ്‌കൃതനാമത്തിലാണ് പറയുന്നത്. അവയുടെ പേരുകള് ഇപ്രകാരമാണ്: പ്രഥമ, ദ്വിതീയ, തൃതീയ, ചതുര്‍ത്ഥി, പഞ്ചമി, ഷഷ്ഠി, സപ്തമി, അഷ്ടമി, നവമി, ദശമി, ഏകാദശി, ദ്വാദശി, ത്രയോദശി, ചതുര്‍ദശി, പൗര്‍ണമി അഥവാ വെളുത്തവാവ് എന്നാണ് കണക്ക്. വെളുത്തവാവിലേക്ക് പോകുന്ന ദിവസങ്ങളാണ് എന്ന് സൂചിപ്പിക്കാന് തിഥികള്‍ക്കൊപ്പം വെളുത്ത എന്ന അര്‍ത്ഥമുള്ള ശുക്ല എന്ന പദം ചേര്‍ക്കുന്നു. ശുക്ല പ്രഥമ, ശുക്ല ദ്വിതീയ, ശുക്ലതൃതീയ എന്നിങ്ങനെ. വെളുത്തവാവിന്റെ പിറ്റേന്നു മുതല് വീണ്ടും 15 തിഥികള്. പതിനഞ്ചിന്റെ അന്ന് അമാവാസി അഥവാ കറുത്തവാവ്. കറുത്ത എന്ന അര്‍ത്ഥത്തിലാണ് കൃഷ്ണ എന്ന പദം തിഥികള്‍ക്കൊപ്പം ചേര്‍ക്കുന്നത്. കൃഷ്ണാഷ്ടമി, കൃഷ്ണ നവമി എന്നിങ്ങനെ. വെളുത്തപക്ഷം (ശുക്ലപക്ഷം) 15 തിഥികള്, കറുത്തപക്ഷം 15 തിഥികള്. അങ്ങനെ ചാന്ദ്രമാസം 30 ദിവസം.\nരാശിചക്രത്തിന്റെ വ്യാപ്തി/ദൈര്‍ഘ്യം 360 ഡിഗ്രിയാണല്ലോ? അതിനെ 30 തിഥികള്‍ക്കായി വിഭജിച്ചാല് ഓരോ തിഥിയും 12 ഡിഗ്രി വീതമുണ്ടാകും. (12 ഡിഗ്രി ഃ 30 തിഥികള് = 360 ഡിഗ്രി). കറുത്തപക്ഷം 180 ഡിഗ്രി (12 ഡിഗ്രി ഃ 15 തിഥി = 180 ഡിഗ്രി), വെളുത്തപക്ഷം 180 ഡിഗ്രി (12 ഡിഗ്രി ഃ 15 തിഥി = 180 ഡിഗ്രി) എന്നിങ്ങനെ രണ്ട് ഭാഗമാക്കാം, അവയെ. അമാവാസിയുടെ അര്‍ത്ഥം തന്നെ സൂര്യചന്ദ്രന്മാര് ഒരുമിച്ചിരിക്കുന്ന കാലമെന്നാണ്. അമാ എന്നാല് ഒരുമിച്ച് എന്നര്‍ത്ഥം. അമയില്/ഒരുമിച്ച് വസിക്കുന്ന കാലമാണ് അമാവാസി എന്ന് നിര്‍വചിക്കാം. അപ്പോള് ആരാണ് ഒരുമിച്ച് വസിക്കുന്നത് എന്ന ചോദ്യം സ്വാഭാവികം. സൂര്യചന്ദ്രന്മാര് എന്നാണ് ഉത്തരം എന്ന് മനസ്സിലായല്ലോ? സൂര്യന്റെ 12 ഡിഗ്രിക്കുള്ളില് ചന്ദ്രന് എത്തുമ്പോള് അമാവാസി തിഥിയായി. രണ്ടുപേരും സമലിപ്തരാകുന്നതോടെ (തുല്യഡിഗ്രിയില് വരുന്നത്) അമാവാസി പൂര്‍ണമാകുന്നു. അതില് നിന്നും ചന്ദ്രന് മുന്നോട്ട് നീങ്ങിത്തുടങ്ങുന്നതോടെ ശുക്ലപക്ഷം ആരംഭിക്കുകയായി.\nഓരോ 12 ഡിഗ്രി വീതം ഓരോ തിഥികള് കണക്കാക്കപ്പെടുന്നു. സൂര്യനൊപ്പം ഒരുമിച്ച് നിന്നശേഷം വേഗത ഏറിയ ഗ്രഹമാകയാല് ചന്ദ്രന് അടുത്ത ഡിഗ്രിയിലേക്ക് കടക്കുന്നതോടെ വെളുത്ത/ശുക്ലപക്ഷം ആരംഭിക്കുകയായി. സൂര്യനില് നിന്നും ചന്ദ്രന് കൃത്യം 12 ഡിഗ്രി അകലുമ്പോള് ശുക്ല പ്രഥമ/വെളുത്ത പ്രഥമ തീരുന്നു. സൂര്യനില് നിന്നും 12 മുതല് 24 ഡിഗ്രി വരെ അകന്ന് ചന്ദ്രന് സഞ്ചരിക്കുന്ന കാലം വെളുത്ത ദ്വിതീയ. 24 മുതല് 36 ഡിഗ്രിവരെ സഞ്ചരിക്കുന്ന കാലം വെളുത്ത തൃതീയ. 36 മുതല് 48 ഡിഗ്രി വരെ വെളുത്ത ചതുര്‍ത്ഥി. ഇങ്ങനെ 12 ഡിഗ്രി വീതം ഓരോ തിഥി മുന്നോട്ടു പോകും. സൂര്യന്റെ 168 ഡിഗ്രി മുതല് 180 ഡിഗ്രി വരെ ചന്ദ്രന് അകന്ന് സഞ്ചരിക്കുന്ന കാലമാണ് വെളുത്തവാവ്/പൗര്‍ണമി.\nസൂര്യനും ചന്ദ്രനും ചേര്‍ന്നു നില്‍ക്കുന്ന ഡിഗ്രിയില് നിന്നും ചന്ദ്രന് അകന്നകന്നു പോകുന്നതാണ് വെളുത്തപക്ഷം എന്ന് വ്യക്തമായിക്കഴിഞ്ഞു. അതിന്റെ പരമാവധി എന്നത് 180 ഡിഗ്രിയാകുന്നുവെന്ന് ചുരുക്കം. പിന്നെ 180 ഡിഗ്രികള് കറുത്ത പക്ഷം. അപ്പോള് ചന്ദ്രന് സൂര്യന്റെ അടുത്തേക്ക് വന്നുകൊണ്ടിരിക്കും. സൂര്യനില് നിന്നും 180 മുതല് 192 ഡിഗ്രിയിലൂടെ ചന്ദ്രന് സഞ്ചരിക്കുമ്പോള് കൃഷ്ണ/ കറുത്ത പ്രഥമ.192 മുതല് 204 ഡിഗ്രി വരെയാകുമ്പോള് കറുത്ത ദ്വിതീയ. 204 മുതല് 216 വരെ കറുത്ത തൃതീയ. 216 മുതല് 228 വരെ കറുത്ത ചതുര്‍ത്ഥി. ഇപ്രകാരം ഓരോ തിഥിയും കണക്കാക്കണം. സൂര്യനില് നിന്നും ചന്ദ്രന് 348 ഡിഗ്രിയിലെത്തുമ്പോള് 30 തിഥികളില് 29 എന്ന തിഥിയായ (അഥവാ കറുത്തപക്ഷത്തിലെ പതിനാലാം തിഥിയായ) കൃഷ്ണചതുര്‍ദശിയും തീരുന്നു. മുപ്പതാം തിഥിയായ കറുത്തവാവ് അഥവാ അമാവാസി ആരംഭിക്കുകയായി. സൂര്യനില് നിന്നും 348 ഡിഗ്രി മുതല് 360 ഡിഗ്രി വരെ ചന്ദ്രന് സഞ്ചരിക്കും കാലമാണ് അമാവാസി/കറുത്തവാവ്.\nജന്മനക്ഷത്രഫലം പോലെ പ്രധാനമാണ് ജനിച്ച തിഥിയുടെയും ഫലം. അത് പ്രത്യേകം വിവരിക്കേണ്ട വിഷയമാണ്. പൊതുവേ കൃഷ്ണ ചതുര്‍ദശി, അമാവാസി എന്നിവയിലെ ജനനം ശുഭകരമല്ലെന്നാണ് വിദ്വജ്ജനപക്ഷം. അങ്ങനെയുള്ളവരുടെ ജാതകത്തില് എത്ര മെച്ചപ്പെട്ട യോഗങ്ങളുണ്ടെങ്കിലും അവ ഫലിക്കാന് സാധ്യത കുറവാണെന്ന് പണ്ഡിതന്മാര് പറയുന്നു. അമാവാസി ദിവസം വീട്ടിലെ മൃഗങ്ങള് ജനിച്ചാല് അവ ജനിച്ച കുടുംബത്തേക്ക് ദോഷം ചെയ്യുമെന്നും അതിനാല് അവയെ ഉപേക്ഷിക്കണമെന്നും നിയമങ്ങളിലുണ്ട്. ഇത് 'അമാദോഷം' എന്നറിയപ്പെടുന്നു. ഉത്തമദൈവജ്ഞരുടെ നിര്‍ദ്ദേശപ്രകാരമുള്ള പരിഹാരകര്‍മ്മങ്ങള് അനുഷ്ഠിക്കുന്നത് ദോഷശാന്തികരമാണ്.\nസ്ഥിരചരാദി സപ്ത വിഭാഗങ്ങള്\nഗൃഹനിര്‍മ്മാണത്തിലെ ഇഷ്ടദീര്‍ഘ വിധി


പ്രമുഖ സിനിമാ നടിയുമൊത്ത് ബാറ്റ്‌സ്മാനും സൂപ്പര് താരവുമായ സനത്ജ യസൂര്യയുടെ അശ്ലീല വീഡിയോ വാട്ട്സാപ്പില് |\nTuesday, May 30, 2017 10:57 pm, Posted by Admin 0\t| Malayalam\nപ്രമുഖ സിനിമാ നടിയുമൊത്ത് ബാറ്റ്‌സ്മാനും സൂപ്പര് താരവുമായ സനത്ജ യസൂര്യയുടെ അശ്ലീല വീഡിയോ വാട്ട്സാപ്പില്\nകൊളംബോ: ശ്രീലങ്കയുടെ മുന് വെടിക്കെട്ട് ബാറ്റ്‌സ്മാനും സൂപ്പര് താരവുമായ സനത് ജയസൂര്യയുടെ പേരില് പുറത്തിറങ്ങിയ സെക്‌സ് ക്ലിപ്പ് വലിയ കോളിളക്കമാണ് ഉണ്ടാക്കിയത്. സമൂഹ മാധ്യമങ്ങളിലൂടെ പ്രചരിച്ച വീഡിയോയിലുള്ളത് ജയസൂര്യയാണെന്നും അല്ലെന്നും വാദങ്ങളുണ്ടായിരുന്നു. ഒടുവില് വീഡിയോയില് ജയസൂര്യക്കൊപ്പമുണ്ടായിരുന്ന മുന് ഭാര്യ മലീക്ക സിരിസേനഗെ തന്നെ പ്രതികരണവുമായി രംഗത്തു വന്നിരിക്കുകയാണ്.\nസെലിബ്രിറ്റികളുടെ സ്വകാര്യ വീഡിയോകള് പുറത്താകുന്നത് ഒരു പുതിയ കാര്യമൊന്നുമല്ല. ഒളിക്യാമറയിലൂ‍ടെയാണ് ഇത്തരം വീഡിയോകള് സാധരണയായി പുറത്താകാറുള്ളത്. അത്തരത്തിലുള്ള ഒരു വീഡിയോ ഇപ്പോള് വാട്ട്സാപ്പിലൂടേയും മറ്റുള്ള സമൂഹ്യം മാധ്യമങ്ങളിലൂടേയും പ്രചരിക്കുകയാണ്. മുന് ശ്രീലങ്കന് ക്രിക്കറ്റ് താരം സനത് ജയസൂര്യയുടേത് എന്ന പേരിലാണ് ഈ വീഡിയോ. ജയസൂര്യക്കൊപ്പം ഈ വീഡിയോയില് ഉള്ളത് ഒരു പ്രമുഖ സിനിമ നടിയാണെന്നും പറയുന്നു.\nകഴിഞ്ഞ ദിവസങ്ങളില് ശ്രീലങ്കന് ഗോസിപ്പ് മാധ്യമങ്ങളിളും ഇക്കാര്യം സംബന്ധിച്ചുള്ള വാര്‍ത്തകള് വന്നിരുന്നു. ഒരു കിടപ്പറ വീഡിയോ ആണ് ഇപ്പോള് പ്രചരിക്കുന്നത്. എന്നാല് ഇത് ഒളിക്യാമറയില് പകര്‍ത്തിയതല്ല എന്ന കാര്യം ദൃശ്യങ്ങളില് വ്യക്തമാണ്. വീഡിയോയില് കാണുന്ന പുരുഷന് തന്നെയാണ് ആ ദൃശ്യങ്ങള് പകര്‍ത്തിയിട്ടുള്ളത്. രണ്ട് പേരുടേയും മുഖങ്ങളും അതില് വ്യക്തമായി പതിഞ്ഞിട്ടുണ്ട്. മുഖസാദൃശ്യം സനത് ജയസൂര്യയുടേത് തന്നെയാണെന്നാണ് എല്ലാവരും പറയുന്നത്.\nജയസൂര്യയുടെ ‘ട്രേഡ് മാര്‍ക്ക്’ ആയ കഴുത്തിലെ വെള്ളി ചെയിനാണ് ഇത് അദ്ദേഹമാണെന്ന് ഉറപ്പിക്കുന്നതെന്ന് പലരും അഭിപ്രായപ്പെടുന്നു. വീഡിയോയില് ഉള്ളത് ശ്രീലങ്കയിലെ പ്രമുഖ സിനിമ നടിയായ ലീഗ സിരിസേനഗേ ആണെന്നാണ് പറയപ്പെടുന്നത്. വെറും സിനിമ മടി മാത്രമല്ല, സനത് ജയസൂര്യയുടെ മൂന്നാമത്തെ ഭാര്യ കൂടിയാണ് ഈ നടിയെന്നും പറയുന്നു. രണ്ട് പേരും പൂര്‍ണ നഗ്നരായി വളരെ പ്രണയത്തോടെ ഇടപെടുന്ന വീഡിയോ ആണ് ഇപ്പോള് പുറത്തായിട്ടുള്ളത്. വീഡിയോ റെക്കോര്‍ഡ് ചെയ്തത് ജയസൂര്യ തന്നെയാണ്. തങ്ങള് പ്രണയത്തിലായിരുന്നപ്പോഴാണ് അയാള് ആ ദൃശ്യങ്ങള് റെക്കോര്‍ഡ് ചെയ്തതെന്ന് മലീക്ക വെളിപ്പെടുത്തി.ഒരു ക്ഷേത്രത്തില് വച്ചാണ് ഞങ്ങളുടെ വിവാഹനിശ്ചയം നടന്നത്. അന്ന് ജയസൂര്യ തന്റെ മുന് ഭാര്യയുമായി ഔദ്യോഗികമായി വിവാഹമോചനം നേടിയിട്ടില്ലായിരുന്നുവെന്നും അവര് പറഞ്ഞു\nവിവാദ വീഡിയോ പുറത്തുവിട്ടതിനെതിരേ സൈബര് സെക്യൂരിറ്റി വിഭാഗത്തില് പരാതി നല്‍കുമെന്ന് മലീക്ക അറിയിച്ചു. കടുത്ത നടപടികളുമായി മുന്നോട്ട് പോവാന് തന്നെയാണ് മുന് നടി കൂടിയായ മലീക്കയുടെ തീരുമാനം.റിവഞ്ച് പോണ് എന്നത് ആധുനിക കാലത്ത് വളരെ സാധാരണമാണ്. ബന്ധപ്പെടുന്നയാളുടെ സമ്മതത്തോടെയോ അല്ലാതെയോ അശ്ലീല വീഡിയോ, ചിത്രം എന്നിവ എടുത്ത ശേഷം അത് ദുരുപയോഗം ചെയ്യുന്നതാണ് റിവഞ്ച് പോണ്. ബ്ലാക്മെയില് ചെയ്തു പണം തട്ടാനും അപകീര്‍ത്തിപ്പെടുത്താനുമെല്ലാം ഇത് ഉപയോഗിക്കാറുണ്ട്.വിവാദ വീഡിയോയെക്കുറിച്ച് ജയസൂര്യ ഇതു വരെ പ്രതികരിട്ടില്ലെന്നതാണ് ശ്രദ്ധേയം. അദ്ദേവുമായി ബന്ധപ്പെടാന് ലങ്കന് മാധ്യമങ്ങള് ശ്രമം നടത്തിയിരുന്നെങ്കിലും അതു വിജയിച്ചിരുന്നില്ല.\n← Ban on cattle sale for slaughter: Madras High Court stays governments order foramonth\nCBSE 10th result 2017: CBSE to announce Class 10 exam results tomorrow →


മകളുടെ പേര് പങ്കുവച്ച് പേളി മാണി – ശ്രീനിഷ് | Global Indian News\nHome News മകളുടെ പേര് പങ്കുവച്ച് പേളി മാണി - ശ്രീനിഷ്\nമകളുടെ പേര് പങ്കുവച്ച് പേളി മാണി – ശ്രീനിഷ്\nമകളുടെ പേര് ആരാധകരുമായി പങ്കുവച്ച് താരദമ്പതികളായ പേളി മാണിയും ശ്രീനിഷ് അരവിന്ദും. ‘നില ശ്രീനിഷ്’ എന്നാണ് കുട്ടിക്ക് പേരിട്ടിരിക്കുന്നത്. ഈ പേര് തിരഞ്ഞെടുക്കാനുണ്ടായ കാരണത്തെക്കുറിച്ച് ശ്രീനിഷ് കുറിച്ചത് ഇങ്ങനെ.\n“ആദ്യമായി അവളെ കൈകളില് എടുത്തപ്പോള് ചന്ദ്രന്‍റെ ഒരു തുണ്ട് കൈയില് ഇരിക്കുന്നതുപോലെയാണ് തോന്നിയത്. അത്രയും വിലപ്പെട്ടത്.. സാക്ഷാത്കരിക്കപ്പെട്ട ഒരു വലിയ സ്വപ്‍നം. അത്രയും ശുദ്ധവും ദൈവികവുമായത്. അതിനാല് ചന്ദ്രന് എന്നര്‍ഥം വരുന്ന ഒരു പേര് തിരഞ്ഞെടുത്തു”, ശ്രീനിഷ് ഫേസ്ബുക്കില് കുറിച്ചു.\nPrevious articleജിദ്ദയിൽ സാമൂഹിക പ്രവർത്തകനായിരുന്ന അലവി ആറുവീട്ടിൽ അന്തരിച്ചു\nNext articleമുൻ മന്ത്രി കെ.വി.തോമസ് സിനിമയിൽ അഭിനയിക്കുന്നു


എസ്ഡിപിഐ കേന്ദ്രങ്ങളില് സംസ്ഥാന വ്യാപകമായി റെയ്ഡ്; ഇടുക്കിയില് അഞ്ച് പേര് കസ്റ്റഡിയില്; ആലപ്പുഴയില് എണ്‍പതോളം പോപുലര് ഫ്രണ്ടുകാര് അറസ്റ്റില് - Media Vision News\nHome Kerala എസ്ഡിപിഐ കേന്ദ്രങ്ങളില് സംസ്ഥാന വ്യാപകമായി റെയ്ഡ്; ഇടുക്കിയില് അഞ്ച് പേര് കസ്റ്റഡിയില്; ആലപ്പുഴയില് എണ്‍പതോളം പോപുലര്...\nഎസ്ഡിപിഐ കേന്ദ്രങ്ങളില് സംസ്ഥാന വ്യാപകമായി റെയ്ഡ്; ഇടുക്കിയില് അഞ്ച് പേര് കസ്റ്റഡിയില്; ആലപ്പുഴയില് എണ്‍പതോളം പോപുലര് ഫ്രണ്ടുകാര് അറസ്റ്റില്\nകൊച്ചി (www.mediavisionnews.in):എസ്ഡിപിഐ അരുംകൊല ചെയ്ത മഹാരാജാസ് കോളജ് വിദ്യാര്‍ത്ഥി അഭിമന്യുവിന്റെ കൊലപാതകത്തില് പ്രതികള്‍ക്കായി സംസ്ഥാന വ്യാപകമായി റെയ്ഡ്. കേസില് പ്രതികളായ അഞ്ച് എസ്ഡിപിഐ പ്രവര്‍ത്തകരെ ഇടുക്കിയില് വണ്ടിപ്പെരിയാറിലും പീരുമേട്ടില് നിന്നുമായി അറസ്റ്റ് ചെയ്തു. ആലപ്പുഴയില് എണ്‍പതിലധികം എസ്്ഡിപിഐ പ്രവര്‍ത്തകരെ കരുതല് തടങ്കലില് വച്ചിരിക്കുകയാണ്.\nഅതേസമയം അഭിമന്യുവിന്റെ കൊലപാതകത്തില് വന് ഗൂഢാലോചയുണ്ടായിട്ടുണ്ടെന്ന് റിമാന്‍ഡ് റിപ്പോര്‍ട്ട്. കേസിലാകെ 15 പ്രതികളാണുള്ളതെന്നും റിപ്പോര്‍ട്ടില് വ്യക്തമാക്കുന്നു. റിമാന്‍ഡ് റിപ്പോര്‍ട്ടും പ്രതികളെ കസ്റ്റഡിയില് വിട്ടുകിട്ടണമെന്ന് ആവശ്യപ്പെട്ടുള്ള അപേക്ഷയും പോലീസ് കോടതിയില് സമര്‍പ്പിച്ചു.\nതിങ്കളാഴ്ച പുലര്‍ച്ചെയാണ് കോളജില് പോസ്റ്റര് ഒട്ടിക്കുന്നതുമായി ബന്ധപ്പെട്ട് ഉണ്ടായ തര്‍ക്കത്തെ തുടര്‍ന്ന് രണ്ടാം വര്‍ഷ ബിരുദ വിദ്യാര്‍ത്ഥിയും എസ്എഫ്ഐ ഇടുക്കി ജില്ലാ കമ്മിറ്റി അംഗവുമായ അഭിമന്യുവിനെ പോപ്പുലര് ഫ്രണ്ട്, ക്യാമ്പസ് ഫ്രണ്ട് പ്രവര്‍ത്തകര് കൊലപ്പെടുത്തിയത്. കൊലപാതകം ആസൂത്രിതമാണെന്ന വ്യക്തമായ സൂചന ആദ്യ ദിവസം തന്നെ പൊലീസിന് ലഭിച്ചിരുന്നു.\nആയുധ പരിശീലനം ലഭിച്ച 15 പേരാണ് സംഘത്തിലുണ്ടായിരുന്നത്. ഇതില് അഞ്ച് പേരെയാണ് ഇതിനകം പിടികൂടിയത്. കോട്ടയം കങ്ങഴ പത്തനാട് ചിറയ്ക്കല് ബിലാല് (19), പത്തനംതിട്ട കുളത്തൂര് നരക്കാത്തിനാംകുഴിയില് ഫറൂഖ് അമാനി (19), പോപ്പുലര് ഫ്രണ്ട് പ്രവര്‍ത്തകനായ ഫോര്‍ട്ട്കൊച്ചി കല്‍വത്തി പുതിയാണ്ടി റിയാസ് (37) എന്നിവരാണ് അറസ്റ്റിലായത്.\nവിവിധ സ്ഥലങ്ങളില്‍നിന്ന് ലഭിച്ച സിസി ടിവി ദൃശ്യങ്ങളില് നിന്നാണ് പൊലീസിന് അക്രമിസംഘത്തെക്കുറിച്ച് വിവരം ലഭിച്ചത്. ഇവര് വന്ന എട്ട് ബൈക്കും ഒരു കാറും പിടിച്ചെടുത്തിട്ടുണ്ട്. പ്രതികള് വിദേശത്തേക്കു കടക്കാതിരിക്കാന് രാജ്യത്തെ മുഴുവന് വിമാനത്താവളങ്ങള്‍ക്കും തുറമുഖങ്ങള്‍ക്കും സര്‍ക്കുലര് കൈമാറി. പ്രതികളില് ചിലരുടെ വീടുകളില് നടത്തിയ റെയ്ഡുകളില് പാസ്‌പോര്‍ട്ടിന്റെ പകര്‍പ്പുകള് പിടിച്ചെടുത്തു. അക്രമിസംഘത്തിന് വാഹനം ഏര്‍പ്പാടാക്കി നല്‍കിയ സെയ്ഫുദ്ദീന് ഉള്‍പ്പെടെ കൂടുതല് പേര് പൊലീസ് കസ്റ്റഡിയിലുണ്ട്\nPrevious articleപ്രവാസികളെ കൊള്ളയടിച്ച് വിമാന കമ്പനികള്; ഗള്‍ഫില് നിന്നും കേരളത്തിലേക്കുള്ള ടിക്കറ്റ് നിരക്ക് മൂന്നിരട്ടി വര്‍ധിപ്പിച്ചു\nNext articleഅന്ത്യോദയ എക്‌സ്പ്രസ് ജൂലൈ ആറു മുതല് കാസര്‍കോട്ട് നിര്‍ത്തി തുടങ്ങും


ബൈക്കില് സഞ്ചരിച്ച് മാല പൊട്ടിക്കല്; കമിതാക്കളടക്കം മൂന്നുപേര് പിടിയില്\nMon Oct 25 2021 11:48:04 GMT+0530 (India Standard Time)\nNAKN13 Oct 2021 7:30 PM GMT\nകായംകുളം: ബൈക്കില് സഞ്ചരിച്ച് മാല പൊട്ടിച്ച സംഘം അറസ്റ്റില്. കമിതാക്കളടക്കം മൂന്നുപേരെയാണ് കായംകുളം പൊലിസ് പിടികൂടിയത്. പത്തിയൂര് വില്ലേജില് അന്‍വര് ഷാ(22) കാമുകി ചാനക്കുടി വീട്ടില് ആതിര(24) കരുനാഗപ്പള്ളിയിലെ ജയകൃഷ്ണന് (19) എന്നിവരെയാണ് കായംകുളം സി ഐ മുഹമ്മദ് ഷാഫിയുടെ നേതൃത്വത്തില് പിടികൂടിയത്.\nആഗസ്റ്റ് 26ന് മെഴുവേലത്ത് സജീവന്റെ ഭാര്യയുടെ മാലയാണ് ഇവര് കവര്‍ന്നത്. വഴി ചോദിക്കാനെന്ന വ്യാജേന തടഞ്ഞ് നിര്‍ത്തിയ ശേഷം ബൈക്കിന് പുറകിലിരുന്ന ആതിര മാല പൊട്ടിച്ചെടുക്കുകയായിരുന്നു. തിരുവല്ലയില് നിന്നും മോഷ്ടിച്ച സ്‌കൂട്ടറില് കായംകുളത്തെത്തിയാണ് ഇവര് മാലപൊട്ടിച്ചത്.\nമോഷണ മുതല് ഓച്ചിറയിലെ കടയില് വില്പന നടത്തിയ ശേഷം സ്‌കൂട്ടര് കൃഷ്ണപുരം ഭാഗത്ത് ഉപേക്ഷിച്ചു. മൂന്നാര്, ബംഗ്ലൂര് തുടങ്ങിയ സ്ഥലങ്ങളില് ഒളിവില് കഴിഞ്ഞു. പിന്നീട് എറണാകുളത്ത് എത്തിയതോടെയാണ് പിടിയിലായത്. ബാംഗ്ലൂരില് നിന്നും 70കാരിയുടെ ഒമ്പത് പവന്റെ മാല പൊട്ടിച്ചെടുത്തതായും പൊലിസിനോട് സമ്മതിച്ചിട്ടുണ്ട്. പ്രതികളെ കോടതി റിമാന്റ് ചെയ്തു.\nrobbery case kayamkulam-


ന്യൂ ഇയര് പാര്‍ട്ടിക്ക് പണം നല്‍കിയില്ല; 19-കാരന് മുത്തശ്ശിയെ ചുറ്റിക കൊണ്ട് തലയ്ക്കടിച്ച് കൊന്നു | Murder| Murder Case| Student| Grandmother| Delhi\nന്യൂ ഇയര് പാര്‍ട്ടിക്ക് പണം നല്‍കിയില്ല; 19-കാരന് മുത്തശ്ശിയെ ചുറ്റിക കൊണ്ട് തലയ്ക്കടിച്ച് കൊന്നു\nകൊല്ലപ്പെട്ട സതീഷ് ജോളി, അറസ്റ്റിലായ കരണ് | Photo Courtesy: NDTV\nന്യൂഡൽഹി: ന്യൂ ഇയർ പാർട്ടിക്ക് പണം നൽകാത്തതിന് 19-കാരൻ മുത്തശ്ശിയെ ചുറ്റിക കൊണ്ട് തലയ്ക്കടിച്ച് കൊന്നു. കിഴക്കൻ ഡൽഹിയിലെ റോഹ്ത്താഷ് നഗറിൽ താമസിക്കുന്ന സതീഷ് ജോളി(73)യാണ് കൊല്ലപ്പെട്ടത്. സംഭവത്തിൽ സതീഷ് ജോളിയുടെ പേരക്കുട്ടിയും ബി.ബി.എ. വിദ്യാർഥിയുമായ കരണിനെ പോലീസ് അറസ്റ്റ് ചെയ്തു. സതീഷിന്റെ മൂത്ത മകൻ സഞ്ജയുടെ മകനാണ് കരൺ.\nശനിയാഴ്ച രാത്രി നടന്ന കൊലപാതകം ഞായറാഴ്ച രാവിലെയാണ് പുറംലോകമറിയുന്നത്. റോഹ്ത്താഷ് നഗറിലെ കെട്ടിടത്തിൽ താഴത്തെ നിലയിലാണ് സതീഷ് ജോളി താമസിച്ചിരുന്നത്. മൂത്തമകനായ സഞ്ജയും കുടുംബവും മുകൾനിലയിലും താമസിച്ചിരുന്നു. മറ്റൊരു മകനായ മനോജ് സമീപത്തെ മറ്റൊരു വീട്ടിലായിരുന്നു താമസം. ഞായറാഴ്ച രാവിലെ അമ്മയെ കാണാനെത്തിയ സഞ്ജയ് മുറി പൂട്ടിയിട്ട നിലയിലാണ് കണ്ടത്. തുടർന്ന് സഹോദരനെ വിളിച്ച് വിവരമറിയിച്ചു. ഇതിനുപിന്നാലെ ഇരുവരും ചേർന്ന് വാതിൽ ചവിട്ടിപ്പൊളിച്ച് അകത്തുകടന്നപ്പോഴാണ് അമ്മയുടെ മൃതദേഹം കണ്ടെത്തിയത്.\nചോരയിൽ കുളിച്ച് കസേരയിൽ ഇരിക്കുന്നനിലയിലാണ് മൃതദേഹം കണ്ടത്. തൊട്ടടുത്തായി രക്തം പുരണ്ട ചുറ്റികയുമുണ്ടായിരുന്നു. തുടർന്ന് പോലീസ് നടത്തിയ അന്വേഷണത്തിലാണ് പേരക്കുട്ടിയായ കരൺ ആണ് സമീപത്തെ വീട്ടിൽനിന്ന് ചുറ്റിക കടം വാങ്ങിയതെന്ന് കണ്ടെത്തിയത്. ഇതോടെ കൊലപാതകത്തിന്റെ ചുരുളഴിയുകയായിരുന്നു.\nമീററ്റിൽ ബി.ബി.എ. വിദ്യാർഥിയായ കരൺ മുത്തശ്ശിയിൽനിന്ന് പലപ്പോഴും പണം വാങ്ങിയിരുന്നതായി പോലീസ് പറഞ്ഞു. കഴിഞ്ഞ ദിവസവും ന്യൂ ഇയർ പാർട്ടിയിൽ പങ്കെടുക്കാനായി കരൺ മുത്തശ്ശിയോട് പണംചോദിച്ചു. എന്നാൽ, പണം തരാനാകില്ലെന്ന് സതീഷ് ജോളി തീർത്തു പറഞ്ഞതോടെ മുത്തശ്ശിയെ കൊലപ്പെടുത്തുകയായിരുന്നു. സമീപത്ത് വാടകയ്ക്ക് താമസിക്കുന്നയാളിൽനിന്ന് ചുറ്റിക കടം വാങ്ങിയെത്തിയ കരൺ മുത്തശ്ശിയെ തലയ്ക്കടിച്ചാണ് കൊലപ്പെടുത്തിയത്. ശേഷം വീട്ടിലുണ്ടായിരുന്ന 18,000 രൂപ കവർന്ന് സ്ഥലത്ത് നിന്ന് രക്ഷപ്പെടുകയും ചെയ്തു.\nകൊലപാതകത്തിന് പിന്നിൽ കരൺ ആണെന്ന് സ്ഥിരീകരിച്ചതോടെ പോലീസ് തന്നെയാണ് ഇക്കാര്യം കുടുംബാംഗങ്ങളെ അറിയിച്ചത്. തുടർന്ന് സഞ്ജയ് മകനെ ഫോണിൽ വിളിക്കുകയും വീട്ടിലേക്ക് വരാൻ ആവശ്യപ്പെടുകയും ചെയ്തു. പിതാവ് പറഞ്ഞതനുസരിച്ച് വീട്ടിലെത്തിയ കരണിനെ പോലീസ് കസ്റ്റഡിയിലെടുക്കുകയായിരുന്നു.\nContent Highlights:19 year old delhi man killed his grand mother\nപാട്ന: ബിഹാറിലെ സഹേബ്ഗഞ്ചിൽ യുവതി 40-കാരന്റെ ജനനേന്ദ്രിയം മുറിച്ചുമാറ്റി. ഹരേന്ദ്ര ..